സ്വപ്‌നയുടെ ശബ്ദസന്ദേശം പുറത്തുവന്നതിനെപ്പറ്റി ക്രൈം ബ്രാഞ്ച് അന്വേഷിക്കും | Swapna Suresh| Crime Branch\nസ്വപ്‌നയുടെ ശബ്ദസന്ദേശം പുറത്തുവന്നതിനെപ്പറ്റി ക്രൈം ബ്രാഞ്ച് അന്വേഷിക്കും\nNov 21, 2020, 07:08 PM IST\nഇ.ഡിയുടെ കത്തിന്റെ അടിസ്ഥാനത്തിലാണ് നടപടി. അന്വേഷണം ആവശ്യമില്ലെന്ന നിലപാടിലായിരുന്നു മുമ്പ് പോലീസ് എത്തിച്ചേര്‍ന്നിരുന്നത്.\nതിരുവനന്തപുരം: സ്വര്‍ണക്കടത്ത് കേസിലെ മുഖ്യപ്രതി സ്വപ്‌ന സുരേഷിന്റേതെന്ന് അവകാശപ്പെടുന്ന ശബ്ദ സന്ദേശം പുറത്തുവന്ന സംഭവത്തില് അന്വേഷണം ക്രൈം ബ്രാഞ്ചിന്. ക്രൈംബ്രാഞ്ചിന്റെ പ്രത്യേക സംഘം അന്വേഷണം നടത്തുമെന്ന് ഡി.ജി.പി. ലോക്‌നാഥ് ബെഹ്‌റ അറിയിച്ചു. ഇ.ഡിയുടെ കത്തിന്റെ അടിസ്ഥാനത്തിലാണ് നടപടി. അന്വേഷണം ആവശ്യമില്ലെന്ന നിലപാടിലായിരുന്നു മുമ്പ് പോലീസ് എത്തിച്ചേര്‍ന്നിരുന്നത്.\nസ്വര്‍ണക്കടത്ത് കേസിലെ പ്രതി സ്വപ്ന സുരേഷിന്റേതെന്ന് അവകാശപ്പെടുന്ന ശബ്ദരേഖ പുറത്തുവന്ന സംഭവത്തില് അന്വേഷണം ആവശ്യപ്പെട്ട് എന്‍ഫോഴ്സ്മെന്റ് ഡയറക്ടറേറ്റ് (ഇ.ഡി.) നല്‍കിയ കത്ത് ജയില് വകുപ്പ് പോലീസിന് കൈമാറിയിരുന്നു. ഇ.ഡിയുടെ കത്തിന് മറുപടി നല്‍കുന്നതിന് ആവശ്യമായ അന്വേഷണം നടത്തണമെന്ന് ജയില് വകുപ്പ് ആവശ്യപ്പെട്ടു.\nജയില്‍വകുപ്പ് മേധാവി ഋഷിരാജ് സിങ്ങാണ് കത്ത് ഡി.ജി.പി. ലോക്നാഥ് ബെഹ്റയ്ക്ക് കൈമാറിയത്. ഇ.ഡി. ആദ്യം നല്‍കിയ കത്തിന് ജയില് വകുപ്പ് മറുപടി നല്‍കിയിരുന്നില്ല. തുടര്‍ന്നാണ് ശനിയാഴ്ച വൈകീട്ട് ജയില് ഡി.ജി.പി. ഋഷിരാജ് സിങ്ങിന് ഇ.ഡി. രണ്ടാമതും കത്ത് നല്‍കിയിട്ടുള്ളത്. ശബ്ദരേഖയുടെ ഉറവിടം കണ്ടെത്തുന്നതിനുള്ള ഉത്തരവാദിത്വത്തില്‍നിന്ന് ജയില് വകുപ്പും പോലീസും ഒഴിഞ്ഞുമാറിയ സാഹചര്യത്തിലാണ് ഇ.ഡി. രണ്ടാമതും കത്ത് നല്‍കിയതെന്നാണ് പുറത്തുവരുന്ന വിവരം. എന്നാല് കത്ത് ലഭിച്ചകാര്യം ജയില് വകുപ്പ് ഔദ്യോഗികമായി സ്ഥിരീകരിച്ചിട്ടില്ല.\nമുഖ്യമന്ത്രിക്കെതിരേ മൊഴി നല്‍കാന് അന്വേഷണ ഏജന്‍സികള് നിര്‍ബന്ധിക്കുന്നു എന്ന രീതിയിലാണ് സ്വപ്നയുടേതെന്ന് പറയപ്പെടുന്ന ശബ്ദരേഖ ഓണ്‍ലൈന് വാര്‍ത്ത പോര്‍ട്ടല് പുറത്തു വിട്ടത്. ഇ.ഡിയെക്കുറിച്ച് ശബ്ദരേഖയില് ഇല്ലെങ്കിലും ഇ.ഡി. അന്വേഷണസംഘം നിര്‍ബന്ധിച്ചു എന്നരീതിയിലാണ് വാര്‍ത്ത വന്നത്. കോഫെപോസ പ്രതിയാണ് സ്വപ്നയെന്നതിനാല് വിഷയത്തില് കസ്റ്റംസും അന്വേഷണം ആവശ്യപ്പെടുമെന്നാണ് സൂചന.\nContent Highlight: Swapna Suresh Voice Message Crime Branch will investigate\nഐടി വകുപ്പിലെ സ്വപ്‌നയുടെ നിയമനത്തില് ഗൂഢാലോചനയെന്ന് സംശയം ബലപ്പെടുന്നു\nസ്വപ്നയുടെ അഭിഭാഷകൻ വക്കാലത്തൊഴിഞ്ഞു\nഇന്ധനവില രണ്ടുവര്‍ഷത്തെ ഉയര്‍ന്ന നിരക്കില്; പെട്രോള് വില 85 രൂപയിലെത്തി


ആഫ്രിക്കന് സംഗീത രാജാവ് പാപ വെംബ അന്തരിച്ചു • Suprabhaatham\nആഫ്രിക്കന് സംഗീത രാജാവ് പാപ വെംബ അന്തരിച്ചു\nApril 25, 2016 | 9:48 am IST\nകോംഗോ റുംബ രാജാവ് എന്നറിയപ്പെടുന്ന വിഖ്യാത ആഫ്രിക്കന് സംഗീതജ്ഞന് പാപ വെംബ അന്തരിച്ചു. ഐവറി കോസ്റ്റിലെ അബിദ്ജാനില് സംഗീത പരിപാടിക്കിടെ കുഴഞ്ഞു വീണാണ് വെംബ മരിച്ചത്. തന്റേതായ ശൈലിയില് ആഫ്രിക്കന് സംഗീതത്തെ ലോകത്തെത്തിച്ച ആളാണ് 66 കാരനായ വെംബ.\nപരമ്പരാഗത ആഫ്രിക്കന് സംഗീതത്തെ പാശ്ചാത്യ സംഗീതവുമായും റോക്ക് സംഗീതവുമായും ആദ്യമായി കുട്ടിയിണച്ച് അവതരിപ്പിച്ചത് വെംബയാണ്. 1960 മുതല് സംഗീത ലോകത്ത് വിസ്മയം തീര്‍ന്ന വെംബയ്ക്ക് ആഫ്രിക്കയെക്കൂടാതെ ലോകത്തെ നിരവധി ഫ്രഞ്ച് സംസാരിക്കുന്നവര് ഫാന്‍സായുണ്ട്.\n1986 ല് അദ്ദേഹം ഫ്രാന്‍സിലേക്ക് കുടിയേറിപ്പാര്‍ത്തു. 1988ല് ഫ്രാന്‍സിലെ മാര്‍ട്ടിന് മിഷനിയര് നിര്‍മിച്ച ആല്‍ബത്തില് പാടുന്നതോടെയാണ് വെംബ ശ്രദ്ധിക്കപ്പെടുന്നത്. ആഫ്രിക്കന്- പോപ് മിശ്രിത സംഗീതമായിരുന്നു അതില് ശ്രദ്ധേയമായത്.


കരുണാകരന്റെ ജന്മദിനാഘോഷം ജൂലായ് 16ന് | Kerala ->Karunakarans birthday celeberation on July 16th - Malayalam Oneindia\nFinance പ്രവാസികൾക്ക് മടങ്ങേണ്ടി വരുമോ? നാട്ടിലേയ്ക്ക് അയയ്ക്കുന്ന പണത്തിന് അധിക നികുതി\nകരുണാകരന്റെ ജന്മദിനാഘോഷം ജൂലായ് 16ന്\nPublished: June 19 2001, 5:30 [IST]\nതൃശൂര്: മുതിര്‍ന്ന കോണ്‍ഗ്രസ് നേതാവ് കെ.കരുണാകരന്റെ 83-ാം ജന്മദിനാഘോഷം ജൂലായ് 16ന് നടത്തും. പിറന്നാള് ജൂണ് 19 ചൊവാഴ്ച ആഘോഷിക്കാനായിരുന്നു നേരത്തെ തീരുമാനിച്ചിരുന്നത്.\nമിഥുനമാസത്തില് കരുണാകരന്റെ നക്ഷത്രമായ കാര്‍ത്തിക രണ്ടുതവണ വരുന്നതുകൊണ്ട് ഏതു ദിവസം പിറന്നാള് ആഘോഷിക്കണമെന്നതിനെ കുറിച്ച് ആശയക്കുഴപ്പമുണ്ടായിരുന്നു. ഒരു മാസത്തില് തന്നെ ഒരേ നക്ഷത്രം രണ്ടു തവണ വന്നാല് അവസാനത്തെ ദിനം പിറന്നാളായി ആഘോഷിക്കുന്നതാണ് ഉചിതമെന്ന ഗുരുനായുര് ക്ഷേത്രതന്ത്രി കരുണാകരന് ഉപദേശം നല്‍കി. തുടര്‍ന്നാണ് കാര്‍ത്തിക നക്ഷത്രം രണ്ടാമത് വരുന്ന മിഥുനം 32ന് (ജൂലായ് 16) ജന്മദിനാഘോഷം നടത്താന് തീരുമാനിച്ചത്.\nചൊവാഴ്ച പിറന്നാളാഘോഷം നടത്താനായി വിപുലമായ ഒരുക്കങ്ങള് നടത്തിയിരുന്നു. പിന്നീട് അത് വേണ്ടെന്ന് വെച്ചു. പാഞ്ചജന്യം ഗസ്റ് ഹൗസില് അഞ്ഞൂറോളം പേര്‍ക്ക് സദ്യ നല്‍കാനും മറ്റുമുള്ള ഒരുക്കങ്ങളുണ്ടായിരുന്നു.\nകുമ്മനത്തേയും നിര്‍മ്മലാ സീതാരാമനേയും തടഞ്ഞ് നിര്‍ത്തി പൂന്തുറ വാസികള്.. പ്രതിഷേധം.. വീഡിയോ


ആറ്റിങ്ങൽ – Thiruvananthapuram Vartha\nഒടുവിൽ അധികാരികൾ കണ്ണ് തുറന്നു: ആറ്റിങ്ങൽ കൊട്ടാരത്തിന്റെ നവീകരണം ഉടൻ\nwebdesk May 13\nആറ്റിങ്ങൽ കൊട്ടാരത്തിതിരുവിതാംകൂർ ചരിത്രത്തിന്റെ ഭാഗമായ ആറ്റിങ്ങൽ കൊട്ടാരത്തിൽ ദേവസ്വം ബോർഡിന്റെ നേതൃത്വത്തിൽ ക്ഷേത്രകലാപീഠം പുനരാരംഭിക്കാൻ തീരുമാനം. കഴിഞ്ഞ ദിവസം നടന്ന തിരുവിതാംകൂർ ദേവസ്വം ബോർഡിന്റെ യോഗത്തിലാണ് തീരുമാനം. എന്നാൽ ശക്തമായ മഴയിൽ കൊട്ടാരത്തിലെ മുഖമണ്ഡപത്തിലെ ദ്രവിച്ചിരുന്ന ഭാഗം പൊളിഞ്ഞുവീണതിനാൽ കൊട്ടാരത്തിൽ അറ്റകുറ്റപ്പണി അടിയന്തരമായി നടത്തണമെന്നാണ് നാട്ടുകാരുടെ ആവശ്യം. ബാക്കിയുള്ള ...\nആറ്റിങ്ങലിൽ നിന്നുണ്ടായിരുന്ന ഒരേയൊരു സൂപ്പർഫാസ്റ്റ് സർവീസ് ഗുരുവായൂർ സൂപ്പർഫാസ്റ്റ് നിർത്തലാക്കി\nwebdesk May 11\nആറ്റിങ്ങൽ ഡിപ്പോയിൽ നിന്ന് പുറപ്പെടുന്ന ഏറെ തിരക്കുള്ള ഗുരുവായൂർ സൂപ്പർഫാസ്റ്റ് കഴിഞ്ഞ ഞായറാഴ്ച മുതൽ നിറുത്തലാക്കി. ആറ്റിങ്ങൽ മേഖലയിലുളളവർക്ക് ഗുരുവായൂർ ക്ഷേത്രത്തിൽ തൊഴാൻ പോകാനുളള സൗകര്യത്തിനായി ആരംഭിച്ച സർവീസാണ് കെ.എസ്.ആർ.ടി.സി നിറുത്തലാക്കിയത്. ഇതോടെ ആറ്റിങ്ങലിൽ നിന്നുണ്ടായിരുന്ന ഒരേയൊരു സൂപ്പർഫാസ്റ്റ് സർവീസും ഇല്ലാതായി.ഗുരുവായൂരിൽ പോകാൻ ഈ ബസിനെ ആശ്രയിക്കുന്ന ധാരാളം ...\nആറ്റിങ്ങലിൽ പോസ്റ്റല് വോട്ട് തിരിമറി നടന്നതായ് പരാതി; യുഡിഎഫിനെതിരെ പരാതിയുമായി സിപിഎം\nwebdesk May 10\nതിരുവനന്തപുരം: ആറ്റിങ്ങൽ മണ്ഡലത്തില് യു ഡി എഫ് സ്ഥാനാര്‍ത്ഥി അടൂർ പ്രകാശിന് വേണ്ടി പൊലീസുകാർ 400 പോസ്റ്റൽ വോട്ടുകൾ ശേഖരിച്ചുവെന്ന ആരോപണവുമായി സിപിഎം. ഇത് സംബന്ധിച്ച് സിപിഎം പരാതി നല്‍കി. സിപിഎം ജില്ലാ കമ്മിറ്റി അംഗം രാമുവാണ് തെരഞ്ഞെടുപ്പ് ഓഫീസർക്കും ഡിജിപിക്കും പരാതി നൽകിയത്. പൊലീസുകാരുടെ പോസ്റ്റല് വോട്ട് ...\nപ്രഖ്യാപനം വാക്കുകളിൽ ഒതുങ്ങി; ആറ്റിങ്ങൽ കൊട്ടാരം നാശത്തിലേക്ക്.\nwebdesk Apr 28\nആറ്റിങ്ങൽ: ദേവസ്വം ബോർഡിന്റെ പ്രഖ്യാപനങ്ങൾ വാക്കുകളിൽ ഒതുങ്ങിയപ്പോൾ ചരിത്ര സ്‌മരണകളുറങ്ങുന്ന ഒരു കെട്ടിടംകൂടി നാശത്തിന്റെ വക്കിൽ. തിരുവിതാംകൂറിന്റെ മാതൃഗൃഹമെന്ന് കരുതപ്പെടുന്ന ആറ്റിങ്ങൽ കൊട്ടാരമാണ് ജീർണാവസ്ഥയിലായത്. കൊല്ലമ്പുഴയിൽ സ്ഥിതി ചെയ്യുന്ന ഈ ചരിത്ര സ്‌മാരകം പുരാവസ്‌തു വകുപ്പും ദേവസ്വം ബോർഡും ചേർന്ന് പുനരുദ്ധരിക്കുമെന്ന വാഗ്ദാനം എങ്ങുമെത്തിയില്ല. ഇവിടെ മുമ്പ് ഉണ്ടായിരുന്ന ...\nവാർധക്യ പെന്‍ഷന് കൂട്ടാമെന്നുറപ്പ്; യോഗം വിളിച്ചുള്ള എൽ ഡി എഫിന്റെ വോട്ടുപിടിത്തം തെരഞ്ഞെടുപ്പ് കമ്മിഷന് തടഞ്ഞു\nwebdesk Apr 13\nതെരഞ്ഞെടുപ്പ് പെരുമാറ്റച്ചട്ടം ലംഘിച്ച് ആറ്റിങ്ങല് നഗരസഭയുടെ നേതൃത്വത്തില് വാര്‍ധക്യ പെന്‍ഷന് വാങ്ങുന്നവരുടെ യോഗം വിളിച്ചു. വിവരമറിഞ്ഞെത്തിയ തെരഞ്ഞെടുപ്പ് കമ്മിഷന് ഉദ്യോഗസ്ഥര് യോഗം പിരിച്ചുവിട്ടു. സംഭവത്തില് ചട്ട ലംഘനമുണ്ടായോ എന്ന് പരിശോധിക്കുമെന്ന് ഉദ്യോഗസ്ഥര് പറഞ്ഞു. ചെയര്‍മാന് എം. പ്രദീപിന്റെയും പ്രാദേശിക സി.പി.എം നേതൃത്വത്തിന്റെയും നേതൃത്വത്തിലാണ് എല്.ഡി.എഫിന് വോട്ടുതേടി യോഗം വിളിച്ചത്. ...\nകാൽനട യാത്രക്കാർ ദുരിതത്തിൽ;ആറ്റിങ്ങലിൽ മേൽപ്പാലം വേണമെന്ന ആവശ്യം ശക്തമാകുന്നു.\nwebdesk Apr 07\nആറ്റിങ്ങൽ: ദേശീയപാതയിൽ ആറ്റിങ്ങലിൽ മേൽപ്പാലങ്ങൾ വേണമെന്ന ആവശ്യം ശക്തമായി. ദിവസേന ആയിരക്കണക്കിനാളുകൾ മണിക്കൂറുകളോളം കാത്തുനിന്നാണ് ഇവിടെ റോഡു മുറിച്ചുകടക്കുന്നത്. വിദ്യാർത്ഥികളും പ്രായമേറിയവരുമുൾപ്പെടുന്ന കാൽനടയാത്രക്കാർക്ക് യാതൊരു സുരക്ഷിതത്വവുമില്ലാത്ത അവസ്ഥയാണ്. പ്രത്യേകിച്ചും വൺവേയായ കച്ചേരി ജംഗ്ഷൻ മുതൽ കിഴക്കേനാലുമുക്കുവരെ ചീറിപ്പായുന്ന വാഹനങ്ങളെ മറികടക്കാൻ പ്രയാസപ്പെടുകയാണ് കാൽനടയാത്രക്കാർ. ജനങ്ങളുടെ ഈ അവസ്ഥ മുൻനിറുത്തി ...\nഇനി എരിയുന്ന വെയിലേറ്റ് ഗതാഗതം നിയന്ത്രിക്കേണ്ട ; കുട ചൂടാം\nwebdesk Apr 06\nആറ്റിങ്ങൽ:എരിയുന്ന വെയിലത്ത് വിയർത്തൊലിച്ചു നിന്ന് വാഹനങ്ങളെ നിയന്ത്രിക്കുന്ന പൊലീസുകാർ ആറ്റിങ്ങലിലെ ദയനീയ കാഴ്ചയായിരുന്നു എന്നാൽ അതിന് പരിഹാരമായി ഗതാഗതം നിയന്ത്രിക്കുന്ന വർക്ക് കുടചൂടി വെയിലിനെ തടയാൻ അനുവാദം ലഭിച്ചതിന്റെ ആശ്വാസത്തിലാണ് ആറ്റിങ്ങലിലെ പൊലീസുകാർ. ഗതാഗതക്കുരുക്കിന് പേരുകേട്ട നഗരത്തിൽ ഒരു നിമിഷം പോലും പൊലീസിന്റെ നിയന്ത്രണം ഒഴിവാക്കാൻ കഴിയില്ല. ചൂട് ...\nവിവാഹം നിരസിച്ചു ; യുവതിയുടെ ചിത്രം സമൂഹമാധ്യമങ്ങളിൽ പ്രചരിപ്പിച്ച് പ്രതികാരം.\nwebdesk Mar 26\nആറ്റിങ്ങൽ:വിവാഹം നിരസിച്ച യുവതിയുടെ ചിത്രങ്ങൾ സമൂഹമാധ്യമങ്ങളിൽ കൂടി പ്രചരിപ്പിച്ച് യുവതിയെ മോശക്കാരിയാക്കാൻ ശ്രമിച്ച കേസിൽ യുവാവിനെ പൊലീസ് അറസ്റ്റ് ചെയ്തു.തൃശൂർ വെളുത്തൂർ അരിമ്പൂർ ചെമ്മാണ്ട് വീട്ടിൽ അഭിഷേക് .എം.നായരെ (27) യാണ് ,ആറ്റിങ്ങൽ എസ്.ഐയുടെ നേതൃത്വത്തിൽ പിടികൂടിയത്. ഇയാളെ കോടതിയിൽ ഹാജരാക്കി.\nബംഗാൾ സ്വദേശിയുടെ കൊലപാതകം: മൃതദേഹം ഏറ്റുവാങ്ങാൻ ബന്ധുക്കളെത്തിയില്ല\nwebdesk Mar 19\nപൂവമ്പാറയിൽ ഹോളോബ്രിക്സ് സ്ഥാപനത്തിനുള്ളിൽ കൊല്ലപ്പെട്ട ബംഗാൾ സ്വദേശിയുടെ മൃതദേഹം ഏറ്റുവാങ്ങാൻ ബന്ധുക്കൾ എത്തിയില്ല. മൃതദേഹം ഒരാഴ്ചയായി തിരുവനന്തപുരം മെഡിക്കൽ കോളജ് ആശുപത്രിയിലാണ്. പശ്ചിമബംഗാൾ ഗൾസായ് ഗിരിഗൈർ ഘട്ടിൽ കുമാർ ബാരയുടെ മകൻ വിമലാണ്(30)കഴിഞ്ഞ ഞായറാഴ്ച രാത്രി കൊല്ലപ്പെട്ടത്. വിമലിന്റെ സുഹൃത്ത് അമലാണ് കൊലയ്ക്ക് പിന്നിലെന്നാണ് പൊലീസ് സംശയിക്കുന്നത്. വിമലിന്റെ ...\nഅടൂർ പ്രകാശ് ആറ്റിങ്ങലിലെ കോൺഗ്രസ് സ്ഥാനാർത്ഥിയാകും.\nwebdesk Mar 16\nകോന്നി എംഎല്‍എ അടൂര് പ്രകാശ് ആറ്റിങ്ങലില് കോണ്‍ഗ്രസ് സ്ഥാനാര്‍ഥിയാകും. കോണ്‍ഗ്രസിന്റെ ഒന്‍പത് സീറ്റുകളില് ധാരണയായി. ഏഴ് സീറ്റില് ചര്‍ച്ച തുടരുകയാണ്. ഗ്രൂപ്പ് വടംവലി മൂലമാണ് തീരുമാനം വൈകുന്നത്. ആലപ്പുഴ, വയനാട്, വടകര, കാസര്‍കോട് സീറ്റുകളില് തര്‍ക്കം രൂക്ഷമാണ്. ചാലക്കുടി സീറ്റ് ബെന്നി ബഹനാന് നല്‍കിയേക്കും. എറണാകുളത്ത് ഹൈബി ഇൗഡനാണ് ...


ഓണക്കാലത്ത് കൂടുതല് സര്‍വ്വീസുകളുമായി കെഎസ്‌ആര്‍ടിസി |\nഓണക്കാലത്ത് കൂടുതല് സര്‍വ്വീസുകളുമായി കെഎസ്‌ആര്‍ടിസി\nതിരുവനന്തപുരം: ഓണക്കാലത്ത് യാത്രക്കാരുടെ ആവശ്യം അനുസരിച്ച് കെഎസ്‌ആര്‍ടിസി കൂടുതല് സര്‍വ്വീസുകള് നടത്തും. നിലവിലെ കോവിഡ് മാനദണ്ഡങ്ങള്‍ക്ക് വിധേയമായി ആയിരിക്കും സര്‍വ്വീസുകള് നടത്തുക.\nഇതിന്റെ അടിസ്ഥാനത്തില് ഓഗസ്റ്റ് 19 മുതല് 23 വരെ തുടര്‍ച്ചയായി അവധി വരുന്നതിനാല് യാത്രക്കാരുടെ തിരക്കിന് അനുസരിച്ച് കെഎസ്‌ആര്‍ടിസിയുടെ എല്ലാ ഡിപ്പോകളില് നിന്നും ആവശ്യമായ സര്‍വ്വീസുകള് നടത്തും. ദീര്‍ഘ ദൂര സര്‍വ്വീസുകളില് മുന്‍കൂര് റിസര്‍വേഷന് സൗകര്യവും ഏര്‍പ്പെടുത്തിയിട്ടുണ്ട്. തുടര്‍ച്ചയായി അവധി തുടങ്ങുന്നതിന്റെ തലേ ദിവസമായ 18 ന് യാത്രാക്കാരുടെ തിരക്കനുസരിച്ച് മുഴുവന് സര്‍വ്വീസുകളും നടത്തും.\nഓഗസ്റ്റ് 15, 22 ഞാറാഴ്ച ദിവസങ്ങളില് ലോക്ക്ഡൗണ് നിയന്ത്രണങ്ങള് ഒഴിവാക്കിയതിനാല് യാത്രക്കാരുടെ തിരക്കനനുസരിച്ച് ആവശ്യമായ സര്‍വ്വീസ് നടത്തും. ഉത്രാട ദിവസമായ 20 തിന് ഹെഡ് ക്വാര്‍ട്ടേഴ്സ് ഡിറ്റിഒമാര് അതാത് ഹെ‍ഡ് ക്വാര്‍ട്ടേഴ്സ് കേന്ദ്രീകരിച്ച് സര്‍വ്വീസുകള് ക്രമീകരിക്കുകയും, പ്രധാനപ്പെട്ട കേന്ദ്രങ്ങളില് ഇന്‍സ്പെക്ടര്‍മാരെ വിന്യസിച്ച് സര്‍വ്വീസുകള് നിയന്ത്രിക്കുകയും ചെയ്യും.\nകൂടുതല് യാത്രാക്കര് ഉണ്ടെങ്കില് ദീര്‍ഘദൂര ബസുകള് END to END ഫെയര് നിരക്കില് കൂടുതല് സര്‍വ്വീസുകള് നടത്തും. തിരുവനന്തപുരം, ആലപ്പുഴ, എറണാകുളം, തൃശ്ശൂര്, പാലക്കാട്, കോഴിക്കോട് തുടങ്ങിയ പ്രധാന യൂണിറ്റുകളില് നിന്നും യാത്രക്കാരുടെ ആവശ്യപ്രകാരം കൂടുതല് സര്‍വ്വീസുകള് നടത്തും. വിനോദ സഞ്ചാര കേന്ദ്രങ്ങള് തുറന്ന് പ്രവര്‍ത്തിക്കുന്ന സ്ഥലങ്ങളിലേക്കും ട്രാഫിക് ഡിമാന്റ് അനുസരിച്ച് കൂടുതല് സര്‍വ്വീസുകള് നടത്തും. അന്തര് സംസ്ഥാന സര്‍വ്വീസുകള് ആരംഭിക്കുവാന് സാഹചര്യം ഉണ്ടാകുന്ന പക്ഷം പൂര്‍ണ്ണമായി ഓണ്‍ലൈന് റിസര്‍വേഷനില് ഉള്‍പ്പെടുത്തുകയും END to END ഫെയര് വ്യവസ്ഥയില് ഓപ്പറേറ്റ് ചെയ്യുകയും ചെയ്യും. ഓണാവധി ദിവസങ്ങളില് കണ്‍സഷന് കൗണ്ടര് പ്രവര്‍ത്തിക്കുകയില്ല.\nPrevious നാളെ ബെവ്‌കോ വഴി മദ്യവില്‍പ്പന ഉണ്ടാകില്ല\nNext രാജ്യസഭയില് “ശിവന്‍കുട്ടി സ്‌കൂള്’ പുനരാവിഷ്‌ക്കരിക്കാനാണ് ഇടത് എം.പിമാര് ശ്രമിച്ചത്: കേന്ദ്രമന്ത്രി വി.മുരളീധരന്


UUKMA News സുരേഷ് റെയ്‌ന വാഹനാപകടത്തില് നിന്നും രക്ഷപ്പെട്ടു - UUKMA News സുരേഷ് റെയ്‌ന വാഹനാപകടത്തില് നിന്നും രക്ഷപ്പെട്ടു - UUKMA News\nഇന്ത്യന് ക്രിക്കറ്റ് താരം സുരേഷ് റെയ്‌ന വാഹനാപകടത്തില് നിന്നും രക്ഷപ്പെട്ടു. റെയ്‌ന സഞ്ചരിച്ചിരുന്ന റേഞ്ച് റോവറിന്റെ പിന്നിലെ ചക്രം പൊട്ടിത്തെറിച്ചാണ് അപകടമുണ്ടായത്. ഇറ്റാവയിലെ ഫ്രണ്ടസ് കോളനിയില് ചൊവ്വാഴ്ച പുലര്‍ച്ചെ രണ്ടിനായിരുന്നു സംഭവം.\nദുലീപ് ട്രോഫി ടൂര്‍ണമെന്റ് മത്സരങ്ങള്‍ക്കായി ഗാസിയാബാദില് നിന്ന് കാണ്‍പൂരിലേക്ക് വരുന്ന വഴിയായിരുന്നു അപകടം. അമിത വേഗതയിലെത്തിയ കാര് നിയന്ത്രണം വിടുകയും തുടര്‍ന്ന് ചക്രം പൊട്ടിത്തെറിക്കുകയുമായിരുന്നു.\nമാറിയിടാന് ടയര് ഇല്ലാതിരുന്നതിനാല് റെയ്‌ന സംഭവസ്ഥലത്ത് കുടുങ്ങി. ഇതോടെ സമീപവാസികളും പൊലീസും താരത്തിന് മറ്റൊരു വാഹനം ഏര്‍പ്പെടുത്തി നല്‍കിയതോടെയാണ് യാത്ര തുടര്‍ന്നത്.


Olympics 2021: Prime minister Narendra modi interacts with Indian athletes - Malayalam MyKhel\n» Olympics 2021: പ്രചോദനവുമായി പ്രധാനമന്ത്രി, ഇന്ത്യന് അത്‌ലറ്റുകളോടു മോദി സംവദിച്ചു\nOlympics 2021: പ്രചോദനവുമായി പ്രധാനമന്ത്രി, ഇന്ത്യന് അത്‌ലറ്റുകളോടു മോദി സംവദിച്ചു\nUpdated: Tuesday, July 13, 2021, 19:20 [IST]\nടോക്കിയോ ഒളിംപിക്‌സിനായി യാത്ര തിരിക്കുന്നതിനു മുമ്പ് ഇന്ത്യന് അത്‌ലറ്റുകള്‍ക്കു പ്രചോദനമേകി പ്രധാനമന്ത്രി നരേന്ദ്ര മോദി. വിവിധ ഇനങ്ങളില് ഇന്ത്യക്കായി മല്‍സരിക്കുന്ന പ്രധാനപ്പെട്ട അത്‌ലറ്റുകളുമായി അദ്ദേഹം തല്‍സമയം സംവദിക്കുകയും ആശംസകള് നേരുകയും ചെയ്തു. അടുത്തിടെ ഗെയിംസിനുള്ള ഇന്ത്യന് സംഘത്തിന്റെ തയ്യാറെടുപ്പുകള് മോദി അവലോകനം ചെയ്തിരുന്നു. കൂടാതെ മന് കി ബാത്തില് ചില കായികതാരങ്ങളുടെ പ്രചോദനാത്മക യാത്രകളെക്കുറിച്ചും അദ്ദേഹം ചര്‍ച്ച ചെയ്യുകയും പൂര്‍ണമനസോടെ ഇവരെ പിന്തുണയ്ക്കാന് രാജ്യത്തോടു ആവശ്യപ്പെടുകയും ചെയ്തിരുന്നു.\nഇന്നു നടന്ന തല്‍സമയ സംവാദത്തില് ടോക്കിയോയില് ഇന്ത്യക്കായി മല്‍സരിക്കുന്ന ബാഡ്മിന്റണ് താരം പിവി സിന്ധു, ടെന്നീസ് താരം സാനിയാ മിര്‍സ, ഹോക്കി ടീം ക്യാപ്റ്റന് മന്‍പ്രീത് സിങ്, ബോക്‌സിങ് എംസി മേരികോം, അമ്പെയ്ത്ത് താരം ദീപിക കുമാരി, ജാവലിന് ത്രോ താരം നീരജ് ചോപ്ര, സ്പ്രിന്റര് ദ്യുതിചന്ദ്, മലയാളി നീന്തല് താരം സാജന് പ്രകാശടക്കം നിരവധി പേര് പങ്കെടുത്തു. ഇവരെക്കൂടാതെ യുവജനകാര്യ കായികമന്ത്രി അനുരാഗ് താക്കൂര്, നിയമന്ത്രി കിരെണ് റിജ്ജു എന്നിവരും സംബന്ധിച്ചു.\nഒളിംപിക്‌സിനായി കഠിനാധ്വാനം നടക്കി ഇന്ത്യന് അത്‌ലറ്റുകളെ ഒരുക്കിയെടുത്ത കോച്ചിങ് സ്റ്റാഫ്, സപ്പോര്‍ട്ട് സ്റ്റാഫുമാര് എന്നിവര്‍ക്കു അനുരാഗ് താക്കൂര് നന്ദി പറഞ്ഞു. അത്‌ലറ്റുകളെ പിന്തുണയ്ക്കാനുള്ള ഒരു അവസരവും കായികമന്ത്രാലയം നഷ്ടപ്പെടുത്തിയില്ല. ഇതിനായി നിരവധി പരിപാടികള് കായികമന്ത്രാലയം മുന്‍കൈയെടുത്ത് നടത്തിയെന്നും അദ്ദേഹം ചൂണ്ടിക്കാട്ടി.\n22 സംസ്ഥാനങ്ങളില് നിന്നായി 130 കോടിയോളം ഇന്ത്യക്കാരെ പ്രതിനിധീകരിച്ച് 18 ഇനങ്ങളിലായി 126 അത്‌ലറ്റുകളാണ് മല്‍സരിക്കുകയെന്നു മന്ത്രി പറഞ്ഞു. നമ്മുടെ പ്രധാനമന്ത്രിയുടെ നേതൃത്വത്തില് നമ്മുടെ കായിക താരങ്ങള്‍ക്കു ടോക്കിയോ ഒളിംപിക്‌സില് ഏറ്റവും മികച്ചത് നല്‍കാന് കഴിയുമെന്നാണ് താന് കരുതുന്നതെന്നും താക്കൂര് വ്യക്തമാക്കി.\nചരിത്രത്തിലെ ഏറ്റവും വലിയ സംഘത്തെയാണ് ഇന്ത്യ (126 പേര്) ഇത്തവണ ടോക്കിയോയിലേക്ക് അയക്കുന്നത്. മറ്റൊരു പ്രത്യേക കൂടി ഇത്തവണത്തെ ഗെയിംസിനുണ്ട്. ഇന്ത്യ ഏറ്റവുമധികം ഇനങ്ങളില് മല്‍സരിക്കുന്ന മേള കൂടിയാണ് ടോക്കിയോയിലേത് (18). ചില ഇനങ്ങളില് ചരിത്രത്തില് ആദ്യമായി ഇന്ത്യ ചില അത്‌ലറ്റുകളെ ഇറക്കുന്നുണ്ട്. ഫെന്‍സിങില് ആദ്യമായി ഇന്ത്യയില് നിന്നും ഒരുതാരം ഒളിംപിക്‌സില് മല്‍സരിക്കും. വനിതാ താരം ഭവാനി ദേവിക്കാണ് ഫെന്‍സിങിലേക്കു യോഗ്യത ലഭിച്ചത്. വനികളുടെ സെയ്‌ലിങില് ആദ്യമായി ഇന്ത്യയില് നിന്നു ഒരു താരം മല്‍സരിക്കുന്നുണ്ട്. നേത്ര കുമനനാണ് യോഗ്യത നേടിയിരിക്കുന്നത്.\nMORE OLYMPICS 2021 NEWS\nOlympics 2021: അസമിന്റെ മാത്രമല്ല ഇന്ത്യയുടെയും അഭിമാനം- ആരാണ് ലവ്‌ലിന? കൂടുതലറിയാം\nOlympics 2021: വീണ്ടും നിരാശ, 100 മീറ്റര് ഓട്ടത്തില് ദ്യുതി ചന്ദ് ഏഴാമത്\nട്രാക്കിൽ ഇന്ത്യയ്ക്ക് നിരാശയോടെ തുടക്കം; 400 മീറ്റർ ഹർഡിൽസിൽ മലയാളി താരം ജാബിർ പുറത്ത്\nolympics 2021: ഇടിക്കൂട്ടില് ഗര്‍ജനമായി ലോവ്‌ലിന, ഇന്ത്യക്ക് രണ്ടാം മെഡല് ഉറപ്പിച്ച് സെമിയില്\nOlympics 2021: ബോക്‌സിങില് അടുത്ത തിരിച്ചടി, സിമ്രന്‍ജീത് ക്വാര്‍ട്ടര് കാണാതെ പുറത്ത്\nOlympics 2021: ഷൂട്ടിങ്ങില് നിരാശ, മനു ഭാക്കർ പുറത്ത്\nOlympics 2021: ഷൂട്ട് ഓഫില് മുന് ലോക ചാംപ്യനെ വീഴ്ത്തി; ദീപിക കുമാരി ക്വാര്‍ട്ടറില്\nടോക്കിയോയിൽ ചരിത്രമെഴുതി ഇന്ത്യൻ തുഴച്ചിൽ സംഘം; ഇനി ലക്ഷ്യം ഏഷ്യൻ ഗെയിംസിൽ സ്വർണം\nOlympics 2021: അത്‌ലറ്റിക്സിലെ മെഡൽ ദാരിദ്ര്യത്തിന് അവസാനം കുറിക്കാൻ ഇന്ത്യ; പ്രതീക്ഷകളായി ഈ താരങ്ങൾ\nolympics 2021: ടെന്നീസ് കോര്‍ട്ടില് ദോക്ക്യോയുടെ കുതിപ്പ്, നിഷികോരിയെ വീഴ്ത്തി സെമിയില്\nOlympics 2021: വിശ്വസിക്കാനാവുന്നില്ല, തീരുമാനം നിര്‍ഭാഗ്യകരം- മേരികോമിന് ഞെട്ടല്, നിരാശയും\nOlympics 2021: പുത്തന് താരോദയങ്ങള്‍ക്കായി ട്രാക്ക് ഉണരുന്നു, അത്‌ലറ്റിക്‌സ് ആവേശപ്പോരാട്ടങ്ങള്‍ക്ക് നാളെ തുടക\nMovies സീരിയല് ലൊക്കേഷനില് നടന് കാര്‍ത്തിക്കിനെ വിരട്ടുന്ന ബീന ആന്റണി; രസകരമായ വീഡിയോ പകര്‍ത്തി താരങ്ങളും\nNews ഐഎൻഎൽ പിളർപ്പിൽ മധ്യസ്ഥ ശ്രമവുമായി കാന്തപുരം; വഹാബുമായി കൂടിക്കാഴ്ച നടത്തി അഹമ്മദ് ദേവർകോവിൽ\nLifestyle ജീവിതാഭിലാഷം നിറവേറണോ? ശ്രാവണ മാസത്തില് ശിവനെ രാശിപ്രകാരം ആരാധിക്കൂ\nAutomobiles ഇന്നോവ ക്രിസ്റ്റയ്ക്കും വില കൂടുന്നു; പുതുക്കിയ വില ഓഗസ്റ്റ് ഒന്നു മുതൽ പ്രാബല്യത്തിൽ\nFinance ഒറ്റത്തവണ നിക്ഷേപത്തിലൂടെ പ്രതിമാസം 12,000 രൂപ പെന്‍ഷന്; എല്‍ഐസിയുടെ ഈ പെന്‍ഷന് പ്ലാനിനെക്കുറിച്ച് അറിയാമോ?\nRead more about: olympics 2021 narendra modi prime minister india pv sindhu marykom sania mirza tokyo ഒളിംപിക്‌സ് 2021 പ്രധാനമന്ത്രി\nStory first published: Tuesday, July 13, 2021, 19:18 [IST]\nഹസരംഗ മാജിക്ക്, ഇന്ത്യ നാണംകെട്ടു- ടി20 പരമ്പര ലങ്കയ്ക്ക്\nഅവിശ്വസനീയം..നെഞ്ചുതകർന്ന് മേരികോം..ആ തെറ്റായ തീരുമാനം\nIND vs SL: കൂനിന്‍മേല് കുരു, ഇന്ത്യക്ക് അടുത്ത തിരിച്ചടി\nസഞ്ജുവോ ദേവ്ദത്തോ? രണ്ട് മലയാളികള് ഒരേസമയം ഇന്ത്യന് ജഴ്‌സിയില്\nസഞ്ജുവിന് വിമര്‍ശന പൊങ്കാല


മലങ്കരസഭയിലെ ലൈംഗീകാരോപണം: പോലീസും വനിത കമ്മീഷനും എവിടെ? – Prathipaksham\nമലങ്കരസഭയിലെ ലൈംഗീകാരോപണം: പോലീസും വനിത കമ്മീഷനും എവിടെ?\nJune 28, 2018. 3:18 am June 28, 2018. 3:24 am\nകുമ്പസാരരഹസ്യം ഉപയോഗിച്ച് വൈദീകര് സ്ത്രീയെ കൂട്ടമായി പീഢിപ്പിച്ചുവെന്ന കേസില് പോലീസ് അന്വേഷണത്തിന്റെ ആവശ്യമില്ലെന്ന് മലങ്കര സിറിയന് ഓര്‍ത്തഡോക്‌സ് സഭാനേതൃത്വം. യുവതിയുടെ ഭര്‍ത്താവ് സഭാനേതൃത്വത്തിന് പരാതി നല്‍കി രണ്ടു മാസം ആവുമ്പോഴും പോലീസില് പരാതി നല്‍കാന് സഭാനേതൃത്വമോ ഇരയോ തയ്യാറായിട്ടില്ല. മേയ് ഏഴിന് നിരണം രൂപത നേതൃത്വത്തിന് പരാതി നല്‍കിയെന്നാണ് ഇരയായ തിരുവല്ലാക്കാരി യുവതിയുടെ ഭര്‍ത്താവ് കഴിഞ്ഞ ദിവസം ടൈംസ് ഓഫ് ഇന്ത്യയോട് പറഞ്ഞത്.\nആരോപണം ഗുരുതരമായിട്ടും ഇക്കാര്യത്തില് സംസ്ഥാന വനിത കമ്മീഷനോ പോലീസോ സ്വമേധയാ കേസെടുക്കാത്തതും ദുരൂഹമാണ്. ഇതിനിടെ സംഭവത്തെ കുറിച്ച് അന്വേഷിച്ച് റിപ്പോര്‍ട്ട് സമര്‍പ്പിക്കാന് ദേശീയ വനിത കമ്മീഷന് സംസ്ഥാന പോലീസ് മേധാവിക്ക് നിര്‍ദ്ദേശം നല്‍കിയിട്ടുണ്ട്. ദേശീയ മാധ്യമങ്ങളില് ഉള്‍പ്പെടെ വന്ന വാര്‍ത്തകളുടെ അടിസ്ഥാനത്തിലാണ് കമ്മീഷന് സ്വമേധയാ നടപടി സ്വീകരിച്ചിരിക്കുന്നത്.\nപത്തനംതിട്ട ജില്ലയിലെ ഒരു പോലീസ് സ്‌റ്റേഷനിലും ഇത് സംബന്ധിച്ച് പരാതി ലഭിച്ചിട്ടില്ലെന്ന് ചില മുതിര്‍ന്ന പോലീസ് ഉദ്യോഗസ്ഥര് മാധ്യമങ്ങളെ അറിയിച്ചു. സത്യം കണ്ടെത്തുന്നതിന് സഭയുടെ ആഭ്യന്തര സമിതി നടത്തുന്ന അന്വേഷണം മതിയെന്നാണ് ഓര്‍ത്തഡോക്‌സ് സഭ നേതൃത്വത്തിന്റെ നിലപാട്. പ്രമുഖ അഭിഭാഷകരും മുതിര്‍ന്ന പുരോഹിതരും അടങ്ങുന്ന അന്വേഷണ സമിതിക്ക് സത്യം പുറത്തുകൊണ്ടുവരാന് സാധിക്കുമെന്നും അതിനാല് പോലീസ് അന്വേഷണം ആവശ്യമില്ലെന്നും സഭ സെക്രട്ടറി ബിജു ഉമ്മന് വിശദീകരിക്കുന്നു. അന്വേഷണം ശരിയായ ദിശയിലാണ് നടക്കുന്നതെന്നും അതുകൊണ്ടാണ് ആരോപണ വിധേയരോട് അവധിയില് പോകാന് സഭ നേതൃത്വം നിര്‍ദ്ദേശിച്ചതെന്നും അദ്ദേഹം കൂട്ടിച്ചേര്‍ക്കുന്നു.\nപോലീസില് പരാതി നല്‍കുന്നതില് യുവതിയുടെ ഭര്‍ത്താവിന് വിമുഖതയുണ്ടെന്നാണ് അന്വേഷണ സമിതി അംഗവും സഭയുടെ പ്രവര്‍ത്തകസമിതി അംഗവുമായ ഫാദര് എംഒ ജോണ് പറയുന്നത്. പരാതി ലഭിച്ചയുടനെ പോലീസില് പരാതിപ്പെടാനാണ് സഭാനേതൃത്വം യുവതിയുടെ ഭര്‍ത്താവിനോട് ആവശ്യപ്പെട്ടതെന്നും എന്നാല് അതിന് അദ്ദേഹം തയ്യാറായില്ലെന്നുമാണ് ഫാദര് ജോണ് നല്‍കുന്ന വിശദീകരണം. സഭാനേതൃത്വം തന്നെ നടപടി സ്വീകരിക്കണമെന്നാണ് യുവതിയുടെ കുടുംബത്തിന്റെ ആഗ്രഹമെന്നും ഫാദര് ജോണ് കൂട്ടിച്ചേര്‍ത്തു. കുറ്റക്കാരാണെന്ന് കണ്ടെത്തുന്ന വൈദീകര് രാജ്യത്തെ നിയമനടപടികള് അനുവിക്കേണ്ടി വരുമെന്നും അദ്ദേഹം വ്യക്തമാക്കി.\nഎന്നാല് സഭ സമിതിയുടെ അന്വേഷണം ശരിയായ ദിശയിലല്ല നീങ്ങുന്നതെന്ന ആരോപണവും ഉയര്‍ന്നിട്ടുണ്ട്. മേയ് ഏഴിന് വൈദീകര്‍ക്കെതിരെ പരാതി ലഭിച്ചിട്ടും ഇതുവരെ ഇരയെ കാണാന് അന്വേഷണ സമിതി തയ്യാറായിട്ടില്ലെന്നാണ് ആരോപണം. ഇരയുടെ ഭര്‍ത്താവുമായി തങ്ങള് സംസാരിച്ചുവെന്നും യുവതിയെ കാണാന് ഇതുവരെ അവസരം ലഭിച്ചില്ലെന്നുമാണ് ഇതിന് ഫാദര് ജോണ് നല്‍കുന്ന വിശദീകരണം. ജൂലൈ അവസാനത്തോടെ അന്വേഷണ സമിതി റിപ്പോര്‍ട്ട് സമര്‍പ്പിക്കുമെന്ന് അദ്ദേഹം പറയുന്നു. ഇത്തരം ഒരന്വേഷണത്തില് രണ്ടു മാസം ഒരു വലിയ കാലതാമസമല്ലെന്നും എല്ലാ തെളിവുകളും പരിശോധിച്ചതിന് ശേഷം മാത്രമേ ഒരു നിഗമനത്തില് എത്താന് സാധിക്കുവെന്നും അദ്ദേഹം ചൂണ്ടിക്കാണിച്ചു.\nഇതിനിടെ സഭയുടെ അന്വേഷണ സമിതിക്ക് ആരോപണം സംബന്ധിച്ച് തെളിവുകള് ലഭിച്ചെന്ന് സൂചനയുള്ളതായി മാതൃഭൂമി പത്രം റിപ്പോര്‍ട്ട് ചെയ്തു. പുരോഹിതര്‍ക്ക് യോജിക്കാത്ത ഇടപെടലുകള് വൈദീകരുടെ ഭാഗത്തുനിന്നുണ്ടായെന്നും വിശ്വാസികളായ സ്ത്രീകളോടും കുടുംബങ്ങളോടും പുലര്‍ത്തേണ്ട മര്യാദകള് പാലിച്ചില്ലെന്നുമാണ് വിവരമെന്നും മാതൃഭൂമി പറയുന്നു. പരാതിയുടെ അടിസ്ഥാനത്തില് ആരോപണ വിധേയരായ വൈദീകരെ അവരുടെ ചുമതലകളില് നിന്നും താല്‍ക്കാലികമായി മാറ്റി നിര്‍ത്തിയിരിക്കുകയാണ്. കുറ്റവാളികളാണെന്ന് തെളിഞ്ഞാലും ഇവരുടെ വൈദീക പട്ടം റദ്ദാക്കാന് ഓര്‍ത്തഡോക്‌സ് സഭ നിയമങ്ങള് അനുവദിക്കുന്നില്ലെന്നും ചൂണ്ടിക്കാണിക്കപ്പെടുന്നു.\nRead Also കിളിനക്കോടിനെക്കുറിച്ച് വീഡിയോ ഇട്ട പെണ്‍കുട്ടികള്‍ക്കെതിരെ സൈബര് ആക്രമണം നടത്തിയ യുവാക്കള്‍ക്കെതിരെ പോലീസ് കേസെടുത്തു\nTagged in biju ommen, malankara syrian orthadox church, mo john, Police, sexual harrasment, women's commission\nPrevതലയ്ക്കും മുലയ്ക്കും നിർബാധം കളിക്കാവുന്ന ഒരു കളി\nNextയുജിസി നിർത്തലാക്കി; ഇനി ഉന്നത വിദ്യാഭ്യാസ കമ്മിഷൻ


യൂത്തന്മാരെ തള്ളി കോൺഗ്രസ് നേതൃത്വം - Malayalam News\nഡി.കെ. ശിവകുമാറിനെ സി.ബി.ഐ. ചോദ്യം ചെയ്യുന്നു\nകേന്ദ്ര സര്‍ക്കാര് പുറപ്പെടുവിച്ച പുതിയ കോവിഡ് മാര്‍ഗനിര്‍ദേശങ്ങള് ഇവയൊക്കെ\nതദ്ദേശ തെരഞ്ഞെടുപ്പിൽ സേവനമനുഷ്ഠിക്കാൻ മുൻ സ്റ്റുഡന്റ് പൊലീസ് കേഡറ്റുകളും എത്തും\nകേരളത്തിൽ ഇന്ന് 6491 പേര്‍ക്ക് കൂടി കോവിഡ് സ്ഥിരീകരിച്ചു\nയൂത്തന്മാരെ തള്ളി കോൺഗ്രസ് നേതൃത്വം\nതദ്ദേശ സ്വയംഭരണ സ്ഥാപനങ്ങളിലേക്കുളള തിരഞ്ഞെടുപ്പിൽ യൂത്ത് കോൺഗ്രസിന് ചില ജില്ലകളിൽ വേണ്ടത്ര പരിഗണന ലഭിച്ചില്ലെന്ന് സംസ്ഥാന അദ്ധ്യക്ഷൻ ഷാഫി പറമ്പിൽ. തർക്ക സീറ്റുകളിൽ ചെറുപ്പക്കാർക്ക് പരിഗണന കിട്ടിയില്ല. തദ്ദേശ തിരഞ്ഞെടുപ്പിൽ നാൽപ്പത് ശതമാനം സീറ്റുകൾ നൽകണമെന്നായിരുന്നു യൂത്ത്കോൺഗ്രസ് നേതൃത്വത്തോട് ആവശ്യപ്പെട്ടിരുന്നതെന്നും അദ്ദേഹം വ്യക്തമാക്കി.\nതർക്ക സീറ്റുകളിൽ യുവാക്കൾക്ക് അവസരം നൽകണമായിരുന്നുവെന്നാണ് ഷാഫി പറമ്പിൽ പറയുന്നത്. ചിലയിടങ്ങളിൽ അവസാന ചാൻസിനാണ് പരിഗണന നൽകിയത്. ഇതിൽ മാറ്റം വരുത്തണമായിരുന്നു. ചെറുപ്പക്കാർക്ക് കൊടുക്കാവുന്ന സീറ്റുകൾ ഇനിയും ഉണ്ടായിരുന്നു. എന്നാൽ പാർടിയുടെ വിജയസാദ്ധ്യതയെ ബാധിക്കുന്ന ഒരു തീരുമാനവും എടുക്കില്ലെന്നും ഷാഫി പറമ്പിൽ പറഞ്ഞു.\nതിരഞ്ഞെടുപ്പിൽ യുവാക്കൾക്ക് പ്രാതിനിധ്യം ലഭിക്കുന്നതിനായി കെ പി സി സി അദ്ധ്യക്ഷൻ മുല്ലപ്പളളി രാമചന്ദ്രൻ, ഉമ്മൻചാണ്ടി, രമേശ് ചെന്നിത്തല എന്നിവരെ കാണുകയും ജില്ലകളിൽ സന്ദർശനം നടത്തി ഡി സി സി നേതൃത്വത്തെ ആവശ്യം ഉന്നയിക്കുകയും ചെയ്‌തിരുന്നു. ഇതിന്റെ അടിസ്ഥാനത്തിൽ മുൻകാലങ്ങളെക്കാൾ അവസരം ലഭിച്ചെങ്കിലും ചില ജില്ലകളിൽ വേണ്ടത്ര പരിഗണന ലഭിച്ചില്ലെന്നാണ് ഷാഫി പറമ്പിൽ പറയുന്നത്.\nപുതിയ ട്രെയിനുകള് ഓടിക്കാനുള്ള പദ്ധതിയുമായി റെയില്‍വെ\nആമസോൺ ഈസ്റ്റ് ഇന്ത്യാ കമ്പനിയെപ്പോലെ പെരുമാറുന്നുവെന്ന് ഫ്യൂച്ചർ ഗ്രൂപ്പ്


കള്ളപ്പണവിവാദം: പി.ടി തോമസിനെതിരെ പ്രതിഷേധം ശക്തമാക്കാന് സി.പി.എം,കോണ്‍ഗ്രസ് പ്രതിരോധത്തിന് - Keralabhooshanam Daily കള്ളപ്പണവിവാദം: പി.ടി തോമസിനെതിരെ പ്രതിഷേധം ശക്തമാക്കാന് സി.പി.എം,കോണ്‍ഗ്രസ് പ്രതിരോധത്തിന്\nHome/NEWS/KERALA/കള്ളപ്പണവിവാദം: പി.ടി തോമസിനെതിരെ പ്രതിഷേധം ശക്തമാക്കാന് സി.പി.എം,കോണ്‍ഗ്രസ് പ്രതിരോധത്തിന്\nകൊച്ചി: അഞ്ചുമന ഭൂമി ഇടപാടില് പി.ടി. തോമസ് എം.എൽഎക്കെതിരായ ആരോപണങ്ങളില് പ്രതിരോധത്തിന് കോൺഗ്രസ് നേതൃത്വം. പ്രാദേശിക തലത്തിൽ വിശദീകരണയോഗങ്ങളും ഓൺലൈൻ പ്രചാരണവും നടത്താനാണ് നീക്കം. അതേ സമയം പിടി തോമസ് രാജിവെക്കണമെന്നാവശ്യപ്പെട്ട് ഇടതുപക്ഷം സമരം ശക്തമാക്കുകയാണ്.\nനിൽപ്പു സമരവും വിശദീകരണയോഗങ്ങളും ഓൺലൈൻ പ്രാചാരണവുമായി സിപിഎം പിടി തോമസിനെതിരായ പ്രതിഷേധം ശക്തമാക്കുന്നതിനിടെയാണ് പ്രതിരോധമൊരുക്കാനുള്ള കോൺഗ്രസിന്‍റെ രാഷ്ട്രീയ തീരുമാനം.\nതൃക്കാക്കര മണ്ഡലത്തിലെ മുഴുവൻ ബൂത്തുകളിലും ജനസഭ സംഘടിപ്പിച്ച് വിശദീകരണം നടത്തും. കൂടെ പ്രമുഖ നേതക്കാളെ പങ്കെടുപ്പിച്ച് ഈ മാസം 28 മുതൽ സത്യാഗ്രഹ സമരവും തുടങ്ങും. ഭൂമി കൈമാറ്റം ചെയ്യാനാകാതെ പ്രതിസന്ധിയിലായ കമ്യൂണിസ്റ്റ് കുടുംബത്തെ സഹായിക്കാനാണ് ശ്രമിച്ചതെന്ന വാദത്തിലൂന്നി ഓണ്‍ലൈന് പ്രാചാരണവും നടത്തും. ഇടപാട് സമയത്ത് സിപിഎം ബ്രാഞ്ച് സെക്രട്ടറിയും കൂടെ ഉണ്ടായിരുന്നത് ഇതിന് തെളിവായി ഉയർത്തിക്കാട്ടും.\nഅതേ സമയം പിടി തോമസിനെതിരായ പ്രതിഷേധം ശക്തമാക്കുകയാണ് ഇടതുമുന്നണി. റിയൽ എസ്റ്റേറ്റുക്കാർക്ക് വേണ്ടി കള്ളപ്പണ ഇടപാടിന് എംഎൽഎ കൂട്ട് നിൽക്കുന്നെന്നാണ് ആരോപണം. സ്ഥലം ഉടമ രാജീവനെ വീട്ടിലെത്തി നേരിട്ട് കണ്ട് മുതിർന്ന നേതാക്കൾ തന്നെ പിന്തുണ അറിയിച്ചു തെരഞ്ഞെടുപ്പ് അടുത്തതോടെ വിഷയം ചർച്ചയാക്കാമെന്ന പ്രതീക്ഷയിലാണ് ഇടതുമുന്നണി. ജനസഭകളിലൂടെ പ്രതിരോധം തീർക്കാനാകുമെന്നാണ് യുഡിഎഫ് പ്രതീക്ഷ.


ജപ്പാനെ മറികടന്ന് ഇന്ത്യ, ടോക്കിയോ ഒളിമ്പിക്സിന് ഒരു പടി കൂടി അടുത്തു - Fanport - Sports News Malayalam\nSaturday, Jun 6, 2020 12:20 AM\nHome Hockey ജപ്പാനെ മറികടന്ന് ഇന്ത്യ, ടോക്കിയോ ഒളിമ്പിക്സിന് ഒരു പടി കൂടി അടുത്തു\nജപ്പാനെ മറികടന്ന് ഇന്ത്യ, ടോക്കിയോ ഒളിമ്പിക്സിന് ഒരു പടി കൂടി അടുത്തു\nJune 23, 2019 - 6:41 PM\nFIH സീരീസ് ഫൈനല്‍സ് ഹിരോഷിമ പതിപ്പിന്റെ ഫൈനലില് ജപ്പാനെ കീഴടക്കി ഇന്ത്യ. 3-1 എന്ന സ്കോറിന് ആധികാരിക വിജയത്തോടെ ഫൈനല് സ്വന്തമാക്കിയ ഇന്ത്യ ഇതോടെ ടോക്കിയോ ഒളിമ്പിക്സ് യോഗ്യതയ്ക്ക് ഒരു പടി കൂടി അടുത്തു. മൂന്നാം മിനുട്ടില് റാണി രാംപാല് ഇന്ത്യയ്ക്ക് ലീഡ് നേടിക്കൊടുത്തപ്പോള് 11ാം മിനുട്ടില് കാനോന് നേടിയ ഗോളിലൂടെ ജപ്പാന് ഗോള് മടക്കി. ആദ്യ പകുതി അവസാനിച്ചപ്പോള് 1-1ന് ഇരു ടീമുകളും തുല്യത പാലിച്ചു.\nഎന്നാല് രണ്ടാം പകുതിയില് ഗുര്‍ജീത് നേടിയ രണ്ട് ഗോളുകളുടെ ബലത്തില് ഇന്ത്യ മത്സരം സ്വന്തമാക്കി. ടൂര്‍ണ്ണമെന്റിലെ ടോപ് സ്കോററും ഗുര്‍ജിത് ആണ്. അതേ സമയം ടൂര്‍ണ്ണമെന്റിലെ താരമായി ഇന്ത്യയുടെ നായിക റാണി രാംപാലിനെ തിരഞ്ഞെടുത്തു.\nPrevious articleഎമ്പപ്പെ ഉടൻ റയലിലേക്ക് വരുമെന്ന് വിനീഷ്യസ് ജൂനിയർ\nNext articleകണ്ണഞ്ചിപ്പിക്കും പ്രകടനവുമായി ഹാരിസ് സൊഹൈല്, ദക്ഷിണാഫ്രിക്കയ്ക്കെതിരെ 308 റണ്‍സ് നേടി പാക്കിസ്ഥാന്


Festival Advance For Government Employees Till March\nസര്‍ക്കാര് ജീവനക്കാര്‍ക്ക് 10000 രൂപ ഉത്സവബത്തയും എല്.ടി.സിയും; സംസ്ഥാനങ്ങള്‍ക്ക് 12,000 കോടി\nകോവിഡ് വ്യാപനത്തെതുടര്‍ന്നുള്ള സാമ്പത്തിക മാന്ദ്യത്തില്‍നിന്ന് കരകയറുന്നതിന്റെ സൂചനകള് കണ്ടുതുടങ്ങിയെന്ന് കേന്ദ്ര ധനകാര്യമന്ത്രി നിര്‍മല സീതാരാമന് പറഞ്ഞു\n12 Oct, 2020 at 09:17 AM\nകോവിഡ് സൃഷ്ടിച്ച സാമ്പത്തിക പ്രതിസന്ധിയില് നിന്ന് സമ്പദ് വ്യവസ്ഥയെ മടക്കിക്കൊണ്ടുവരുന്നതിന്റെ ഭാഗമായി കേന്ദ്രസര്‍ക്കാര് ജീവനക്കാര്‍ക്ക് ആനുകൂല്യങ്ങള് പ്രഖ്യാപിച്ച് കേന്ദ്രസര്‍ക്കാര്. വരാനിരിക്കുന്ന ഉത്സവസീസണില് ഉപഭോഗം വര്‍ധിപ്പിക്കുന്നതിന്റെ ഭാഗമായാണ് പ്രഖ്യാപനങ്ങള്. കോവിഡ് വ്യാപനത്തെതുടര്‍ന്നുള്ള സാമ്പത്തിക മാന്ദ്യത്തില്‍നിന്ന് കരകയറുന്നതിന്റെ സൂചനകള് കണ്ടുതുടങ്ങിയെന്ന് കേന്ദ്ര ധനകാര്യമന്ത്രി നിര്‍മല സീതാരാമന് പറഞ്ഞു. വൈകീട്ട് നടക്കുന്ന ജി.എസ്.ടി യോഗത്തിനുമുന്നോടിയായി മാധ്യമങ്ങളോട് സംസാരിക്കുകയായിരുന്നു മന്ത്രി.\nകൂടുതല് തുക വിപണിയിലെത്തിക്കുന്നതിന്റെ ഭാഗമായി കേന്ദ്ര സര്‍ക്കാര് ജീവനക്കാര്‍ക്ക് എല്.ടി.സി കാഷ് വൗച്ചര് സ്‌കീം അവതരിപ്പിക്കുമെന്ന് മന്ത്രി പറഞ്ഞു. 5,675 കോടിയാണ് ഇതിനായി നീക്കിവെയ്ക്കുന്നത്. പൊതുമേഖലയിലെ ബാങ്കുകളിലും സ്ഥാപനങ്ങളിലും എല്.ടി.സി പദ്ധതി നടപ്പാക്കുന്നതിനായി 1,900 കോടി രൂപയാണ് വകയിരുത്തുക.\nസംസ്ഥാനങ്ങള്‍ക്ക് വായ്പ നല്‍കാനും തീരുമാനിച്ചു. 50 വര്‍ഷത്തേയ്ക്ക് കേന്ദ്രസര്‍ക്കാര് 12000 കോടി രൂപ പലിശരഹിത വായ്പ നല്‍കും. വിപണിയില് 28000 കോടി രൂപയുടെ പണലഭ്യത ഉറപ്പാക്കുമെന്നും കേന്ദ്രമന്ത്രി പറഞ്ഞു. റോഡ്, നഗരവികസനം, ജലസേചനം എന്നിവയ്ക്ക് കൂടുതല് തുക അനുവദിക്കാനും തീരുമാനിച്ചു.


സത്യവേദപുസ്തകം/ലേവ്യപുസ്തകം/അദ്ധ്യായം 22 - വിക്കിഗ്രന്ഥശാല\n2 യിസ്രായേൽമക്കൾ എനിക്കു ശുദ്ധീകരിക്കുന്ന വിശുദ്ധസാധനങ്ങളെ സംബന്ധിച്ചു അഹരോനും അവന്റെ പുത്രന്മാരും സൂക്ഷിച്ചു നിൽക്കേണമെന്നും എന്റെ വിശുദ്ധനാമത്തെ അശുദ്ധമാക്കരുതെന്നും അവരോടു പറയേണം. ഞാൻ യഹോവ ആകുന്നു.\n3 നീ അവരോടു പറയേണ്ടതു എന്തെന്നാൽ: നിങ്ങളുടെ തലമുറകളിൽ നിങ്ങളുടെ സകലസന്തതിയിലും ആരെങ്കിലും അശുദ്ധനായിരിക്കുമ്പോൾ യിസ്രായേൽമക്കൾ യഹോവേക്കു ശുദ്ധീകരിക്കുന്ന വിശുദ്ധസാധനങ്ങളോടു അടുത്താൽ അവനെ എന്റെ മുമ്പിൽനിന്നു ഛേദിച്ചുകളയേണം; ഞാൻ യഹോവ ആകുന്നു.\n4 അഹരോന്റെ സന്തതിയിൽ ആരെങ്കിലും കുഷ്ഠരോഗിയോ ശുക്ളസ്രവക്കാരനോ ആയാൽ അവൻ ശുദ്ധനായിത്തീരുംവരെ വിശുദ്ധസാധനങ്ങൾ ഭക്ഷിക്കരുതു; ശവത്താൽ അശുദ്ധമായ യാതൊന്നെങ്കിലും തൊടുന്നവനും ബീജസ്ഖലനം ഉണ്ടായവനും\n5 അശുദ്ധിവരുത്തുന്ന യാതൊരു ഇഴജാതിയെ എങ്കിലും വല്ല അശുദ്ധിയുമുണ്ടായിട്ടു അശുദ്ധിവരുത്തുന്ന മനുഷ്യനെ എങ്കിലും തൊടുന്നവനും\n6 ഇങ്ങനെ തൊട്ടുതീണ്ടിയവൻ സന്ധ്യവരെ അശുദ്ധനായിരിക്കേണം; അവൻ ദേഹം വെള്ളത്തിൽ കഴുകിയല്ലാതെ വിശുദ്ധസാധനങ്ങൾ ഭക്ഷിക്കരുതു.\n7 സൂര്യൻ അസ്തമിച്ചശേഷം അവൻ ശുദ്ധനാകും; പിന്നെ അവന്നു വിശുദ്ധസാധനങ്ങൾ ഭക്ഷിക്കാം; അതു അവന്റെ ആഹാരമല്ലോ.\n8 താനേ ചത്തതിനെയും പറിച്ചുകീറിപ്പോയതിനെയും തിന്നിട്ടു തന്നെത്താൽ അശുദ്ധമാക്കരുതു; ഞാൻ യഹോവ ആകുന്നു.\n9 ആകയാൽ അവർ എന്റെ പ്രമാണങ്ങളെ നിസ്സാരമാക്കി തങ്ങളുടെ മേൽ പാപം വരുത്തുകയും അതിനാൽ മരിക്കയും ചെയ്യാതിരിപ്പാൻ അവ പ്രമാണിക്കേണം; ഞാൻ അവരെ ശുദ്ധീകരിക്കുന്ന യഹോവ ആകുന്നു.\n10 യാതൊരു അന്യനും വിശുദ്ധസാധനം ഭക്ഷിക്കരുതു; പുരോഹിതന്റെ അടുക്കൽ വന്നു പാർക്കുംന്നവനും കൂലിക്കാരനും വിശുദ്ധസാധനം ഭക്ഷിക്കരുതു.\n11 എന്നാൽ പുരോഹിതൻ ഒരുത്തനെ വിലെക്കു വാങ്ങിയാൽ അവന്നും വീട്ടിൽ പിറന്നുണ്ടായവന്നും ഭക്ഷിക്കാം; ഇവർക്കും അവന്റെ ആഹാരം ഭക്ഷിക്കാം.\n12 പുരോഹിതന്റെ മകൾ അന്യകുടുംബക്കാരന്നു ഭാര്യയായാൽ അവൾ വിശുദ്ധസാധനങ്ങളായ വഴിപാടു ഒന്നും ഭക്ഷിക്കരുതു.\n13 പുരോഹിതന്റെ മകൾ വിധവയോ ഉപേക്ഷിക്കപ്പെട്ടവളോ ആയി സന്തതിയില്ലാതെ അപ്പന്റെ വീട്ടിലേക്കു തന്റെ ബാല്യത്തിൽ എന്നപോലെ മടങ്ങിവന്നാൽ അവൾക്കു അപ്പന്റെ ആഹാരം ഭക്ഷിക്കാം; എന്നാൽ യാതൊരു അന്യനും അതു ഭക്ഷിക്കരുതു.\n14 ഒരുത്തൻ അബദ്ധവശാൽ വിശുദ്ധസാധനം ഭക്ഷിച്ചുപോയാൽ അവൻ വിശുദ്ധസാധനം അഞ്ചിൽ ഒരംശവും കൂട്ടി പുരോഹിതന്നു കൊടുക്കേണം.\n15 യിസ്രായേൽമക്കൾ യഹോവേക്കു അർപ്പിക്കുന്ന വിശുദ്ധസാധനങ്ങൾ അശുദ്ധമാക്കരുതു.\n16 അവരുടെ വിശുദ്ധസാധനങ്ങൾ ഭക്ഷിക്കുന്നതിൽ അവരുടെ മേൽ അകൃത്യത്തിന്റെ കുറ്റം വരുത്തരുതു; ഞാൻ അവരെ ശുദ്ധീകരിക്കുന്ന യഹോവ ആകുന്നു.\n17 യഹോവ പിന്നെയും മോശെയോടു അരുളിച്ചെയ്തതു:\n19 നിങ്ങൾക്കു പ്രസാദം ലഭിപ്പാന്തക്കവണ്ണം അതു മാടുകളിൽ നിന്നോ ചെമ്മരിയാടുകളിൽനിന്നോ കോലാടുകളിൽനിന്നോ ഊനമില്ലാത്ത ഒരു ആണായിരിക്കേണം.\n20 ഊനമുള്ള യാതൊന്നിനെയും നിങ്ങൾ അർപ്പിക്കരുതു; അതിനാൽ നിങ്ങൾക്കു പ്രസാദം ലഭിക്കയില്ല.\n22 കുരുടു, ചതവു, മുറിവു, മുഴ, ചൊറി, പുഴുക്കടി എന്നിവയുള്ള യാതൊന്നിനെയും യഹോവേക്കു അർപ്പിക്കരുതു; ഇവയിൽ ഒന്നിനെയും യഹോവേക്കു യാഗപീഠത്തിന്മേൽ ദഹനയാഗമായി അർപ്പിക്കരുതു;\n23 അവയവങ്ങളിൽ ഏതെങ്കിലും നീളം കൂടിയോ കുറഞ്ഞോ ഇരിക്കുന്ന കാളയെയും കുഞ്ഞാടിനെയും സ്വമേധാദാനമായിട്ടു അർപ്പിക്കാം; എന്നാൽ നേർച്ചയായിട്ടു അതു പ്രസാദമാകയില്ല.\n24 വരിചതെച്ചതോ എടുത്തുകളഞ്ഞതോ ഉടെച്ചതോ മുറിച്ചുകളഞ്ഞതോ ആയുള്ളതിനെ നിങ്ങൾ യഹോവേക്കു അർപ്പിക്കരുതു; ഇങ്ങനെ നിങ്ങളുടെ ദേശത്തു ചെയ്യരുതു.\n25 അന്യന്റെ കയ്യിൽനിന്നു ഇങ്ങനെയുള്ള ഒന്നിനെയും വാങ്ങി നിങ്ങളുടെ ദൈവത്തിന്റെ ഭോജനമായിട്ടു അർപ്പിക്കരുതു; അവേക്കു കേടും കുറവും ഉള്ളതുകൊണ്ടു അവയാൽ നിങ്ങൾക്കു പ്രസാദം ലഭിക്കയില്ല.\n26 യഹോവ പിന്നെയും മോശെയോടു അരുളിച്ചെയ്തതു എന്തെന്നാൽ:\n27 ഒരു കാളയോ ചെമ്മരിയാടോ കോലാടോ പിറന്നാൽ ഏഴു ദിവസം തള്ളയുടെ അടുക്കൽ ഇരിക്കേണം; എട്ടാം ദിവസം മുതൽ അതു യഹോവേക്കു ദഹനയാഗമായി പ്രസാദമാകും.\n28 പശുവിനെയോ പെണ്ണാടിനെയോ അതിനെയും കുട്ടിയെയും ഒരു ദിവസത്തിൽ അറുക്കരുതു.\n29 യഹോവേക്കു സ്തോത്രയാഗം അർപ്പിക്കുമ്പോൾ അതു പ്രസാദമാകത്തക്കവണ്ണം അർപ്പിക്കേണം.\n30 അന്നു തന്നേ അതിനെ തിന്നേണം; രാവിലെവരെ അതിൽ ഒട്ടും ശേഷിപ്പിക്കരുതു; ഞാൻ യഹോവ ആകുന്നു.\n31 ആകയാൽ നിങ്ങൾ എന്റെ കല്പനകൾ പ്രമാണിച്ചു ആചരിക്കേണം; ഞാൻ യഹോവ ആകുന്നു.\n32 എന്റെ വിശുദ്ധനാമത്തെ നിങ്ങൾ അശുദ്ധമാക്കരുതു; യിസ്രായേൽമക്കളുടെ ഇടയിൽ ഞാൻ ശുദ്ധീകരിക്കപ്പെടേണം; ഞാൻ നിങ്ങളെ ശുദ്ധീകരിക്കുന്ന യഹോവ ആകുന്നു.\n33 നിങ്ങൾക്കു ദൈവമായിരിക്കേണ്ടതിന്നു മിസ്രയീംദേശത്തുനിന്നു നിങ്ങളെ കൊണ്ടുവന്ന ഞാൻ യഹോവ ആകുന്നു.\n"https://ml.wikisource.org/w/index.php?title=സത്യവേദപുസ്തകം/ലേവ്യപുസ്തകം/അദ്ധ്യായം_22&oldid=132184" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:07,5മാർച്ച് 2014.


മിനി നിര്യാതയായി ⋆ Third Eye News Live\nകുടമാളൂർ : പള്ളിപ്പുറത്ത് (പുത്തൻ പറമ്പിൽ) ബാലചന്ദ്രൻ്റെ ഭാര്യ മിനി (44) അന്തരിച്ചു . കിടങ്ങൂർ നെടുമ്പിലാ കുടിയിൽ കുടുംബാംഗമാണ്\nസംസ്കാരം നാളെ 07/04/2021 ബുധൻ രാവിലെ 11 മണിക്ക് വീട്ടുവളപ്പിൽ.\nPrevious article‘എന്തിനാടോ തന്തയെ പറയിക്കുന്നെ…’; ഫേസ് ബുക്ക് പോസ്റ്റില് തെറി വിളിച്ച യുവാവിന് കുറിക്ക് കൊള്ളുന്ന മറുപടി ; കുടുംബച്ചിത്രം ഫേസ്ബുക്കിൽ പോസ്റ്റ് ചെയ്ത ബിന്ദു കൃഷ്ണക്ക് ആശംസകൾ ; മുകേഷിന്റെ കമെന്റുകൾ വൈറൽ\nNext articleരാജ്യത്ത് കൊവിഡിന്റെ രണ്ടാം തരംഗം അതിരൂക്ഷം; നിയന്ത്രണങ്ങളില്ലാതെ ഇലക്ഷൻ നടത്തിയത് കേരളത്തിൽ വ്യാപകമായി കോവിഡ് പടരാൻ സാഹചര്യം ഒരുക്കുമെന്ന് മുൻപ് തന്നെ ആരോഗ്യ വിദഗ്ധർ മുന്നറിയിപ്പ് നൽകിയിരുന്നു; വരുന്ന നാലാഴ്‌ച നിര്‍ണായകം\nയോഗ്യതയുണ്ടേൽ എനിക്ക് എവിടെയും അഭിമുഖത്തിന് പോകാം ;ഇതുവരെ ഒരു ആനുകൂല്യങ്ങളും കിട്ടിയിട്ടില്ല, കഠിനാധ്വാനത്തിലൂടെയാണ് ഒരോന്നും നേടിയത് ; എം.എൽ.എയുടെ ഭാര്യയായതിനാൽ ഹോംമേക്കറായി ഇരിക്കണമെന്നാണ് അവർ പറയുന്നത് : നിയമന വിവാദത്തിൽ പ്രതികരണവുമായി ഡോ.പി.എം...


സിനിമാ വിചാരണ: January 2013\nനടുവുല കൊഞ്ചം പക്കത്ത കാണോം\nപേര് കേട്ടിട്ട് ആരും കിടുങ്ങുകയോ മുന്‍വിധികള് കൊണ്ട് സിനിമയെ വിലയിരുത്തുകയോ ചെയ്യണ്ട. ചെയ്തിട്ടും കാര്യമില്ല. സിനിമ എപ്പോഴേ റിലീസാകുകയും എന്തിനു പറയുന്നു കഴിഞ്ഞ വര്‍ഷത്തെ ഹിറ്റ് സിനിമകളുടെ പട്ടികയില് വരെ ഇടം പിടിച്ചിരിക്കുന്നു . നമ്മള് അങ്ങിനെയാണ് പലപ്പോഴും സിനിമകളെ വിലയിരുത്തുന്നത്. ആദ്യം പേര് നോക്കും, പിന്നെ പോസ്റ്റര് നോക്കും, ആരാണ് അഭിനയിക്കുന്നത് എന്ന് നോക്കും. അതിനൊക്കെ ശേഷം പറ്റിയാല് ട്രെയിലര് ഒന്ന് കണ്ടു നോക്കുകയും ചെയ്യും. പക്ഷെ ഇത് കൊണ്ടൊക്കെ മാത്രം ഒരു സിനിമയെ വിലയിരുത്താന് ആകുമോ ? പറ്റില്ല എന്നാണു ഈ സിനിമ നമ്മളോട് പറയുന്നത്. അതിനാദ്യം ഈ സിനിമ കണ്ടു നോക്കണം.\nആദ്യമേ പറയട്ടെ, ഇതൊരു സംഭവ കഥയാണ്. സി. പ്രേം കുമാര് എന്ന cinematographer നു അയാളുടെ ജീവിതത്തില് നേരിടേണ്ടി വന്ന ഒരു വിചിത്ര അനുഭവമാണ് ഈ സിനിമയിലൂടെ പങ്കു വക്കുന്നത്. പ്രേം കുമാറിന് നേരിടേണ്ടി വന്ന വിചിത്രാനുഭവം എന്നതിനേക്കാള് പ്രേം കുമാര് കാരണം അദ്ദേഹത്തിന്‍റെ സുഹൃത്തുക്കളായ ബാലാജി, സരസ്, ഭഗവതി എന്നീ സുഹൃത്തുക്കള്‍ക്ക് നേരിടേണ്ടി വന്ന ചില സങ്കീര്‍ണ സാഹചര്യങ്ങള് എന്ന് പറയുന്നതായിരിക്കും ഉചിതം. കാരണം തന്‍റെ ജീവിതത്തില് നടന്ന ആ വിചിത്രമായ സംഭവം എന്താണെന്ന് പ്രേം കുമാറിന് കൂട്ടുകാരുടെ സഹായത്താലാണ് മനസിലാക്കാന് പോലും സാധിക്കുന്നത്. എന്താണ് ആ വിചിത്രമായ സംഭവം, എങ്ങിനെയാണ് അവര് ആ സംഭവത്തെ നേരിടുന്നത് എന്നതിലൂടെയാണ് സിനിമ ചാലിക്കുന്നത് .\nവലിയൊരു കഥയോ തിരക്കഥയോ ഇല്ലാതെ തന്നെ ഈ സിനിമയെ ഏറെക്കുറെ realistic ആയി അവതരിപ്പിക്കാന് സാധിച്ചു എന്നതാണ് സംവിധായകന്റെ മിടുക്ക്. പ്രേം കുമാറിന്റെ ജീവിതത്തിലെ ആ നിര്‍ണായക നിമിഷങ്ങള് സ്ക്രിപ്റ്റ് രൂപത്തില് മാറ്റിയെടുത്തതും പിന്നീടതൊരു സിനിമയാക്കി മാറ്റിയതിനും പിന്നില് അദ്ദേഹത്തിന്‍റെ സുഹൃത്തുക്കള് തന്നെയായിരുന്നു പ്രധാന വേഷം നിര്‍വഹിച്ചത്. സുഹൃത്തായ ബാലാജി തരണീതരന് സംവിധാനം ഏറ്റെടുത്തപ്പോള് ഭഗവതി പെരുമാള് എന്ന സുഹൃത്ത് അതെ പേരില് തന്നെ ഈ സിനിമയില് അഭിനയിച്ചിരിക്കുന്നു. തന്റെ സ്വന്തം കഥ സിനിമയായി മാറ്റാന് കൂട്ടുകാര് തീരുമാനിച്ചപ്പോള് ഒരു ച്ഛായാഗ്രഹകന്‍റെ ജോലി സി . പ്രേം കുമാര് തന്നെ ഏറ്റെടുത്തു. ഈ കൂട്ടായ്മയുടെ ആകെ തുകയാണ് "നടുവുല കൊഞ്ചം പക്കത്ത കാണോം " എന്ന ഈ കോമഡി ത്രില്ലര് സിനിമ എന്ന് പറയാം.\nആകെ മൊത്തം ടോട്ടല് = ചെറിയൊരു സംഭവത്തെ നല്ലൊരു കോമഡി ത്രില്ലര് സ്വഭാവത്തില് ഒട്ടും ബോറടിപ്പിക്കാതെ പറയാന് ശ്രമിച്ചിരിക്കുന്നു. ബാലാജിയുടെ ആദ്യ സംവിധാന സംരംഭം എന്ന നിലയിലും ഒരു അനുഭവ കഥ എന്ന നിലയിലും ഈ സിനിമ ഇരു കൈയ്യും നീട്ടി സ്വീകരിക്കാവുന്ന ഒന്ന് തന്നെയാണ്.\n* വിധി മാര്‍ക്ക് = 8.5/10\nPosted by പ്രവീണ് ശേഖര് at 3:51 PM9comments:\n1997 ല് രാജിവ് അഞ്ചല് സംവിധാനം ചെയ്ത സിനിമയാണ് ഗുരു. സി ജി രാജേന്ദ്ര ബാബുവാണ് ഈ സിനിമയ്ക്കു വേണ്ടി കഥയും തിരക്കഥയും എഴുതിയത്. മലയാള സിനിമയില് അന്ന് വരെ കണ്ടിട്ടില്ലാത്ത ഒരു പ്രത്യേക തരം അവതരണ രീതിയും ആശയവുമാണ് ഈ സിനിമയെ മികവുറ്റതാക്കി മാറ്റിയത്. വിദേശ ഭാഷാ സിനിമക്കുള്ള ഓസ്ക്കാർ പുരസ്ക്കാരത്തിനായി ഇന്ത്യ നിർദ്ദേശിച്ച ആദ്യ മലയാള സിനിമ എന്ന പ്രശസ്തിയും ഈ സിനിമക്കുണ്ട്. സിനിമ റിലീസ് ആയ കാലത്ത് പല നിരൂപകരും ഈ സിനിമയെ വാനോളം പുകഴ്ത്തിയതിന്റെ പ്രധാന കാരണം സിനിമയിലടങ്ങിയ ഉട്ടോപ്യന് ആശയമായിരുന്നു. ഒരു ഉട്ടോപ്യന് ആശയത്തെ വിഭാവനം ചെയ്ത സിനിമ എന്നതിലുപരി ഗുരു എന്ന സിനിമക്ക് കേരളത്തോടും നമ്മോടും പറയാനുള്ളത് എന്തായിരുന്നു എന്നതാണ് അന്വേഷണ വിധേയമാക്കേണ്ട കാര്യം.\nസ്നേഹവും സമാധാനവും തളിര്‍ത്തു വളര്‍ന്നിരുന്ന ഒരു സുന്ദരമായ ഗ്രാമം. ഹിന്ദുവും മുസ്ലീമും പരസ്പ്പര സഹായ സഹകരണത്തോടെയും ഐക്യത്തോടെയുമാണ് അവിടെ ജീവിച്ചിരുന്നത്. രാഷ്ട്രീയ ലക്ഷ്യങ്ങള്‍ക്ക് വേണ്ടി മതത്തെ ആയുധമാക്കാന് തീരുമാനിക്കുന്ന ഒരു കൂട്ടം ദുഷ്ട ശക്തികള് ഹിന്ദു - മുസ്ലീം സംഘര്‍ഷത്തിനു വഴി തെളിയിക്കുന്നിടത്തു നിന്നാണ് സിനിമ മുന്നോട്ടു ചലിക്കുന്നത്.\nകുട്ടികള്‍ക്ക് സത്യത്തില് മതമുണ്ടോ ? ഇല്ല എന്നാണു സിനിമയിലൂടെ സംവിധായകന് നമുക്ക് പറഞ്ഞു തരുന്നത്. മുസ്ലീം സുഹൃത്തിന്‍റെ തൊപ്പി ധരിച്ചു കൊണ്ട് അമ്പലത്തില് പ്രാര്‍ഥിക്കാന് കയറുന്ന കുട്ടിയിലൂടെ സംവിധായകന് അത് നമുക്ക് തെളിയിച്ചു തരുന്നുണ്ട്. പക്ഷെ കുട്ടികള്‍ക്കില്ലാത്ത മറ്റെന്തൊക്കെയോ മത വിവരമാണ് മുതിര്‍ന്നവര്‍ക്ക്. അത് കൊണ്ട് തന്നെ അവര് ഈ പ്രശ്നത്തെ ദൈവ ഭയത്തോടെയാണ് നോക്കി കാണുന്നത്. അഹിന്ദുവായ ഒരു കുട്ടി അമ്പലത്തില് കയറി എന്ന് തെറ്റിദ്ധരിക്കുന്ന പൂജാരിയും, ഇതേ ഭയം ഉള്‍ക്കൊള്ളുന്ന ഒരു വ്യക്തിയാണ്. സമുദായങ്ങളുടെ ഈ ഭയത്തെയും ആചാര വിശ്വാസങ്ങളെയും ചൂഷണം ചെയ്യുന്ന ദുഷ്ട ശക്തികള് ഈ പ്രശ്നത്തെ ഒരു വര്‍ഗീയ കലാപം വരെ എത്തിക്കുന്നതില് വിജയിക്കുന്നുമുണ്ട്.\nപൂജാരിയുടെ മകനായ രഘുരാമന് തന്‍റെ അച്ഛന്റെ ഘാതകരായ മുസ്ലീമുകളെ കൊല്ലാന് തീരുമാനിക്കുന്നു. ഇതിനായി രഘുരാമന് ഹിന്ദു സംഘടനകളുടെ കൂട്ടത്തില് ചേരുകയും അവരുമായി സഹകരിക്കേണ്ടിയും വരുന്നു. കലാപത്തില് പരിക്കേറ്റ മുസ്ലീമുകള് ഒരാശ്രമത്തില് അഭയാര്‍ഥികളായി കഴിയുന്നുണ്ടെന്ന വിവരം കിട്ടിയതിനനുസരിച്ച് രഘു രാമനും കൂട്ടരും അവരെയില്ലാതാക്കാന് വേണ്ടി അങ്ങോട്ട് തിരിക്കുന്നുണ്ട്. ശേഷം ഗുരുവിന്‍റെ മെതിയടിയില് സ്പര്‍ശിക്കേണ്ടി വരുന്ന രഘു രാമന് കിട്ടുന്ന പ്രബോധനമാണ് കഥയുടെ പ്രധാന തന്തു.\nരഘു രാമന് മറ്റൊരു വിചിത്ര ലോകത്തിലേക്ക് വഴുതി വീഴുകയാണ്. ആ വീഴ്ച ചെന്നെത്തി നില്‍ക്കുന്നത് അന്ധന്മാരുടെ രാജ്യത്താണ്. അന്ധന്മാരായ ജനങ്ങളുടെ രാജാവും അന്ധന് തന്നെ എന്നത് അതിലേറെ വിചിത്രം. കാഴ്ച എന്താണ് എന്നറിയാത്ത ആ ജനക്കൂട്ടത്തില് രഘു രാമന് വേറിട്ട് നില്‍ക്കുന്നു .കൊക്കയിലേക്ക് നടന്നു വീഴാന് പോയ രമണകന് എന്ന അന്ധനെ രഘുരാമന് അപകടത്തില് നിന്ന് രക്ഷപ്പെടുത്തുന്നുണ്ട്. രമണകനും രഘുരാമനും തമ്മിലുള്ള ആത്മബന്ധത്തിന്റെ തുടക്കം അതായിരുന്നു. കാഴ്ച്ചയെ കുറിച്ച് രമണകനെ പോലെ തന്നെ അന്നാട്ടിലെ ഒരാള്‍ക്കും ഒന്നും അറിയില്ലെന്ന് മനസിലാക്കുന്ന രഘുരാമന് സാവധാനം കാഴ്ച എന്താണെന്നു ജനങ്ങളെ ബോധ്യപ്പെടുത്താന് ഒരു ശ്രമം നടത്തി നോക്കുന്നുണ്ട്. പക്ഷെ, ഒരാളും രഘുരാമനെ വിശ്വസിക്കുന്നില്ല എന്ന് മാത്രമല്ല, രഘു രാമനെ നീച ശക്തിയായി വിലയിരുത്തുകയും ചെയ്യുന്നു. ഇക്കാര്യം ശ്രദ്ധയില് പെടുന്ന രാജാവ് തന്‍റെ സൈന്യത്തോട് രഘു രാമനെ പിടിച്ചു കെട്ടിക്കൊണ്ടു വരാന് ആജ്ഞാപിക്കുന്നു.\nഅന്ധന്മാരുടെ ആ ലോകത്ത് രഘു രാമനെ വിശ്വസിക്കാന് രമണകന് മാത്രമേ തയ്യാറുണ്ടായിരുന്നുള്ളൂ. രാജ്യത്തിലെ ഓരോ സ്ഥിതി വിശേഷങ്ങളും രമണകനില് നിന്ന് മനസിലാക്കിയെടുക്കുന്ന രഘുരാമന് രാജ്യത്തെ പഴയ ആചാരങ്ങളെ ചോദ്യം ചെയ്യുന്നു. നെടുമുടി വേണു അവതരിപ്പിക്കുന്ന അന്ധനായ അധ്യാപകന് രഘുരാമന്റെ കണ്ണിലൂടെ പ്രേക്ഷകനെയും ചിന്തിപ്പിക്കുന്ന ഒരു രംഗമുണ്ട്. അധ്യാപകന് വിദ്യാര്‍ഥികളെ പഠിപ്പിക്കുന്നത് കാഴ്ച എന്നൊന്ന് ഈ ലോകത്തിലില്ല എന്നും കാഴ്ച്ചയുടെ പേരും പറഞ്ഞു അടുത്തു വരുന്ന ദുഷ്ട ശക്തികളെ ആട്ടിയോടിക്കാനുമാണ്.രഘുരാമനാല് ചോദ്യം ചെയ്യപ്പെടുന്ന അധ്യാപകന് പറയാന് വ്യക്തമായ ഉത്തരമില്ലാത്തതു കൊണ്ടാണ് രഘു രാമനെ രാജ്യത്തിന്‍റെ പൊതു ശത്രുവായി കാണാന് ആഹ്വാനം ചെയ്യുന്നത് പോലും.\nജനിച്ചു വീഴുന്ന ഓരോ കുഞ്ഞിനും ഇലാമ പഴത്തിന്റെ ചാറ് വായില് ഒറ്റിച്ച് കൊടുക്കുന്ന കാഴ്ച രഘുരാമന് കൌതുകത്തോടെയാണ് വീക്ഷിക്കുന്നത്. പഴത്തിന്‍റെ ചാറ് പിഴിഞ്ഞെടുക്കുന്ന സമയത്ത് പഴത്തിന്റെ കുരു വലിച്ചെറിയുന്നു. രമണകന് പറഞ്ഞു കൊടുക്കുന്ന പ്രകാരം ആ പഴമാണ് അവരുടെ ജീവന്‍റെ ആധാരം. പഴത്തിന്‍റെ കുരുവാകട്ടെ മാരക വിഷവും . അത് കൊണ്ടാണ് അത് വലിച്ചെറിയുന്നത് . പണ്ട് മുതലേ തുടങ്ങി വച്ച ആ ചടങ്ങ് ഇന്നും തുടരുകയും ചെയ്യുന്നു. ഒരു പ്രത്യേക നിമിഷത്തില് രഘു രാമന് പോലും ആ കനി ഭക്ഷിക്കാന് തയ്യാറാകുന്നു എന്നതാണ് മറ്റൊരു വിചിത്രമായ കാര്യം. തുടക്കത്തില് ഒരു ഇലാമ പഴം ഭക്ഷിച്ച രഘു രാമന് പിന്നീട് ആര്‍ത്തിയോടെയാണ് അടുത്ത ഓരോ ഇലാമ പഴവും ഭക്ഷിക്കുന്നത്. സാവധാനം കാഴ്ച മങ്ങി തുടങ്ങുന്ന രഘു രാമന് ഇലാമ പഴമാണ് അന്നാട്ടിലെ ആളുകളുടെ അന്ധത്ക്ക് കാരണം എന്നുറക്കെ വിളിച്ചു പറയുന്നു.\nഇലാമ പഴത്തിനെ കുറ്റം പറഞ്ഞ നീചനെ വധിക്കാന് അന്നാള് വരെ ആര്‍ക്കും വിധിക്കാത്ത ശിക്ഷയാണ് രാജാവ് വിധിക്കുന്നത്. ഇലാമ പഴത്തിന്‍റെ കുരു പാലില് അരച്ച് കലക്കി കുടിക്കാന് വിധിക്കപ്പെട്ട രഘു രാമനു അത് കുടിക്കുന്നതിലൂടെയാണ് കാഴ്ച തിരിച്ചു കിട്ടുന്നത്. ഇവിടെ രഘു രാമന് കാഴ്ച കിട്ടി എന്നത് വിശ്വസിക്കാന് പോലും ആരും ആദ്യമാദ്യം തയ്യാറാകുന്നില്ല . എങ്കിലും പിന്നീട് രമണകനിലൂടെ രഘുരാമന് അത് സാധിച്ചെടുക്കുന്നുണ്ട്. അവസാനവസാനം രാജാവടക്കമുള്ളവര് രഘുരാമന്റെ കാഴ്ച സിദ്ധാന്തത്തെ അംഗീകരിക്കുകയും സ്വയം മാറ്റത്തിന് വിധേയരാകുകയും ചെയ്യുന്നുണ്ട്.\nകഥയിലായാലും സമൂഹത്തിലായാലും ഈ വിദൂര സാധ്യതയായിരിക്കാം സിനിമയെ ഉട്ടോപ്യന് ആശയവുമായി താരതമ്യം ചെയ്യാന് നിരൂപകരെ ഏറെ നിര്‍ബന്ധിച്ച ഒരു പ്രധാന കാരണം എന്ന് സംശയിക്കേണ്ടിയിരിക്കുന്നു.\nഒരര്‍ത്ഥത്തില് നമ്മുടെ സമൂഹവും അന്ധതയിലാണ്. രഘു രാമന്‍മാരെ നമ്മള് വിശ്വസിക്കാന് തയ്യാറാകുന്നില്ല. അവരെ കൊലക്കു കൊടുക്കാനാണ് നമ്മള് എന്നും ശ്രമിക്കുന്നത്. ഇലാമ പഴം എന്ന് കരുതി നമ്മള് ഭക്ഷിക്കുന്ന പഴങ്ങള് നമ്മുടെ കാഴ്ച ശക്തി നഷ്ടപ്പെടുത്തിയാലും ഇലാമ പഴത്തിന്റെ പ്രധാനാംശത്തെ വിഷമായി കാണാനും അത് നമ്മളില് നിന്ന് അകറ്റി നിര്‍ത്താനുമാണ് നമ്മളെ ആരൊക്കെയോ പഠിപ്പിക്കുന്നത്.\nമതിലിനപ്പുറം നില്‍ക്കുന്ന ഒരാളെ എന്ത് കൊണ്ട് കാഴ്ചയുള്ളവന് കാണാന് സാധിക്കുന്നില്ല എന്ന് രാജാവ് രഘുരാമനോട് ചോദിക്കുന്നുണ്ട്. അതിനുത്തരമായി രഘുരാമന് പറയുന്നത് അവിടെ ഒരു മതിലുണ്ട്, ആ മതില് കാരണം കാഴ്ച്ചയുണ്ടായിട്ടും തനിക്കു കാണാന് സാധിക്കുന്നില്ല എന്നാണു. മറുപടിയായി രാജാവ് വീണ്ടും ചോദിക്കുന്നു.\n" എന്താണ് ഈ മതില്? "\nഇതേ ചോദ്യമാണ് നമ്മള് നമ്മളോട് ചോദിക്കേണ്ടത്, എവിടെയാണ് നമുക്കിടയില് മതില് ? ആരാണ് ആ മതില് കെട്ടിയത് ? സത്യത്തില് എന്തിനാണീ മതില് ? പിന്നെയും ഉണ്ടാകും ചോദ്യങ്ങള് ഒരുപാട്. അതിനെല്ലാം ഉത്തരം കണ്ടെത്തുക എന്നത് ദുഷ്ക്കരവുമാണ് .\nമതങ്ങളുടെ അന്തസത്ത മനസിലാക്കാതെ മതം പറഞ്ഞു തരുന്നത് മാത്രം ഭക്ഷിച്ചാല് നമുക്ക് ദൈവ ബോധവും ഭക്തിയും ഭയവും എല്ലാം ഉണ്ടാകും. പക്ഷെ കാഴ്ച കിട്ടിയിട്ടും കൂടെയുള്ളവരെ കാണാന് കഴിയാത്ത മനുഷ്യരുടെ അവസ്ഥ മാത്രമായിരിക്കും അത്. ഇരുട്ടില് തപ്പി തടഞ്ഞ മനുഷ്യന് വെളിച്ചം വന്നിട്ടും തപ്പി തടയേണ്ട അവസ്ഥ ചിന്തനീയമാണ്. സത്യത്തെ അന്വേഷിക്കുക മനസിലാക്കുക.അതിനു നമ്മള് ശ്രമിക്കാത്തിടത്തോളം കാലം മതങ്ങള് നമുക്ക് എന്നും ഇലാമ പഴം തന്നെയാകും.\n* ഇ മഷി മാഗസിന് ലക്കം അഞ്ചില് , ചലിക്കുന്ന ചിത്രങ്ങള് എന്ന വിഭാഗത്തില് പബ്ലിഷ് ചെയ്തു വന്ന എന്‍റെ സിനിമാ വീക്ഷണം .വായിക്കാന് ഇവിടെ ക്ലിക്കുക . ഇ മഷി .\nPosted by പ്രവീണ് ശേഖര് at 2:49 PM 8 comments:


അജാനൂർ : കോവിഡ് കാലത്തും ജനങ്ങളെ സഹായിക്കുന്നതിനു വേണ്ടി സംസ്ഥാന ഗവൺമെന്റ് നൽകുന്ന ഓണക്കിറ്റിന്റെ അജാനൂർ പഞ്ചായത്ത് തല ഉദ്ഘാടനം ഹോസ്ദുർഗ് സപ്ലൈ ഓഫീസിന് കീഴിലുള്ള കിഴക്കും കരയിലെ എ. ആർ ഡി നമ്പർ- 206 റേഷൻ കടയിൽ നടന്നു. 16 ഇ നങ്ങളുള്ള ഭക്ഷ്യധാന്യ കിറ്റുകൾ ആണ് സൗജന്യമായി വിതരണം ചെയ്യുന്നത്. അജാനൂർ പഞ്ചായത്ത് പ്രസിഡണ്ട് ടി.ശോഭ ഉദ്ഘാടനം ചെയ്തു. വികസന സ്റ്റാൻഡിങ് കമ്മിറ്റി ചെയർപേഴ്സൺ കെ. മീന അധ്യക്ഷത വഹിച്ചു. പഞ്ചായത്ത് അംഗം കെ. വി. ലക്ഷ്മി, കോട്ടച്ചേരി സർവീസ് സഹകരണ ബാങ്ക് പ്രസിഡണ്ട് കെ. വിശ്വനാഥൻ, സാമൂഹ്യപ്രവർത്തകൻ എം.വി രാഘവൻ, സപ്ലൈ ഓഫീസ് ജീവനക്കാരൻ അഫ്സൽ എന്നിവർ സംസാരിച്ചു. ഹോസ്ദുർഗ് റേഷനിംഗ് ഇൻസ്പെക്ടർ ബി. ശശികുമാർ സ്വാഗതവും ലൈസൻസ് വി. നാരായണൻ നന്ദിയും പറഞ്ഞു. തീയ്യതി 02/08/2021


ഡബ്ലിൻ സീറൊ മലബാർ സഭയുടെ ബൈബിൾ ക്വിസ് ജനുവരി 11 ന്. - Rose Malayalam | Rose Malayalam\nUpdated on 30-12-2019 at 7:37 am\nഡബ്ലിൻ: വിശ്വാസികളിൽ ബൈബിൾ പഠനം പ്രോത്സാഹിപ്പിക്കുക, വിശുദ്ധരെ കൂടുതൽ പരിചയപ്പെടുക എന്നീ ലക്ഷ്യത്തോടെ ഡബ്ലിൻ സീറോ മലബാർ സഭയുടെ കാറ്റിക്കിസം ഡിപ്പാർട്ട്മെൻ്റ് എല്ലാവർഷവും സഘടിപ്പിക്കുന്ന ബൈബിൾ ക്വിസ് ഈ വർഷം 2020 ജനുവരി11 ശനിയാഴ്ച നടക്കും. ഡബ്ലിനിലെ ഒൻപത് കുർബാന സെൻ്ററുകളിലും അന്നേദിനം ഉച്ചകഴിഞ്ഞ് 2:30 തിനാണ് ബൈബിൾ ക്വിസ് നടക്കുന്നത്. മൂന്നാംക്ലാസിലെ കുട്ടികൾ മുതൽ മാതാപിതാക്കൾ വരെ അഞ്ച് വിഭാഗങ്ങളായി തിരിച്ചാണു മത്സരങ്ങൾ നടത്തപ്പെടുക.\nസബ് ജൂനിയർ (ക്ലാസ് 3&4) ജൂനിയർ (ക്ലാസ് 5&6) വിഭാഗങ്ങള്‍ക്ക് വി. യോഹന്നാൻ എഴുതിയ സുവിശേഷം1മുതൽ 15 വരെ അധ്യായങ്ങളും വി.അൽഫോൻസാമ്മയുമാണ് വിഷയം. സീനിയർ (ക്ലാസ് 7-9), സൂപ്പർ സീനിയേഴ്സ് (ക്ലാസ് 10-12), ജനറൽ (മാതാപിതാക്കളും മറ്റുള്ളവരും) വിഭാഗക്കാർക്ക് വി. യോഹന്നാൻ എഴുതിയ സുവിശേഷത്തിലെ 1 മുതൽ 15 വരെ അധ്യായങ്ങളിൽനിന്നും, വി. പൗലോസ് ഗലാത്തിയർക്ക് എഴുതിയ ലേഖനങ്ങളിൽ (1-6) നിന്നും ഉള്ള ചോദ്യങ്ങളും, കൂടാതെ വി.അൽഫോൻസാമ്മയെ പറ്റിയുള്ള5മാർക്കിൻ്റെ ചോദ്യങ്ങളും ആയിരിക്കും ഉണ്ടാകുക.\nജനറൽ വിഭാഗത്തിനു ഇംഗ്ലീഷോ മലയാളമോ തിരഞ്ഞെടുക്കാവുന്നതാണ്. മറ്റ് വിഭാഗങ്ങൾക്ക് ഇംഗ്ലീഷാണു മാധ്യമം. ഓരോ വിഭാഗത്തിലും ഡബ്ലിൻ മേഖലയിൽ നിന്ന് ഒന്നും, രണ്ടും, മൂന്നും സ്ഥാനങ്ങൾ ലഭിക്കുന്നവർക്ക് പതിവുപോലെ ട്രോഫി നൽകി ആദരിക്കുന്നതാണ്. യൂണിറ്റുതലങ്ങളിൽ നിന്നു വിജയികളാകുന്നവർക്ക് അതത് യൂണിറ്റുകൾ സമ്മാനങ്ങൾ നൽകുന്നതാണ്.\nഅഞ്ച് വിഭാഗങ്ങളിൽനിന്നും കുർബാന സെൻ്റർ തലത്തിൽ ഒന്നാം സ്ഥാനം ലഭിക്കുന്നവർ ഒരു ടീമായി പങ്കെടുക്കുന്ന ഗ്രാൻ്റ് ഫിനാലെ ‘BIBLIA ‘20’ ജനുവരി മാസം 25 നു ഉച്ചകഴിഞ്ഞ് 1 മണിക്ക് റിയാൾട്ടോയിലെ ചർച്ച് ഓഫ് ഔർ ലേഡി ഓഫ് ഹോളി റോസറി ഓഫ് ഫാത്തിമായിൽ വച്ച് നടത്തുന്നു. ബൈബിൾ ക്വിസിൻ്റ് രജിസ് ട്രേഷൻ ഡബ്ലിൻ സീറോ മലബാർ സഭയുടെ വെബ് സൈറ്റിലെ പാരീഷ് മാനേജ്മെൻ്റ് സിസ്റ്റം (www.syromalabar.ie/PMS) വഴി ആരംഭിച്ചു. ഡിസംബർ 31വരെ രജിട്രേഷൻ നടത്താവുന്നതാണ്.


rathnamma death idukki | പുനർജന്മം എന്നു കരുതിയ ബന്ധുക്കളുടെ സന്തോഷം അധികം നീണ്ടു നിന്നില്ല; മൊബൈൽ മോർച്ചറിയിലേക്ക് മാറ്റവെ ജീവന്റെ തുടിപ്പ് കണ്ട വീട്ടമ്മ മണിക്കൂറുകൾക്ക് ശേഷം മരണത്തിന് കീഴടങ്ങി; രത്നമ്മയുടെ ജീവനെടുത്തത് ആശുപത്രിയുടെ അനാസ്ഥയെന്ന ആരോപണം ശക്തം - MarunadanMalayali.com\nപുനർജന്മം എന്നു കരുതിയ ബന്ധുക്കളുടെ സന്തോഷം അധികം നീണ്ടു നിന്നില്ല; മൊബൈൽ മോർച്ചറിയിലേക്ക് മാറ്റവെ ജീവന്റെ തുടിപ്പ് കണ്ട വീട്ടമ്മ മണിക്കൂറുകൾക്ക് ശേഷം മരണത്തിന് കീഴടങ്ങി; രത്നമ്മയുടെ ജീവനെടുത്തത് ആശുപത്രിയുടെ അനാസ്ഥയെന്ന ആരോപണം ശക്തം\nSeptember 07, 2017 | 09:13 AM IST | Permalink\nഇടുക്കി: മരിച്ചെന്നു കരുതി ഒന്നരമണിക്കൂറോളം മൊബൈൽ മോർച്ചറിയിൽവച്ച വീട്ടമ്മ ശ്വസിക്കുന്നത് കണ്ട് വീണ്ടും ആശുപത്രിയിൽ എത്തിച്ചെങ്കിലും 11 മണിക്കൂറിനുശേഷം മരണത്തിനു കീഴടങ്ങി.\nമോർച്ചറിയിൽ കയറ്റിയ വീട്ടമ്മക്ക് ജീവൻ കണ്ടത് ഇന്നലെ വാർത്തയായിരുന്നു. വണ്ടന്മേട് പഞ്ചായത്ത് ഒന്നാം വാർഡിൽ പുതുവൽ കോളനിയിൽ മുനിസാമിയുടെ ഭാര്യ രത്‌നമാണ്(51) 'പുനർജനിച്ചെന്ന പ്രതീക്ഷ ബന്ധുക്കൾക്കു നൽകി' പിന്നീട് വിധിക്കു കീഴടങ്ങിയത്.\nതോട്ടംതൊഴിലാളിയായ രത്‌നം മഞ്ഞപ്പിത്തവും വയറുവേദനയും ബാധിച്ച് ഒരുമാസം മുമ്പ് നാട്ടുവൈദ്യന്മാരെ കണ്ട് മരുന്നു വാങ്ങിയെങ്കിലും രോഗം കുറഞ്ഞില്ല. പിന്നീടു മധുരയിലെ സ്വകാര്യ ആശുപത്രിയിൽ പ്രവേശിപ്പിച്ചു. തുടർന്നു മധുര മീനാക്ഷി മെഡിക്കൽ കോളജ് ആശുപത്രിയിലേക്കും അവിടെനിന്നു മധുര വേലമ്മാൾ മെഡിക്കൽ കോളജിലേക്കും മാറ്റി.\nതിരുവോണദിവസം രത്‌നം അബോധാവസ്ഥയിലായി. വൃക്ക ഉൾപ്പെടെ ആന്തരികാവയവങ്ങളുടെ പ്രവർത്തനം തകരാറിലാണെന്നും ജീവൻരക്ഷാ ഉപകരണം മാറ്റിയാൽ ഒരുമണിക്കൂറിനകം മരിക്കുമെന്നും ചൊവ്വാഴ്ച രാവിലെ ഡോക്ടർമാർ ബന്ധുക്കളെ അറിയിച്ചു. തുടർന്നു രത്‌നത്തെ ഡിസ്ചാർജ് ചെയ്ത് വീട്ടിൽ കൊണ്ടുപോകാൻ ബന്ധുക്കൾ തീരുമാനിച്ചു.\nവെന്റിലേറ്ററുള്ള ആംബുലൻസിൽ ചൊവ്വാഴ്ച രാത്രി മധുരയിൽനിന്നു വണ്ടന്മേട്ടിലേക്കു തിരിച്ചു. ഇന്നലെ പുലർച്ചെ മൂന്നിനു വീട്ടിലെത്തിയപ്പോൾ അനക്കമില്ലാതിരുന്നതിനാൽ രത്‌നം മരിച്ചെന്ന ധാരണയിൽ ബന്ധുക്കൾ മൊബൈൽ മോർച്ചറി എത്തിച്ച് അതിൽ കിടത്തി. ഒന്നരമണിക്കൂർ കഴിഞ്ഞപ്പോൾ രത്‌നത്തിന്റെ കണ്ണിൽനിന്നു കണ്ണുനീരും വായിൽനിന്നു നുരയും പതയും വരുന്നതു കണ്ട ബന്ധുക്കൾ ആശങ്കയിലായി.


നടി ആക്രമിക്കപ്പെട്ട കേസ്; സംവിധായകന്റെ രഹസ്യ മൊഴിയെടുക്കാന് അനുമതി -\nകൊച്ചി: നടി ആക്രമിക്കപ്പെട്ട കേസില് സംവിധായകന് ബാലചന്ദ്ര കുമാറിന്റെ രഹസ്യ മൊഴിയെടുക്കാന് എറണാകുളം സി ജെ എം കോടതി അനുമതി നല്‍കി. നടന് ദിലീപിനെതിരെ സംവിധായകന് തെളിവ് പുറത്തുവിട്ട സാഹചര്യത്തിലാണ് രഹസ്യ മൊഴി രേഖപ്പെടുത്തുന്നത്. രഹസ്യ മൊഴി രേഖപ്പെടുത്താന് മജിസ്‌ട്രേറ്റിനെ ചുമത്തപ്പെടുത്തും.\nനടിയെ ആക്രമിച്ച കേസിലെ മുഖ്യ പ്രതി സുനില് കുമാറുമായി പ്രതി ദിലീപിന് ബന്ധമുണ്ടെന്നും, നടിയുടെ അപകീര്‍ത്തികരമായ ദൃശ്യങ്ങള് ദിലീപിന്റെ കൈവശമുണ്ടെന്നും സംവിധായകന് ബാലചന്ദ്രകുമാര് വെളിപ്പെടുത്തിയിരുന്നു.\nഅതേസമയം, കേസില് വിചാരണ നീട്ടണമെന്ന് സര്‍ക്കാര് സുപ്രിംകോടതിയെ അറിയിച്ചിരുന്നു. വിചാരണയ്ക്ക് ആറ് മാസം കൂടി സമയം അനുവദിക്കണമെന്ന് സര്‍ക്കാര് സുപ്രിംകോടതിയെ അറിയിച്ചു. ഫെബ്രുവരി 16 വരെയാണ് വിചാരണയ്ക്ക് സമയം അനുവദിച്ചിരുന്നത്. എന്നാല്, നിര്‍ണായകമായ പുതിയ വെളിപ്പെടുത്തലുകള് വന്ന സാഹചര്യത്തില് വിചാരണ നീട്ടണമെന്നാണ് സര്‍ക്കാരിന്റെ ആവശ്യം\nഇതിനിടെ കേസില് ആശങ്ക രേഖപ്പെടുത്തി ആക്രമിക്കപ്പെട്ട നടി കഴിഞ്ഞ ദിവസം മുഖ്യമന്ത്രിക്ക് കത്തയച്ചിരുന്നു. തുടരന്വേഷണം ആവശ്യപ്പെട്ടാണ് കത്തയച്ചത്. സംവിധായകന് ബാലചന്ദ്ര കുമാറിന്റെ വെളിപ്പെടുത്തലില് അന്വേഷണം വേണമെന്നും രണ്ടാം പബ്ലിക് പ്രോസിക്യൂട്ടറുടെ രാജിയില് ആശങ്കയുണ്ടെന്നും നടി കത്തില് വ്യക്തമാക്കിയിരുന്നു.\nബിന്ദു അമ്മിണിയെ ആക്രമിച്ച വെള്ളയില് സ്വദേശി അറസ്റ്റില്


വിവാദ ഭൂമി ഇടപാട് വിഷയം പരിഹാരത്തിലേക്ക്\nWed Apr 24 2019 20:17:12 GMT+0530 (IST)\nകൊച്ചി: എറണാകുളം-അങ്കമാലി അതിരൂപതയില് മാസങ്ങളായി കത്തിനില്‍ക്കുന്ന വിവാദ ഭൂമിവില്‍പന വിഷയം പരിഹാരത്തിലേക്ക് നീങ്ങുന്നു. വൈദികര് പരസ്യപ്രതിഷേധത്തില് നിന്നു പിന്‍വലിയുന്നു. എറണാകുളം, അങ്കമാലി അതിരൂപതാ ആസ്ഥാനത്ത് കര്‍ദിനാള് മാര് ജോര്‍ജ് ആലഞ്ചേരിയുടെ കൂടി സാന്നിധ്യത്തില് ചേര്‍ന്ന വൈദികസമിതി യോഗത്തിലാണ് അനുരഞ്ജന സാധ്യതയ്ക്ക് തുടക്കമായത്.\nകെസിബിസി അധ്യക്ഷന് ആര്‍ച്ച്ബിഷപ് സൂസേപാക്യം, മാര് ക്ലീമിസ്, സിറോ മലബാര് സ്ഥിരം സിനഡ് മെത്രാന്‍മാര് എന്നിവരുമായി കഴിഞ്ഞ ഏതാനും ദിവസങ്ങളായി നടന്ന ഒത്തുതീര്‍പ്പു ചര്‍ച്ചയുടെ ഭാഗമായിട്ടായിരുന്നു ഇന്നലെ വൈദിക സമിതി യോഗം ചേര്‍ന്നത്. 56 പേരടങ്ങുന്ന വൈദികസമിതിയില് 49 വൈദികര് പങ്കെടുത്തു. യോഗത്തില് പങ്കെടുക്കാന് നേരത്തെ തന്നെ കര്‍ദിനാള് അതിരൂപത ആസ്ഥാനത്തെത്തിയിരുന്നുവെങ്കിലും സഹായമെത്രാന് മാര് സെബാസ്റ്റിയന് എടയന്ത്രത്തിന്റെ നേതൃത്വത്തില് ആരംഭിച്ച യോഗത്തിന്റെ അവസാന ഘട്ടത്തിലാണ് കര്‍ദിനാള് യോഗഹാളിലെത്തിയത്.\nഭൂമി വിഷയത്തില് മാപ്പുപറയാന് കര്‍ദിനാള് ഒരുങ്ങിയെങ്കിലും വൈദികര് അതിനു സമ്മതിച്ചില്ല. മാപ്പു പറഞ്ഞാല് മാത്രം തീരുന്ന പ്രശ്‌നമല്ലാത്തതിനാല് അതിന്റെ ആവശ്യമില്ലെന്നായിരുന്നു വൈദികരുടെ നിലപാട്. പ്രശ്‌നത്തിന്റെ പശ്ചാത്തലത്തില് അതിരൂപതയിലെ വൈദികരുമായും വിശ്വാസികളുമായും അകല്‍ച്ച സംഭവിച്ചതായി കര്‍ദിനാള് യോഗത്തില് സമ്മതിച്ചു. അകല്‍ച്ച മാറ്റി മുന്നോട്ടു പോവണമെന്ന് കര്‍ദിനാള് യോഗത്തോട് അഭ്യര്‍ഥിച്ചു. കര്‍ദിനാളിനുവേണ്ടിയോ സഭയ്ക്കുവേണ്ടിയോ ചാനലുകളിലൂടെയോ മറ്റു മാധ്യമങ്ങളിലൂടെയോ സംസാരിക്കാന് ആരെയും ചുമതലപ്പെടുത്തിയിട്ടില്ലെന്നും ആവശ്യമുള്ള സമയങ്ങളില് സഭയുടെ വക്താക്കള് സംസാരിക്കുമെന്നും കര്‍ദിനാള് യോഗത്തില് അറിയിച്ചു. വൈദികരുടെ പ്രതിഷേധങ്ങള്‍ക്കു നിയന്ത്രണം ഉണ്ടാവേണ്ടതാണെന്ന് കര്‍ദിനാള് യോഗത്തില് ആവശ്യപ്പെട്ടു. എന്നാല് ഗത്യന്തരമില്ലാതെ വരുമ്പോഴാണ് പ്രതിഷേധങ്ങള് ഉണ്ടാവുന്നതെന്നു വൈദികര് പറഞ്ഞു.\nഎറണാകുളം-അങ്കമാലി അതിരൂപതയിലെ വിവാദ ഭൂമി വില്‍പന വിഷയം പരിഹാരത്തിലേക്ക് നീങ്ങുകയാണെന്നു യോഗത്തിനു ശേഷം വൈദിക സമിതി സെക്രട്ടറി ഫാ. കുര്യാക്കോസ് മുണ്ടാടന് മാധ്യമപ്രവര്‍ത്തകരോട് പറഞ്ഞു. പ്രശ്‌നപരിഹാരത്തിനുള്ള തുടക്കം മാത്രമാണ് ആരംഭിച്ചിട്ടുള്ളതെന്നും എന്നാല് പൂര്‍ണമായി പരിഹരിക്കപ്പെടണമെങ്കില് വിഷയത്തില് ഇനിയും വ്യക്തമായ ധാരണ ലഭിക്കേണ്ടതുണ്ടെന്നും അദ്ദേഹം പറഞ്ഞു. ഒന്നോ രണ്ടോ കൂടിക്കാഴ്ചകള് കൊണ്ടു മാത്രം തീരുന്ന പ്രശ്‌നമല്ല ഇത്. ചര്‍ച്ചകളിലൂടെ മാത്രമേ പരിഹരിക്കപ്പെടുകയുള്ളൂ. ഉയിര്‍പ്പു തിരുന്നാളിനു ശേഷം വീണ്ടും ബന്ധപ്പെട്ട സമിതികള് വിളിച്ചുചേര്‍ത്ത് പ്രശ്‌ന പരിഹാരം തുടരും. അല്‍മായ പ്രതിനിധികളുമായും സംഘടനാ പ്രതിനിധികളുമായും ചര്‍ച്ച നടക്കും. രൂപതയ്ക്കുണ്ടായിരിക്കുന്ന ധനനഷ്ടം പരിഹരിക്കാനുള്ള മാര്‍ഗങ്ങളെ സംബന്ധിച്ച് ഇപ്പോള് ധാരണയിലെത്തിയിട്ടില്ല. വിഷയം നേരത്തേ തന്നെ മാര്‍പാപ്പയുടെ പരിഗണനയ്ക്ക് വിട്ടിട്ടുള്ളതാണ്.\nസിറോ മലബാര് സഭ സ്വതന്ത്ര സഭയായതിനാല് ഇവിടെ പ്രശ്‌നം പരിഹരിക്കപ്പെടാന് കഴിയാതെവന്നാല് മാത്രമേ മാര്‍പാപ്പ വിഷയത്തില് ഇടപെടുകയുള്ളൂ. ഭൂമി വില്‍പനയുമായി ബന്ധപ്പെട്ട് നടക്കുന്ന കേസുകളെ കുറിച്ച് യോഗത്തില് ചര്‍ച്ച നടന്നിട്ടില്ല. അതില് തങ്ങള് ഇടപെടുന്നില്ല. വത്തിക്കാന്റെയും നിലപാട് അതാണ് രാജ്യത്തെ സിവില് നിയമങ്ങളെ മാനിക്കുന്നുവെന്നും ഫാ. കുര്യാക്കോസ്് മുണ്ടാടന് പറഞ്ഞു.


തണുത്തുറഞ്ഞ് ആറ് മഞ്ഞുമലകള് താണ്ടി ഒരു യാത്ര പോയാലോ? | DoolNews\nതണുത്തുറഞ്ഞ് ആറ് മഞ്ഞുമലകള് താണ്ടി ഒരു യാത്ര പോയാലോ?\nMonday, 4th March 2019, 11:53 pm\nദേവഭൂമി എന്നറിയപ്പെടുന്ന ചന്ദ്രശില കൊടുമുടി ഉത്തരാഖണ്ഡില് സമുദ്ര നിരപ്പില്‍നിന്ന് 13,500 അടി ഉയരത്തിലാണ്. ഹരിദ്വാര്, ഋൃഷികേശ്, ദേവപ്രയാഗ്, രുദ്രപ്രയാഗ്, ഉഖീമഠ്, ചോപ്ത വഴിയാണ് ചന്ദ്രശിലയിലേക്കുള്ള യാത്ര. രാക്ഷസ രാജവായ രാവണനെ വധിച്ച ശേഷം ശ്രീരാമന് തപസ്സനുഷ്ഠിച്ച ഇടമാണ് ചന്ദ്രശില എന്നാണ് അറിയപ്പെടുന്നത്.\nഹിമാലയന് മലനിരകളില് ഒന്നായ ഗര്‍ഹ്വാളില് സ്ഥിതി ചെയ്യുന്ന ചന്ദ്രശില സമീപപ്രദേശങ്ങളിലായുള്ള തടാകങ്ങള്, പുല്‍മേടകള്, നന്ദദേവി, തൃശൂല്, കേദാര് ബന്ധാര്‍പൂഞ്ച്, ചൗകാംബ കൊടുമുടികള്, ഉദയാസ്തമയം എന്നിവയുടെ അതിമനോഹരമായ കാഴ്ചകള് സമ്മാനിക്കുന്നു.\nalso read: തെരഞ്ഞെടുപ്പ് തിയ്യതി പ്രഖ്യാപിക്കാന് മോദിയുടെ തിരക്ക് കഴിയാന് കാത്തിരിക്കുകയാണോ ? തെരഞ്ഞെടുപ്പ് കമ്മീഷനെതിരെ കോണ്‍ഗ്രസ് നേതാവ് അഹമ്മദ് പട്ടേല്\nപര്‍വത നിരകളില്‍നിന്നും ചീറിയടിക്കുന്ന ശീതക്കാറ്റില് അസ്ഥിയും മജ്ജയും മരവിച്ചുപോകും. ഡിസംബര് മുതല് ഫെബ്രുവരി വരെ ചോപ്ത കനത്ത മഞ്ഞില് മൂടുമ്പോള് ഗ്രാമവാസികള് മലയിറങ്ങി താഴ്‌വാരങ്ങളിലേക്കു പോകും. ഹിമാലയത്തിലെ ഒറ്റപ്പെട്ട ഈ ഗ്രാമത്തില് ജനവാസം വളരെക്കുറവാണ്. വൈദ്യുതി എത്തിച്ചേര്‍ന്നിട്ടില്ലാത്ത ഗ്രാമത്തില് മൊബൈല് ഫോണ് സിഗ്നലുകള് കിട്ടുക പ്രയാസം. താമസത്തിന് ലോഡ്ജ് എന്ന് വിളിക്കാവുന്ന ഒന്നോ രണ്ടോ ചെറിയ കെട്ടിടങ്ങള്. പിന്നെയുള്ളത് തുറന്ന മൈതാനത്തില് സജ്ജമാക്കിയിട്ടുള്ള ടെന്റുകളാണ്.\nപഞ്ച കേദാരങ്ങളില് തൃതീയ സ്ഥാനമാണ് തുംഗനാഥിന്. കേദാര്‍നാഥ്, രുദ്രനാഥ്, മധ്യമഹേശ്വര്, കല്‍പേശ്വര് എന്നിവയാണ് മറ്റു നാല് കേദാരങ്ങള്. ഹിമാലയത്തിലെ അഞ്ചു പര്‍വതങ്ങളിലായി പഞ്ചകേദാരങ്ങള് സ്ഥിതി ചെയ്യുന്നു. തുംഗനാഥിലേതാണ് ലോകത്തിലെ ഏറ്റവും ഉയരത്തിലുള്ള ശിവക്ഷേത്രം. പഞ്ചകേദാരങ്ങളില് തുംഗനാഥ് ഒഴികെ മറ്റു നാല് ക്ഷേത്രങ്ങളിലും ദക്ഷിണേന്ത്യക്കാരായ പൂജാരിമാരാണുള്ളത്.\nതുംഗനാഥ് ക്ഷേത്രം നിര്‍മിച്ചത് പാണ്ഡവരും പുനര്‍നിര്‍മിച്ചത് ശ്രീശങ്കരാചാര്യരുമാണെന്നാണ് വിശ്വാസം. ചോപ്തയില്‍നിന്നു കാല്‍നടയായി കരിങ്കല്‍പ്പാളികള് വിരിച്ച പാതയിലൂടെയാണ് തുംഗനാഥിലേക്കുള്ള യാത്ര. നാലു കിലോമീറ്റര് ദൂരംതാണ്ടി തുംഗനാഥില് എത്താന് നാലു മണിക്കൂറെടുക്കും. മഞ്ഞുപാളികള് കല്‍പ്പാതയിലുടനീളം പരന്നു കിടക്കുന്നു. കാല് വഴുതിയാല്, അഗാധമായ കൊക്കയിലേക്കായിരിക്കും വന്നുപതിക്കുക. വേനല്‍ക്കാലത്തു നടപ്പാതയിലെ മഞ്ഞുരുകിക്കഴിയുമ്പോള് കുതിരസവാരിക്ക് സൗകര്യമുണ്ട്.\nമലകയറ്റം ആയാസകരമാണെങ്കിലും ദേവദാരു മരങ്ങളും വിശാലമായി പരന്നുകിടക്കുന്ന പുല്‍മേടുകളും നിറഞ്ഞ മലമടക്കുകളിലൂടെയുള്ള യാത്ര അവിസ്മരണീയമാണ്. അതിമനോഹരമായ തൂവലുകള് വിരിച്ച് ഉത്തരാഖണ്ഡിന്റെ ഔദ്യോഗിക പക്ഷിയായ മൊണാലിനെ ഇവിടെ കാണാം.\nalso read: സ്വയം ഹീറോകളാകുന്ന അഭിനയം നിര്‍ത്തൂ; പുല്‍വാമ ഭീകരാക്രമണത്തെ മോദി സര്‍ക്കാര് രാഷ്ട്രീയവല്‍ക്കരിക്കുകയാണെന്ന് നടന് സിദ്ധാര്‍ഥ്\nഅന്തരീക്ഷത്തില് ഓക്സിജന്റെ അളവ് കുറവായതിനാല് ക്ഷീണവും കിതപ്പും അനുഭവപ്പെടും. സഞ്ചാരികള്‍ക്ക് വിശ്രമിക്കാനായി കലുങ്കുകള് പലയിടത്തുമുണ്ട്. കരിങ്കല്‍പ്പാളികള് അടുക്കി നിര്‍മിച്ചിരിക്കുന്ന മനോഹരമായ ക്ഷേത്രമാണ് തുംഗനാഥിലേത്. സമുദ്ര നിരപ്പില്‍നിന്ന് 12500 അടി ഉയരത്തില് സ്ഥിതിചെയ്യുന്ന ഇവിടെ നിന്നുള്ള ദൂരക്കാഴ്ച്ച വര്‍ണനാതീതമാണ്.\nതുംഗനാഥില്‍നിന്ന് ഒരു കിലോമീറ്റര് മുകളിലാണ് ചന്ദ്രശില കൊടുമുടി. ഇങ്ങോട്ടുള്ള യാത്ര ഏറെ പ്രയാസകരമാണ്. മഞ്ഞു പാളികള് കട്ടപിടിച്ചു കിടക്കുന്ന പാതകളിലൂടെ ചെങ്കുത്തായ കയറ്റം. മറുവശത്തു കോടമഞ്ഞു മൂടിക്കിടക്കുന്ന അഗാധമായ ഗര്‍ത്തം. ആകാശം മുട്ടുന്ന ചന്ദ്രശില. ചന്ദ്രനോട് അടുത്തു സ്ഥിതി ചെയ്യുന്നതു കൊണ്ടാവാം ചന്ദ്രശില എന്ന് പേരു വീണത്. ഇവിടെയും കരിങ്കല്‍പാളികള് അടുക്കിവച്ചു നിര്‍മിച്ച വളരെ ചെറിയ ക്ഷേത്രമുണ്ട്.


ടെക്സസ് നൂറുശതമാനം പ്രവർത്തന സജ്ജം; എക്സികൂട്ടീവ് ഉത്തരവിൽ ഗവർണർ ഒപ്പുവച്ചു : Deepika.com Nri News Americas\nTuesday, June 8, 2021 10:00 PM IST\nഓസ്റ്റിൻ: ടെക്സസിലെ ബിസിനസ് സ്ഥാപനങ്ങൾ വാക്സിനേഷൻ സർട്ടിഫിക്കറ്റോ, വാക്സീൻ പാസ്പോർട്ടോ ചോദിക്കുന്നതിൽ കർശന വിലക്കേർപ്പെടുത്തുന്ന ഉത്തരവ് ടെക്സസ് ഗവർണർ ഗ്രോഗ് ഏബട്ട് ഒപ്പുവച്ചു. ടെക്സസ് നൂറുശതമാനവും പ്രവർത്തന സജ്ജമായിരിക്കുന്നു. സംസ്ഥാനത്ത് ഇന്നു മുതൽ കോവിഡ് സംബന്ധിച്ച യാതൊരു നിയന്ത്രണങ്ങളോ, പരിമിതികളോ ഉണ്ടായിരിക്കുന്നതല്ലെന്ന് ഗവർണർ ഉത്തരവിൽ വ്യക്തമാക്കി.\nഗവണ്‍മെന്‍റ് സ്ഥാപനങ്ങളിൽ കോവിഡിനെ സംബന്ധിച്ചു യാതൊരു ചോദ്യവും ഉണ്ടായിരിക്കുന്നതല്ലെന്നും കോവിഡിനു മുന്പ് എങ്ങനെയായിരുന്നുവോ, ആളുകൾ പ്രവേശിച്ചുകൊണ്ടിരുന്നത് ആ സ്ഥിതിയിലേക്ക് കാര്യങ്ങൾ എത്തിനിൽക്കുന്നതായും ഗവർണർ അറിയിച്ചു.\nടെക്സസിൽ കോവിഡ് രോഗികളുടെ എണ്ണം ഗണ്യമായി കുറഞ്ഞു. കോവിഡ് വാക്സീൻ ആവശ്യമുള്ളവർക്ക് ഇതിനകം നൽകി കഴിഞ്ഞു. സിഡിസി നിയന്ത്രണങ്ങൾക്ക് അയവുവരുത്തിയതാണ് പുതിയ ഉത്തരവിന് ഗവർണറെ പ്രേരിപ്പിച്ചത്.\nമെമ്മോറിയൽ ഡേ കഴിഞ്ഞാൽ രോഗവ്യാപനം വർധിക്കുമോ എന്ന ആശങ്ക ഉണ്ടായിരുന്നുവെങ്കിലും, കൂടുതൽ കേസുകൾ റിപ്പോർട്ട് ചെയ്തിട്ടില്ല. ഇതിനകം തന്നെ മാസ്ക്ക് ധരിക്കാതെ ആളുകൾ പുറത്ത് സഞ്ചരിച്ചു തുടങ്ങിയിട്ടുണ്ട്. എന്നിരുന്നാലും ടെക്സസിലെ പല ക്രിസ്ത്യൻ ദേവാലയങ്ങളിലും നിയന്ത്രണങ്ങൾ നിലനിൽക്കുന്നുണ്ട്.


യു.എസിലായാലും കേരളത്തിലായാലും വംശീയവിദ്വേഷികളെ തുറന്നുകാട്ടുക തന്നെ വേണം\n10 Dec 2015 12:06 PM GMT\nയുഎസിലേക്ക് മുസ്ലീങ്ങളെ പ്രവേശിപ്പിക്കുന്നതിന് പൂര്‍ണനിരോധനം ഏര്‍പ്പെടുത്തണമെന്ന് പ്രസിഡന്റ് സ്ഥാനാര്‍ത്ഥിത്വത്തിലേക്ക് മത്സരിക്കാന് സാധ്യതയുള്ള ഡൊണാള്‍ഡ് ട്രംപ് ആവശ്യപ്പെട്ടത് ഡിസംബര് ഏഴിനാണ്. 2016 നവംബര് എട്ടിനു നടക്കാനിരിക്കുന്ന പ്രസിഡന്റ് തിരഞ്ഞെടുപ്പില് റിപ്പബ്ലിക്കന് പാര്‍ട്ടിയുടെ സ്ഥാനാര്‍ഥിയാകാന് ഏറെ സാധ്യതയുള്ളയാളാണ് വന് ബിസിനസുകാരനായ ട്രംപ്.\nട്രംപിന്റെ വംശീയ അധിക്ഷേപം പരക്കെ അപലപിക്കപ്പെട്ടു കഴിഞ്ഞു. മാധ്യമങ്ങള് പക്ഷേ ധര്‍മസങ്കടത്തിലായി. ട്രംപിനെ വംശീയവിദ്വേഷി എന്നു വിളിക്കണോ അതോ മയത്തില് കൈകാര്യം ചെയ്യണോ എന്നതായിരുന്നു അവര്‍ക്കു മുന്നിലുള്ള ചോദ്യം.\nസമുദായവിദ്വേഷവും വിഭാഗീയതയും വളര്‍ത്തുന്ന രാഷ്ട്രീയ സ്ഥാനമോഹികളുടെ പ്രസ്താവനകളിലൂടെ കടന്നുപോകുന്ന കേരളത്തില് ട്രംപ് ഉണ്ടാക്കുന്ന വിവാദത്തിന് പ്രസക്തിയുണ്ട്. വോട്ടുനേടാനുള്ള പരക്കംപാച്ചിലില് സംസ്ഥാനത്തെ സാമുദായികമായി വിഭജിക്കാന് എല്ലാ വഴികളും നോക്കുകയാണ് കേരളത്തിലെ രാഷ്ട്രീയം.\nവ്യാപകപ്രതിഷേധമുണ്ടാക്കിയ ട്രംപിന്റെ പ്രസ്താവനയ്ക്കുശേഷം ബസ്ഫീഡ് എഡിറ്റര് ബെന് സ്മിത്ത് സഹപ്രവര്‍ത്തകര്‍ക്ക് എഴുതിയ കത്താണിത്. ട്രംപിനെ 'കള്ളനായ വംശീയവിദ്വേഷി' എന്നുവിളിക്കുന്നതില് തെറ്റില്ലെന്ന് ബെന് ഇതില് തെളിച്ചുപറയുന്നു.\nനമ്മുടെ നാട്ടിലും രാഷ്ട്രീയക്കാരുടെ സമുദായ ധ്രുവീകരണരീതികള്‍ക്കെതിരെ കൂടുതല് ക്രിയാത്മകമായി പ്രതികരിക്കാന് മാധ്യമങ്ങള് തയാറാകേണ്ടതല്ലേ? ബെന് സ്മിത്തിന്റെ കത്ത് മലയാളം മാധ്യമങ്ങള്‍ക്ക് മുന്നോട്ടുള്ള വഴി കാണിച്ചുതരുന്നില്ലേ?\nബെന് പറഞ്ഞത് ഇതാണ്:\nഡൊണാള്‍ഡ് ട്രംപിനെ സാമൂഹിക മാധ്യങ്ങളില് എങ്ങനെ പരാമര്‍ശിക്കണമെന്നതിനെപ്പറ്റി ഒന്നുരണ്ടു ചോദ്യങ്ങളുണ്ട് - ട്രംപിനെ കള്ളനെന്നോ വംശീയവാദിയെന്നോ വിളിക്കുന്നത് സാമൂഹികമാധ്യമങ്ങളില് രാഷ്ട്രീയമായി പക്ഷംചേരരുത് എന്ന നമ്മുടെ നയത്തിന് വിരുദ്ധമാകുമോ എന്നതാണ് ഒരു ചോദ്യം.\nബസ്ഫീഡ് ജീവനക്കാരെ സംബന്ധിച്ചിടത്തോളം കര്‍ശനമായ ഈ നയത്തിന് രണ്ടു ലക്ഷ്യങ്ങളാണുള്ളത്. നാം നീതിപൂര്‍വമായി പ്രവര്‍ത്തിക്കും എന്ന വായനക്കാരുടെ വിശ്വാസം നിലനിര്‍ത്തുക എന്നതാണ് ഒന്ന്. അതത് ബീറ്റുകള് കൈകാര്യം ചെയ്യുന്ന റിപ്പോര്‍ട്ടര്‍മാരുടെ ജോലിയെ അനാവശ്യമായി താഴ്ത്തിക്കെട്ടാതിരിക്കുക എന്നതാണ് മറ്റൊന്ന്.\nഇങ്ങനെ നോക്കുമ്പോള്, സാധാരണ മാര്‍ഗനിര്‍ദേശങ്ങള് ബാധകമാക്കാവുന്ന രാഷ്ട്രീയ പ്രചാരണത്തിനപ്പുറമാണ് ട്രംപിന്റെ പ്രവര്‍ത്തനം.\nഉദാഹരണത്തിന് ട്രംപിനെ കള്ളനായ വംശവിദ്വേഷി എന്നു വിളിക്കുന്നത് വളരെ ന്യായമാണ്. നമ്മുടെ രാഷ്ട്രീയറിപ്പോര്‍ട്ടര്‍മാരും മറ്റുള്ളവരും നിരന്തരം വ്യക്തമാക്കിയിട്ടുള്ളതുപോലെ ട്രംപ് സത്യമല്ലാത്ത കാര്യങ്ങളാണ് പറഞ്ഞുകൊണ്ടിരിക്കുന്നത്. ഒപ്പം കടുത്ത മുസ്ലിം വിരോധം പ്രചരിപ്പിക്കുകയും ചെയ്യുന്നു. ബസ്ഫീഡ് ന്യൂസിന്റെ റിപ്പോര്‍ട്ടിങ് വസ്തുതകളില് അധിഷ്ഠിതമാണ്; അഭിപ്രായങ്ങളിലല്ല. ഇവ ശരിയായ വസ്തുതകളാണ്.\nട്രംപിന്റെ പ്രചാരണത്തെപ്പറ്റി വസ്തുതകളാണ് നാം പ്രസിദ്ധീകരിക്കുന്നത്. ഇവ ട്വിറ്ററില് കൊടുക്കുന്നത് നിങ്ങളെ കുഴപ്പത്തിലാക്കില്ല. എന്നാല് ട്രംപിന്റെ അഭിപ്രായങ്ങള് റിപ്പബ്ലിക്കന് പാര്‍ട്ടിയുടെയോ കണ്‍സര്‍വേറ്റിവുകളുടെയോ അഭിപ്രായമാണെന്നു പറയാന് കഴിയില്ല. ഇന്നലെ ഡിക്ക് ചീനി ട്രംപിനെ അപലപിച്ചത് ഉദാഹരണം.\nട്വിറ്ററിലെ രാഷ്ട്രീയ ട്രോള് യുദ്ധങ്ങളില്‍നിന്നു വിട്ടു നില്‍ക്കേണ്ടതിന് വേറെ നല്ല കാരണങ്ങളുണ്ട്. ട്രോള് യുദ്ധങ്ങള്‍ക്കെതിരെയാണ് എന്റെ നിലപാടും. പക്ഷേ ഡൊണാള്‍ഡ് ട്രംപിനെ കൃത്യമായി വിവരിക്കുന്നതില് പക്ഷപാതപരമായി ഒന്നുമില്ല.


ഇതല്ലേ ഓഫർ..! ഗ്രാമങ്ങളിൽച്ചെന്നു രാപാർത്താൽ 35 ലക്ഷം നൽകും, ജോലി ഉറപ്പ്\nഈ ഗ്രാമത്തിലേക്കു താമസം മാറ്റിയാൽ കൈയോടെ നാല്പതിനായിരം യൂറോ. അതായത് ഇന്ത്യൻ കണക്കിൽ ഏതാണ്ട് 35 ലക്ഷം രൂപ. വീടു വാടകയ്ക്കെടുത്താൽ കൊടുക്കേണ്ടത് തീരെ തുച്ഛമായ തുക. ജോലി ഉറപ്പ്. കാലാവസ്ഥ അടിപൊളി!\nഇത്രയും വന്പൻ ഓഫർ കണ്ട്, ഗ്രാമമെങ്കിൽ ഗ്രാമം, അങ്ങോട്ടുമാറാം എന്ന് ആരും കരുതേണ്ട. അങ്ങ് ഇറ്റലിയിലാണ്. ഓഫർ ഇറ്റാലിയൻ പൗരന്മാർക്കേയുള്ളൂ. അതും നാല്പതു വയസിനു താഴെയുള്ളവർക്ക്. ഒരു നിബന്ധനകൂടിയുണ്ട്- ചുരുങ്ങിയത് അഞ്ചുവർഷം അവിടെ താമസിക്കണം.\nസാന്‍റോ സ്റ്റെഫാനോ ഡെ സെസ്‌സാനിയോ- റോമിനു കിഴക്കുള്ള ഇറ്റാലിയൻ ഗ്രാമം. കുന്നിൻമുകളിലെ അതിസുന്ദരമായൊരിടം. താമസക്കാർ തീരെക്കുറവ്.\nതൊഴിലാളികളും കുറവ്. ഒഴിഞ്ഞുകിടക്കുന്ന വീടുകൾ അനവധി. ഈ സാഹചര്യത്തിലാണ് കൂടുതൽ ആളുകളെ ഇവിടെവന്നു താമസമാക്കാൻ പ്രചോദിപ്പിച്ചുകൊണ്ട് വൻ ഓഫറുകളുമായി അധികൃതർ എത്തിയത്.\nറോമിൽനിന്ന് രണ്ടുമണിക്കൂർ നേരത്തെ യാത്രയുണ്ട് ഈ ഗ്രാമത്തിലേക്ക്. ഇവിടത്തുകാർ ഏറെയും പട്ടണങ്ങളിലേക്കു കുടിയേറിയതോടെയാണ് ഗ്രാമത്തിൽ ആളൊഴിഞ്ഞുതുടങ്ങിയത്.\nആദ്യത്തെ മൂന്നു വർഷത്തേക്കുള്ള പ്രതിമാസ ശന്പള ഇനത്തിലാണ് 7200 യൂറോ. ഭക്ഷണ, സർവീസ് മേഖലകളിൽ സ്വന്തം ബിസിനസ് ആരംഭിക്കുന്നവർക്ക് 18,000 യൂറോ ഒറ്റത്തവണയായി ലഭിക്കും. ബാക്കി തുക മറ്റാനുകൂല്യങ്ങളായും നൽകും.\nഇതൊരു ബിസിനസ് അല്ല\nഞങ്ങൾ ആർക്കും ഒന്നും വിൽക്കുന്നില്ല. ഇതൊരു വാണിജ്യനീക്കമല്ല. ഈ ഗ്രാമം നശിച്ചുപോകാതിരിക്കാനുള്ള ആത്മാർഥമായ ശ്രമം മാത്രമാണിത്- മേയർ ഫാബിയോ സാന്താവിച്ച പറയുന്നു.\nഈ ഗ്രാമത്തിൽ ഇപ്പോൾ 115 താമസക്കാരേയുള്ളൂ. അതിന്‍റെ പകുതിയും പെൻഷൻപറ്റിയവരാണ്. 13 വയസിനു താഴെയുള്ള കുട്ടികൾ ഇരുപതിൽ താഴെമാത്രം.\nഈ നിലയിൽ ഒരു ഗ്രാമത്തിനു മുന്നോട്ടുപോകാനാവില്ല. ഗ്രാമവാസികൾ ഓരോരുത്തരായി നഗരത്തിലേക്കു താമസം മാറ്റിയാൽ വീടുകളും ഗ്രാമംതന്നെയും അന്യംനിന്നുപോകും. ആ അവസ്ഥ ഒഴിവാക്കാനാണ് അധികൃതരുടെ ശ്രമം.\nഈ പദ്ധതി പ്രഖ്യാപിച്ചതോടെ ആയിരത്തഞ്ഞൂറോളം അപേക്ഷകൾ വന്നതായി മേയർ പറഞ്ഞു. അതിൽ ഏറെയും യുവദന്പതികളാണ്. ആനുകൂല്യം ഈമാസം 15ന് അവസാനിക്കും.\nകുളിയോ? അതെന്താണ്? ആറു പതിറ്റാണ്ടായി കുളിക്കാത്ത മനുഷ്യൻ! കാരണമാണ് ബഹുരസം\nമലയാളിക്ക് എത്ര ദിവസം കുളിക്കാതിരിക്കാൻ സാധിക്കും, പരമാവധി ഒന്നോ രണ്ടോ ദിവസം. അതു കഴിഞ്ഞാൽ പലർക്കും ഭ്രാന്തു പിടിക്കു\nസോഷ്യൽ മീഡിയയിലെ പുതിയ താരം; വൈറലായി വെള്ള കങ്കാരു\nന്യൂയോർക്കിലെ അനിമൽ അഡ്വഞ്ചർ പാർക്കിലെ പുതിയ അതിഥിയുടെ ചിത്രം സോഷ്യൽ മീഡിയയിൽ കൗതുകമാകുന്നു. റോസി എന്ന കങ്കാരുവിന്\nപാടത്തെ പച്ചപ്പിനു നടുവിൽ ഒരു നാടകദ്വീപ്\nവല്ലച്ചിറ പാടത്തെ പച്ചപ്പിനു നടുവിൽ രണ്ടു വർഷമായി ഒരുക്കിയെടുത്ത നാടക ദ്വീപിനു ഞായറാഴ്ച തിരശീല ഉയരും. 34 സെന്‍റ് സ്ഥ\nസഹാറയിൽ മഞ്ഞു വീഴുമ്പോൾ.. കൗതുകമോ ആശങ്കയോ...\nലോകത്തിലെ ഏറ്റവും ചൂടേറിയ മരുഭൂമികളിലൊന്നാണ് സഹാറാ മരുഭൂമി. എന്നാൽ ഈക്കഴിഞ്ഞ ദിവസങ്ങളിൽ സഹാറാ അത്ര ചൂടിലായിരു\nകല്യാണത്തിന് എത്തിയില്ലെങ്കിലും സമ്മാനം നല്കാം; ന്യൂജൻ ക്ഷണക്കത്തുമായി ദമ്പതികൾ\nകൊറോണക്കാലത്തെ വ്യത്യസ്തമായ വിവാഹങ്ങൾ സമൂഹമാധ്യമങ്ങളിലും മറ്റും ദിനംപ്രതിയാണ് വൈറലായിക്കൊണ്ടിരിക്കുന്നത്. ഇതാ\nകുഴിച്ചപ്പോൾ കിട്ടിയതെല്ലാം നല്ല ‘കിടുക്കൻ’ സാധനങ്ങൾ, 3000 വർഷം പഴക്കം\nഈജിപ്തിലെ കയ്റോയിൽ 3,000 വർഷം പഴക്കമുള്ള ചരിത്ര അവശിഷ്ടങ്ങൾ കണ്ടെത്തി. കയ്റോയിലെ സക്കാറ പര്യവേക്ഷണ സ്ഥലത്താണ് അവ\n1050 ഏക്കർ സ്ഥലത്തുള്ള ബംഗ്ലാവ്; വിൽക്കാനിട്ടിരിക്കുന്ന വില...\n176 കോടിരൂപയുടെ ബംഗ്ലാവ് ! കേൾക്കുന്പോൾ അത്ഭുതം തോന്നുന്നുണ്ടോ? അയർലന്‍റിലെ കോവോയിസിലെ ആബി ലീക്സ് എസ്റ്റേറ്റിലാണ് ഇത്\nകല്യാണത്തലേന്ന് ഇവിടെ മൈലാഞ്ചി, അവിടെ പാത്രം പൊട്ടിക്കൽ! എന്തിനാണെന്നോ..?\nനല്ല ദിവസം നോക്കി എന്തെങ്കിലും വീണുടഞ്ഞാൽ അതോടെ തീര്‍ന്നു ചിലരുടെ മനഃസമാധാനം. പല വിശ്വാസങ്ങളിലും ശുഭകാര്യങ്ങള് നട\nജാക്പോട്ട് പ്രൈസ് വാങ്ങാൻ ഭാഗ്യവാനെത്തിയില്ല; തുക കണ്ടാൽ അന്പരക്കും\nജീവിതത്തിൽ ഒരു ബംപർ ലോട്ടറിയടിക്കുക എന്നത് ഭാഗ്യന്വേഷികളുടെ സ്വപ്നമാണ്. എന്നാൽ ലോട്ടറി നറുക്കെ‌ടുത്തിട്ടും ഭാഗ്യവാ\nവെറുതെ "നടന്നാൽ' 33,000 രൂപ ശമ്പളം! വ്യത്യസ്ത ജോലിയുമായി ഒരു കമ്പനി\nവെറുതെ തെക്ക് വടക്ക് നടന്നാൽ ആരെങ്കിലും പൈസ തരുമോ? എന്നാൽ കിട്ടും. പക്ഷെ വെറുതെ നടന്നാൽ പോരാ, കാലിൽ ചെരിപ്പിട്ടു വേണം ന\nമണിക്കൂറിൽ 600 കിലോമീറ്റർ വേഗം; വിമാനമല്ല, ട്രെയിനാണിത്!\nമാഗ്നറ്റ് ട്രെയിൻ അവതരിപ്പിച്ച് ചൈന. മണിക്കൂറിൽ 600 കിലോമീറ്റർ വേഗത്തിൽ ട്രെയിന് സഞ്ചരിക്കനാവും. കുറച്ചുകൂടി വ്യക്തമ\nലോകത്തിലെ ഏറ്റവും പഴക്കം ചെന്ന ഗുഹാ പെയിന്‍റിംഗ് കണ്ടെത്തി\nലോകത്തിലെ ഏറ്റവും പഴക്കം ചെന്ന ഗുഹ പെയിന്‍റിംഗ് കണ്ടെത്തി. ഇന്തോനേഷ്യയിലെ സുലവേസി ദ്വീപിലെ ലിയാംഗ് ടെഡോംഗ്‌ഗെ താഴ്വരയില\nഇതൊരു പെയിന്‍റിംഗ് അല്ല, പിന്നെയോ..? അടുത്തുകാണുമ്പോൾ കണ്ണുതള്ളും..\nഇതു സൈക്കിളുകളുടെ സെമിത്തേരി... ഒന്നും രണ്ടുമല്ല ആയിരക്കണക്കിനു സൈക്കിളുകളാണ് ഇവിടെക്കൊണ്ടു തള്ളിയിരിക്കുന്നത്.\nവിവാഹത്തിനു മുമ്പ് വധൂവരന്മാരെ തട്ടിക്കൊണ്ടുപോകും! ഇവിടെ ഇങ്ങനെയാണ്\nഏതൊരു വ്യക്തിയുടെയും ജീവിതത്തിലെ ഏറ്റവും പ്രധാനപ്പെട്ട ദിവസങ്ങളിലൊന്നാണ് അവരുടെ വിവാഹ ദിവസം. ആ ദിവസം ഏറ്റവും സുന്ദ\nറോക്കറ്റിലെ "ബാഹുബലി' ഉടൻ കുതിക്കും\nനാസയുടെ റോക്കറ്റിലെ "ബാഹുബലി'പരീക്ഷണ വിക്ഷേപണത്തിന് ഒരുങ്ങുന്നു. നാസ നിർമിച്ച ഏറ്റവും കരുത്തുള്ള റോക്കറ്റ് ആണിത്. അ\nകരയുന്ന പാസ്ത, ചിരിച്ച് സോഷ്യൽ മീഡിയ\nചില ഭക്ഷണ സാധനങ്ങൾ പ്രത്യേക ആകൃതിയിൽ പാചകം ചെയ്യാറുണ്ട്. കുട്ടികളെ ഭക്ഷണം കഴിപ്പിക്കാനായി അമ്മമാർ കൗതുകകരമായ രൂപ\nകാനന നടുവിലെ രവീന്ദ്രന്‍റെ വീടു കാണാനെത്തുന്നവർക്ക് ഒന്നും വിശ്വസിക്കാനാവുന്നില്ല. ഇഷ്ടികയോ സിമന്‍റോ, എന്തിന് മരത്ത\n100 ദിവസം, ഒരേ വസ്ത്രം! സാറ ഈ വസ്ത്രം ധരിച്ചത് വെറുതേയല്ല\nഓരോ ദിവസവും ഓരോ വസ്ത്രം ധരിക്കുന്നവരാണ് നാം. ഒരു വസ്ത്രം ജീവിതത്തിൽ ഒരിക്കൽ ഉപയോഗിക്കുന്നവരുമുണ്ട്. എന്നാൽ 100 ദിവ\nപേരിനൊരു ജിറാഫ്; അതാണ് ജിമ്‌ലി\nജിറാഫ് എന്നു കേൾക്കുന്പോൾ മനസിൽ എന്താണ് ആദ്യമെത്തുക? തലയുയർത്തി നടക്കുന്ന, വലിയ പൊക്കമുള്ള മൃഗം അല്ലേ. എന്നാൽ ജിമ്\nലോകത്തിലെ ഏറ്റവും ശക്തമായ പാസ്‌പോര്‍ട്ട് ഇതാ..\nലോകത്തിലെ ഏറ്റവും ശക്തമായ പാസ്‌പോര്‍ട്ട് എന്ന് നേട്ടം സ്വന്തമാക്കി ജപ്പാൻ. 2020-ല് പുറത്തിറങ്ങിയ ഹെന്‍ലി പാസ്‌പോര്‍ട്\nഅടിച്ചുപൂസായി ക്ലിക്ക് ചെയ്തു; നേരംവെളുത്തപ്പോൾ വീട്ടുമുറ്റത്തു പ്രധാനമന്ത്രി!\nയുകെയിൽ അടിച്ചു പൂസായിപ്പോയ ഒരു വീട്ടമ്മ കംപ്യൂട്ടർ തുറന്നു വെറുതെ ഒന്നു ക്ലിക്ക് ചെയ്തതാ. നേരം വെളുത്തപ്പോൾ വീട്ടുമുറ്\nവിഴുങ്ങുകയല്ല, തലോടലാണ്! ധൈര്യമുണ്ടോ? മസാജ് ചെയ്യാൻ പാമ്പുകൾ റെഡി!\nപിരിമുറുക്കം ഒഴിവാക്കാനും ഓജസ് വീണ്ടെടുക്കാനുമാണ് പലരും സ്പാകളില് മസാജ് ചെയ്യാനെത്തുന്നത്. എന്നാൽ മസാജ് ചെയ്യുന്നവ\nഈ റസ്റ്ററന്‍റിൽ കിട്ടുന്നത് 24 കാരറ്റ് ബർഗർ! കഴിക്കണോ പണയം വയ്ക്കണോ..?\nഒരു ബർഗറിന് എന്തുവില വരും? ഒരു നേരം വിശപ്പിന് ആശ്വാസം നല്‍കാന് ഒരു ബര്‍ഗര്‍മതി. ഫാസ്റ്റ്ഫുഡ് വിപണിയിലെ ഏറ്റവും പ്രധ\nപടം കണ്ട് ഞെട്ടേണ്ട; ഏഴുവയസുകാരൻ പൈലറ്റായ കഥ കേൾക്കേണ്ടതു തന്നെയാണ്...\nഒരു ഏഴു വയസുകാരൻ വിമാനം പറത്തി വൈറലായിരിക്കുകയാണ്! കേട്ടിട്ട് തമാശമെന്ന് തോന്നുന്നുണ്ടോ? എന്നാൽ അല്ല. ഉഗാണ്ട‍യിൽ ന\nചന്ദ്രനിൽ മൂന്നേക്കർ സ്ഥലം! ഭാര്യയ്ക്ക് സമ്മാനം കൊടുക്കുമ്പോൾ ഇങ്ങനെ വേണം\nവിവാഹ വാർഷികത്തിൽ ഭാര്യ ഭാർത്താക്കൻമാർ പല സമ്മാനങ്ങളും കൈമാറാറുണ്ട്. സ്വർണാഭരണങ്ങൾ, വാഹനങ്ങൾ, ഗാ‍ഡ്ജറ്റുകൾ, മ\nമാറഡോണയെ ആദരിക്കാൻ കേക്ക് ഉണ്ടാക്കി; പക്ഷേ മാരകമായിപ്പോയി\nക്രിസ്മസ്- ന്യൂ ഇയറിനോട് അനുബന്ധിച്ച് വലിയ കേക്കുകൾ നിർമിക്കുന്നത് പലപ്പോഴും വാർത്തകളിൽ ഇടംനേടാറുണ്ട്. ഫുട്ബോൾ ഇ\nഡോക്ടർമാർവരെ ഞെട്ടി, ഗർഭപാത്രം ഒന്നല്ല രണ്ടെണ്ണം! ഗർഭിണിയായപ്പോൾ കാത്തിരുന്നത് അതിനേക്കാൾ അദ്ഭുതം\nഈ ക്രിസ്മസ് മെലാനി ബസറ്റിന്‍റെ ജീവിതത്തിലെ ഏറ്റവും പ്രധാനപ്പെട്ട ആഘോഷമാണ്. ഒറ്റ പ്രസവത്തിലൂടെ മൂന്ന് കുഞ്ഞുങ്ങൾക്കാ\nപോകുമ്പോൾ വീടും കൊണ്ടുപോകാം! കൂടെവരുന്ന വീട് നിർമിച്ച് ഒരു കമ്പനി\nവീടുമാറുമ്പോൾ സാധന സമഗ്രികൾ കൊണ്ടുപോകുന്നത് സാധാരണ കാര്യമാണ്. എന്നാൽ വീടുകൂടെ കൂടെ കൊണ്ടുപോകാൻ കഴിയുമെങ്കിലോ? ഇത\n"വീൽ ഐസ് ട്രീ'; പതിറ്റാണ്ടുകളായി പതിവുതെറ്റിക്കാതെ ഇന്ത്യാനപൊളിസിലെ കുടുംബം\nവർഷത്തിലെ എല്ലാ ക്രിസ്മസ് ദിനത്തിലും ഐസ് ഉപയോഗിച്ച് ഭീമാകാരമായ ക്രിസ്മസ് ട്രീ നിർമിച്ച് ഇന്ത്യാനയിലെ ഇന്ത്യാനപൊളിസ\nആശ്വസിപ്പിക്കുന്ന പെൻഗ്വിനുകൾ..ഓഷ്യൻ ഫോട്ടോഗ്രാഫി മത്സരത്തിൽ ഒന്നാം സ്ഥാനം നേടിയ ചിത്രം\nഓഷ്യാനോഗ്രാഫിക് മാസികയുടെ 2020 -ലെ ഓഷ്യൻ ഫോട്ടോഗ്രാഫി അവാർഡുകൾക്ക് ഒന്നാം സ്ഥാനം നേടിയ ചിത്രം ഹൃദയം കവരുന്നു. മെൽബണി\nഅമേരിക്കയിൽ 24 മണിക്കൂറിനിടെ 2300ഓളം കോവിഡ് മരണങ്ങൾ\nഇന്ത്യയിൽ ടിക്ക് ടോക്കടക്കമുള്ള ആപ്പുകളുടെ വിലക്ക് തുടർന്നേക്കും\nപൂനയിലെ മാലിന്യ സംസ്കരണ പ്ലാന്‍റിൽ തീപിടിത്തം\nനേതാക്കളെ വധിക്കാൻ പോലീസ് ക്വട്ടേഷൻ; ആരോപണവുമായി കർഷകർ\nലാലു പ്രസാദ് യാദവിനെ ഡൽഹി എയിംസിൽ പ്രവേശിപ്പിച്ചു


images of vt balram and congress workers are spreading as farmers protest | ഷർട്ടിൽ രക്തം പുരണ്ട് 'കർഷകനായ വിടി ബൽറാം',കർഷക സമരത്തിലെ ഞെട്ടിക്കുന്ന കാഴ്ചയെന്ന് വ്യാജ പ്രചരണം - Malayalam Oneindia\n26 min ago രാജ്യം കാത്തിരുന്ന കൊവിഡ് വാക്‌സിനേഷന് ഇന്ന് തുടക്കം; 10.30ന് പ്രധാനമന്ത്രി നരേന്ദ്ര മോദി ഉദ്ഘാടനം ചെയ്യും\nUpdated: Fri, Oct 2, 2020, 17:31 [IST]\nതിരുവനന്തപുരം; സ്വർണ കടത്ത് കേസിൽ മന്ത്രി കെടി ജലീലിന്റെ രാജി ആവശ്യപ്പെട്ട് കൊണ്ട് കേരളത്തിൽ വലിയ പ്രതിഷേധമായിരുന്നു കോൺഗ്രസ് നടത്തിയത്. പാലക്കാട് പ്രതിഷേധം നടത്തിയ വിടി ബൽറാം എംഎൽഎയ്ക്ക് അന്ന് പോലീസ് ലാത്തി ചാർജ്ജിൽ പരിക്കേൽക്കുകയും ചെയ്തിരുന്നു. തലയ്ക്ക് പരിക്കേറ്റ ബല്‍റാം ചോരയില് കുളിച്ച് സമര രംഗത്ത് തുടരുന്ന ചിത്രങ്ങള് സോഷ്യല് മീഡിയയില് വൈറലായിരുന്നു. ഈ ചിത്രങ്ങൾ ഉപയോഗിച്ചാണ് ഇപ്പോൾ കർഷക പ്രതിഷേധങ്ങളുടെ പശ്ചാത്തലത്തിൽ ഉത്തരേന്ത്യയിൽ വ്യാജ പ്രചരണം കൊഴുക്കുന്നത്.\nകർഷക ബില്ലുകൾക്കെതിരെ ഉത്തരേന്ത്യയിൽ വലിയ പ്രതിഷേധമാണ് നടക്കുന്നത്. തെരവുലിറങ്ങിയാണ് കർഷകർ പ്രതിഷേധിക്കുന്നത്. സമരങ്ങളുടെ നിരവധി ചിത്രങ്ങൾ സോഷ്യൽ മീഡിയയിൽ പ്രചരിച്ചിരുന്നു. ഇതിന്റെ ചുവടുപിടിച്ചാണ് വിടി ബൽറാം ഉൾപ്പെടെയുള്ളവരുടെ ചിത്രങ്ങൾ ഉപയോഗിച്ചുള്ള വ്യാജ പ്രചരണം.\nഈ ദൃശ്യങ്ങൾ നിങ്ങളെ ഭയപ്പെടുത്തും. വിലയ്ക്കെടുത്ത മാധ്യമങ്ങൾ ഇത് റിപ്പോർട്ട് ചെയ്യില്ല. കർഷകർക്ക് നേരെ നടക്കുന്ന അതിക്രമങ്ങൾ ഇങ്ങനെയാണ്/ യഥാർത്ഥ സംഭവങ്ങളിൽ നിന്ന് ശ്രദ്ധ തിരിക്കുകയാണ് നമ്മുടെ മാധ്യമങ്ങൾ എന്ന കുറിപ്പോടെയാണ് ചിത്രങ്ങൾ സമൂഹമാധ്യമങ്ങളിലൂടെ വ്യാപകമായി പ്രചരിക്കുന്നത്.\nഹിന്ദു മുസ്ലീം പ്രശ്നങ്ങൾ\nരാജ്യത്തെ യഥാര്‍ത്ഥ പ്രശ്നങ്ങളെ അവഗണിച്ച് ഹിന്ദു മുസ്ലിം പ്രശ്നങ്ങള് മാത്രം കാണുന്ന മാധ്യമങ്ങള് രാജ്യത്തിന് അന്നം നൽകുന്നവർക്ക് നേരെ നടക്കുന്ന അതിക്രമങ്ങൾ മറച്ചുവയ്ക്കുകയാണെന്നും പ്രചരങ്ങളിൽ പറയുന്നു. അതേസമയം വ്യാജ പ്രചരങ്ങൾക്കായി ഉപയോഗിച്ചത് പോലീസ് ലാത്തി ചാർജ്ജിൽ പരിക്കേറ്റ കേരളത്തിലെ വിടി ബൽറാം ഉൾപ്പെടെയുള്ള യൂത്ത് കോൺഗ്രസ് നേതാക്കളുടേതാണ്.\nസപ്റ്റംബർ 17നായിരുന്നു പ്രതിഷേധം നടന്നത്. അന്ന് കേരളത്തിൽ ഉൾപ്പെടെയുള്ള മാധ്യമങ്ങൾ ഈ ചിത്രങ്ങളും വാർത്തകളും റിപ്പോർട്ട് ചെയ്തിരുന്നു. അതേസമയം അന്ന് ഈ ചിത്രങ്ങൾ ഉപയോഗിച്ച് മറ്റൊരു വ്യാജ പ്രചരണവും നടന്നിരുന്നു. വിടി ഉൾപ്പെടെയുള്ളവരുടെ ദേഹത്ത് യഥാർത്ഥ ചോരയല്ലെന്നും ചുവന്ന മഷിയാണെന്നുമായിരുന്നു പ്രചരണം.\nപാലക്കാട് യൂത്ത് കോണ്‍ഗ്രസ് പ്രവര്‍ത്തകര് കൊണ്ടുവന്ന മഷിക്കുപ്പിയെന്ന പേരില് റോഡില് വീണ് കിടക്കുന്ന രണ്ട് മഷിക്കുപ്പികളും ഇടത് പ്രവര്‍ത്തകര് സാമൂഹ്യ മാധ്യമത്തിലൂടെ പ്രചരിപ്പിച്ചിരുന്നു. എന്നാല് യഥാര്‍ത്ഥതില് റോഡില് വീണ് കിടക്കുന്ന ഈ മഷിക്കുപ്പികള് 2016 ലെ ഒരു സമര രംഗത്ത് നിന്നുള്ളതായിരുന്നു.\nസ്വാശ്രയ മാനേജ്‌മെന്റ് വിഷയത്തില് പ്രതിഷേധിച്ച് 2016 സെപ്റ്റംബറില് കെഎസ്‌യു തിരുവന്തപുരത്ത് സെക്രട്ടറിയേറ്റിന് മുന്നില് നടത്തിയ മാര്‍ച്ച് അക്രമാസക്തമായിരുന്നു. പ്രവര്‍ത്തകര് ചിതറിയോടിയപ്പോള് റോഡില് മഷിക്കുപ്പികള് ഉപേക്ഷിക്കപ്പെട്ട നിലയില് കണ്ടെത്തുകയായിരുന്നു. അന്ന് സമൂഹ മാധ്യമങ്ങളില് വലിയ ചര്‍ച്ചാ വിഷയം ആയിരുന്നു ഈ സംഭവം.\nഹത്രാസിലേക്ക് ആരേയും കടത്തിവിടില്ലെന്ന് ഉറപ്പിച്ച് പോലീസ്; തൃണമൂൽ എംപി ഡെറിക് ഒബ്രിയന് മർദ്ദനം\nസ്വർണകടത്ത് കേസിനെതിരായ പ്രതിഷേധത്തിൻറെ ചിത്രങ്ങൾ ഉപയോഗിച്ച് വ്യാജ പ്രചരണം\nലാത്തി ചാർജ്ജിൽ പരിക്കേറ്റ വിടി ബല്‍റാമിന്റെ ചിത്രങ്ങളാണിത്. കാര്‍ഷക പ്രതിഷേധ സമരത്തിന്റെതല്ല\nവിടി ബല്‍റാം vt balram\nimages of vt balram and congress workers are spreading as farmers protest


ഓര്‍ഡിനറി – JEEVANAADAM official newspaper of Roman catholics (latin rite) of Kerala, owned by KRLCBC\nമാതൃഭൂമി ബുക്സ് 2017ല് പ്രസിദ്ധീകരിച്ച പുസ്തകമാണ് ഓര്‍ഡിനറി. അതേ വര്‍ഷം തന്നെ മൂന്നു പ്രാവശ്യം ഈ ഗ്രന്ഥം റീപ്രിന്റ് ചെയ്തു. ഇതെഴുതുമ്പോള് ‘ഓര്‍ഡിനറി’ മാതൃഭൂമി ബുക്സില് നിന്നും\nലഭ്യമല്ല. പ്രിന്റ് ചെയ്തുകൊണ്ടിരിക്കുന്നു എന്നാണ് അറിയിപ്പ്. റീപ്രിന്റ് ചെയ്യപ്പെടുന്നതാണോ ഒരു ഗ്രന്ഥത്തിന്റെ മൂല്യനിര്‍ണ്ണയം നടത്തുവാനുള്ള അളവുകോല് എന്ന ചോദ്യം സ്വാഭാവികമാണ്. അല്ല. എന്നാല് നല്ലഗ്രന്ഥങ്ങള് തേടിപ്പിടിച്ചു വായിക്കുന്ന ശീലം ഒരുപറ്റം വായനക്കാര്‍ക്കുണ്ട് എന്ന് സൂചിപ്പിക്കാനാണ് അപ്രകാരം പറയുന്നത്. ഇരുന്നൂറു പേജില് താഴെയുള്ള ഓര്‍ഡിനറിയില് ഇരുപത്തിനാല് ചെറിയ ലേഖനമാണുള്ളത്. ഫാ. ബോബി കട്ടിക്കാടിന്റെ ഈ ഗ്രന്ഥം 2019ലെ കേരള സാഹിത്യ അക്കാദമി പുരസ്‌കാരം ലഭിക്കുന്നതിനു മുമ്പു തന്നെ മലയാളത്തിലെ വിവേകശാലികളായ വായനക്കാര് വായിച്ചു കഴിഞ്ഞു എന്നൊരു പ്രത്യേകത കൂടി ഇതിനുണ്ട്.\n‘ഇന്ന് ഭാഷയതപൂര്‍ണ്ണമിങ്ങഹോ’ എന്ന് പാടിയത് മഹാകവി കുമാരനാശാനാണ.് ഉണരുന്ന സര്‍ഗ്ഗാത്മകഭാവങ്ങളെ ആഗ്രഹത്തിനൊത്ത് ആവിഷ്‌ക്കരിക്കാന് ആകുന്നില്ലല്ലൊ എന്ന വിലാപമുണ്ടതില്. എഴുത്തുകാര് പുതിയ പദസൃഷ്ടിക്കും പദയോജനങ്ങള്‍ക്കും ശ്രമിക്കുന്നതിന്റെ പിന്നില് പ്രവര്‍ത്തിക്കുന്നത് ഭാഷയുടെ ഈ അപൂര്‍ണ്ണതാബോധമാണ്. എഴുത്തില് എഴുത്തുകാരനുണ്ട്. ബോബിയച്ചന്റെ ഈ ലേഖനസമഹാരം വായിച്ചപ്പോള് എനിക്ക് ആദ്യം തോന്നിയതതാണ്. ഒരിക്കല് വൈക്കം മുഹമ്മദ് ബഷീര് പറഞ്ഞതോര്‍ക്കുന്നു ‘കയറി’നെക്കുറിച്ചായിരുന്നു ആ പ്രസ്താവം. ‘ഞാന് കയറിന്റെ ആദ്യപുറങ്ങള് കുറച്ചു വായിച്ചു…. പിന്നെ അവസാന പുറങ്ങളും… ഞാന് വിചാരിച്ചതുപോലെയാണ് തകഴി ചെയ്തുവച്ചിരിക്കുന്നത്’. നമ്മളൊക്കെ പറയാറില്ലെ എഴുത്തച്ചനെ വായിച്ചു ഞാന് ബഷീറിനെ വായിച്ചു സി. ജെ. യെ വായിച്ചു എന്നൊക്കെ. എഴുത്തും എഴുത്തുകാരനും ഒന്നു തന്നെ എന്നതിന് തെളിവല്ലെയത്. ഓര്‍ഡിനറി എന്ന ഗ്രന്ഥം വായിക്കുമ്പോഴും അനുഭവം അതു തന്നെയാണ്. നമ്മള് വിരാഗിയായ, ആത്മീയ ഔന്നത്യമുള്ള ബോബിയച്ചനെ വായിച്ചെടുക്കുകയാണ്.\n‘സാധാരണക്കാരനായി നിലനിന്ന് അവരോട് സംവദിച്ച് കൊടുത്തും കൊണ്ടും കടന്നുപോയതുകൊണ്ടാണ് നസ്രത്തിലെ ആ മരപ്പണിക്കാരന് ഇത്രയും അഴകെന്ന്’ ബോബിയച്ചന് വിചാരിക്കുന്നു. എന്നും സാധാരണക്കാരോടൊപ്പം നിലകൊണ്ട, അവരോടൊപ്പം ജീവിച്ച യേശുവിനെ ആരൊക്കെയൊ ചേര്‍ന്ന് അപഹരിച്ചിരിക്കുന്നു. അവരില് നിന്ന് യേശുവിനെ തിരിച്ചുകൊണ്ടുവരേണ്ടതുണ്ട്. അതാണ് സുവിശേഷത്തിന്റെ കാലികപ്രസക്തി. മഗ്ദലനാമറിയത്തില് ആരംഭിച്ച ‘ഈ നിലവിളി’ ഇന്നും അവസാനിച്ചിട്ടില്ല. ഓര്‍ഡിനറി എന്ന ലേഖനത്തില് ബോബിയച്ചന് കൈക്കൊള്ളുന്ന ഈ സമീപനം നമ്മുടെ മൂല്യബോധത്തില് പ്രതിധ്വനിക്കാതിരിക്കില്ല. ‘ഞങ്ങളുടെ കണ്ണനെയും അപഹരിച്ചു നിങ്ങള് ഞങ്ങളുടെ സര്‍വ്വസ്വവും അപഹരിച്ചു’ എന്ന് മലയാളത്തിന്റെ പ്രിയങ്കരനായ കവി പാടിയതും നമ്മള്‍ക്കിവിടെ ഓര്‍ത്തെടുക്കാം. ഇണങ്ങാത്തതൊന്നും ധരിച്ച് ഭാരം വര്‍ദ്ധിപ്പിക്കരുതെന്നും ആവശ്യമില്ലാത്തവ ഊരിയെറിയണമെന്നും തിരിച്ചറിഞ്ഞവരെയാണ് ലോകം തിരിച്ചറിഞ്ഞത്. ഇപ്രകാരം വിശുദ്ധ ഗ്രന്ഥത്തെ കാലിക സാമൂഹ്യപ്രതിസന്ധികളുടെ വെട്ടത്തില് നോക്കിക്കണ്ടതിന്റെ ഒരു സുഖം ബോബിയച്ചന്റെ ഓര്‍ഡിനറി പകരുന്നുണ്ട്. എന്നു മാത്രമല്ല വിശുദ്ധ ഗ്രന്ഥത്തിന്റെ ആഴമുള്ള വായനയില് കണ്ടെത്തിയ സാമൂഹ്യവിഷയങ്ങള് ഒരു തലമുറയെ ശ്വാസം മുട്ടിക്കുന്നതിന്റെ നിസ്വനം പ്രചോദിത കമ്പനം തീര്‍ത്ത് വായനക്കാരുടെ ഉള്ളിനെ ഉണര്‍ത്തുന്നുമുണ്ട്.\nസമീപനരീതികൊണ്ട് കൂടുതല് ശ്രദ്ധിക്കപ്പെട്ട ലേഖനമാണ് ‘രാമായണം’. മനുഷ്യന്റെ സന്ദേഹങ്ങളും പരീക്ഷണങ്ങളും ആശങ്കകളും ആകുലതകളും നിറയുന്ന ഗ്രന്ഥം എന്ന നിലയില് രാമായണം പുണ്യഗ്രന്ഥമാണ്. എഴുത്തച്ഛന്റെ പതിഞ്ഞ താളത്തിലൂടെയല്ല ബാലചന്ദ്രന് ചുള്ളിക്കാടിന്റെ മുഴങ്ങുന്ന ശബ്ദത്തിലൂടെയുള്ള രാമായണ വായനയാണ് (യാത്രാമൊഴി) ബോബിയച്ചന് കൂടുതല് കേട്ടത്. മലയാളത്തില് മറ്റാരും ഈ നിലയില് രാമായണത്തെ നോക്കിക്കണ്ടതായറിയില്ല. മനുഷ്യഭാവങ്ങളുടെ അതിസങ്കീര്‍ണ്ണത രാമായണത്തെ ജീവിതത്തിന്റെ തുറന്നെഴുത്തായി വിലയിരുത്തപ്പെടുന്നുണ്ട്. രാമായണം അലച്ചിലിന്റേയും കണ്ടെത്തലുകളുടേയും കൂട്ടുപോകലിന്റേയും തിരിച്ചുവരവിന്റേയും മാഞ്ഞുപോകലിന്റേയും പുസ്തകമാണ്, ബോബിയച്ചന്. ‘രാമായണം നല്ല ഭംഗിയുള്ള കൂട്ടിന്റെ പുസ്തകമാണ്’, അദ്ദേഹത്തിന്. ലോകത്തിലെ ഏറ്റവും ഭംഗിയുള്ള പദം ‘കൂട്ടാ’ണെന്നും ആര്‍ക്കും അങ്ങനെ ഒറ്റയ്ക്കു സഞ്ചരിക്കാനാകില്ല, അഥവാ അപ്രകാരമുള്ള സഞ്ചാരം വ്യര്‍ത്ഥമാണെന്നും അദ്ദേഹം ഓര്‍മ്മപ്പെടുത്തുന്നു.\nആലോചിക്കുന്തോറും വല്ലാത്ത അനുഭവമായി മാറുന്നു, കഥകളെക്കുറിച്ച് ബോബിയച്ചന് പറയുന്നത്- ”കഥക\nള് വര്‍ത്തമാനകാലത്തെ മുറികളില് വാടകയില്ലാതെ താമസിക്കുന്നു” ബൈബിള് കഥകളിലൂടെ ഒന്നു സഞ്ച\nരിച്ചാല് മാത്രം മതി കഥകളുടെ വെളിപ്പെടുത്തലുകളുടെ വര്‍ത്തമാനകാല സങ്കീര്‍ണ്ണതകള് മനസിലാകും.\nയേശു തനിക്കു പറയാനുള്ളത് മുഴുവന് പറഞ്ഞത് കഥകളിലൂടെയാണ്. ആദ്യമൊക്കെ ചെറിയ ഉപമകളിലും രൂപകങ്ങളിലും ഒതുങ്ങി നിന്ന കഥപറച്ചില് ”പിന്നീട് പള്ളിയില് നിന്നും പൂര്‍ണ്ണമായും തള്ളപ്പെട്ടതിനുശേഷം” വര്‍ദ്ധമാനമാക്കുന്നതു കാണാം. കഥകളുടെ ജനകീയതയും സുതാര്യതയും സ്വീകാര്യതയും സ്വയം ഒരാളെ കണ്ടെത്തുന്നതിന് ഉപകരിക്കുന്നു.” ദൈവത്തെപ്പോലെ ത്രികാലങ്ങളിലേക്കു തള്ളിയിട്ട വാതായനങ്ങളാണ് കഥകള് എന്നു പറയുന്നതോടൊപ്പം നല്ല കഥകളുടെ പുസ്തകങ്ങള് നല്ല ചരിത്ര പുസ്തകങ്ങളാണെന്ന വിലയിരുത്തലുകളും ചരിത്രാന്വേഷികള് കാണാതെ പോകരുത്. ഇസോപ്പുകഥകളും വിക്രമാദിത്യ കഥകളും മറ്റും വെറും കഥകളല്ലെന്ന തിരിച്ചറിവ് ഉണ്ടാകേണ്ടിയിരിക്കുന്നു. അവ അതെഴുതപ്പെട്ടകാലത്തെ ജനങ്ങളുടെ ചരിത്രം പറയുന്നുണ്ട് എന്ന തിരിച്ചറിവുകളാണ് വേണ്ടത്.\n‘മഴവില്ല്’ എന്ന ലേഖനത്തില് നമ്മുടെ ആരാധനാലയങ്ങള്‍ക്ക് എന്തുപറ്റിയെന്നൊരു ചോദ്യം ബോബിയച്ചന് മുന്നോട്ടു വയ്ക്കുന്നുണ്ട്. പകയുടേയും വിദ്വേഷത്തിന്റേയും ആഭിചാരങ്ങളുടേയും ഇടങ്ങളായി അവമാറ്റപ്പെട്ടു എന്ന പ്രസ്താവം ഒരു സാമൂഹ്യപ്രശ്നമായി ഉയര്‍ന്നുവരുന്നു. ‘ഒരാള് ധനികനാകുന്നത് മടിശ്ശീലയ്ക്ക് കനം വര്‍ദ്ധിക്കുമ്പോഴല്ല, പുതിയൊരു വിചാരത്തിനൊ വ്യക്തിക്കൊ തന്റെ ഹൃദയത്തില് ഇടം കൊടുക്കുമ്പോഴാണ്’. അപരനെ സ്നേഹിക്കാനും അവനോടൊത്ത് ആയിരിക്കുവാനും കഴിയാതെ പോയാല് അവിടെ നമ്മള് എത്രമാത്രം ചുരുങ്ങിപ്പോകുന്നു എന്നെങ്കിലും തിരിച്ചറിയണം. വിജാതിയരെന്നുള്ള വിലയിരുത്തലുകള് നമ്മുടെ നിസ്സാരതയെയാണ് വെളിവാക്കുന്നത്. നല്ല സമരിയാക്കാരന് എന്നൊരു ശൈലി തന്നെ ഈ സമൂഹത്തിലെ കുറച്ചുപേരെങ്കിലും ഉരുവിടുന്നുണ്ട് എന്ന തിരിച്ചറിവ് നല്ലതാണ്. ”രണ്ട് മഹായുദ്ധങ്ങളില് കൊല്ലപ്പെട്ടതിനേക്കാള് മനുഷ്യര് അടര്‍ന്നു പോയത് ദൈവനാമത്തിനുവേണ്ടിയായിരുന്നു”. എന്ന വിലയിരുത്തല് നമ്മുടെ നാടിന്റെ മുഖത്തെഴുതിവച്ച കുറിപ്പുകളായി മാറുമ്പോള് വര്‍ത്തമാനകാലം അതിഭീകരമായ ഏതോ ഒരു ജീവിയായി പ്രത്യക്ഷപ്പെട്ട് നമ്മുടെ ഉറക്കം കെടുത്തുന്നുണ്ട്.\n‘കുഞ്ഞുങ്ങളല്ല ഒരു യുദ്ധവും ആരംഭിച്ചത്. എന്നിട്ടും എല്ലായുദ്ധങ്ങളിലും അവരാണ് കണക്കുകൊടുക്കുന്നത്. എന്ന് പറയുന്ന ‘കത്തുന്നപുര’ എന്ന ലേഖനം ഏറെ കാലിക പ്രസക്തമാണ്. നമ്മുടെ വിധികളെല്ലാം നടത്തപ്പെടുന്നത് കുട്ടികളിലാണ്. ‘പൂവ്പോയ് പൂക്കാലംപോയ് പക്കിപോയ് പറവപോയ് എന്ന് നമ്മുടെ ഒരു കവി വിഷമിച്ചത് ഓര്‍ത്തുപോകുന്നു’. കുട്ടികളില് ചിരി മാഞ്ഞുപോകുന്നു. അവരില് കുടിപ്പകയാണ് വളരുന്നത്. നമ്മള് അവരില് ഏല്‍പ്പിക്കുന്ന പ്രഹരം ചെറുതല്ല. അവരുടെപിന്നാലെ നിരന്തരം വേട്ടക്കാരനുണ്ട് എന്ന ബോധം കുഞ്ഞുങ്ങളുടെ നിഷ്‌കളങ്കതയ്ക്കുമേല് കത്തിക്കാന്‍വച്ചിരിക്കുന്ന വെടിമരുന്നാണ്.\nഎല്ലാ ലേഖനത്തെക്കുറിച്ചും പറയാതെ പോകുന്നത് ഉചിതമല്ലെന്നറിയാം. പക്ഷെ അതിന് ഇവിടെ ഇടമില്ല. തന്റെ ബാല്യ കൗമാരങ്ങളിലെ ചൂടും ചൂരും നിരന്തരവായനയിലൂടെ നേടിയ ബോധവും പിന്നെ ധ്യാനവും കൂട്ടിച്ചേര്‍ന്ന് രൂപപ്പെട്ട ഓര്‍ഡിനറി ഒരു ആനന്ദ വിസ്മയമാണ്. യേശുവിനെ വേണ്ടവിധം കണ്ടെത്തിയ ഒരു സന്ന്യാസിയുടെ തീവ്രാനുഭവം ഒരു കഥപറച്ചിലിന്റെ ചാരുതയോടെ ബോബിയച്ചന് പറഞ്ഞുപോകുന്നു. ഒരു ലേഖനസമാഹാരമാണ് താന് വായിക്കുന്നതെന്ന് തോന്നല് ഇവിടെ നഷ്ടപ്പെടുന്നു. ഈ ഗ്രന്ഥത്തിലെ അവസാന ലേഖനം കൂടി പരിചയപ്പെടുത്തിക്കൊണ്ട് ആസ്വാദനത്തിന് വിരാമമിടാം എന്ന് കരുതുന്നു.\n‘അക്കല്‍ദാമ’ ഒരു ചെറിയ ലേഖനമാണ്. പെരുകുന്ന അക്കല്‍ദാമകളെ നോക്കി നെടുവീര്‍പ്പിടുന്ന ഒരു മനുഷ്യസ്നേഹിയുടെ നൊമ്പരപ്പൂവിന്റെ ഗന്ധമുണ്ടതിന്. ചോരവീഴ്ത്തിയാലും ചൊരിഞ്ഞാലും വാഴ്ത്തപ്പെടുന്ന ഒരു സമൂഹത്തിന്റെ കരുണയില്ലാത്ത ചെയ്തികള് സൃഷ്ടിക്കുന്ന ചോരനിലങ്ങള് അനുദിനം വര്‍ദ്ധിച്ചുവരുന്നതിലെ ആകുലത ഈ ലേഖനത്തിലുടനീളമുണ്ട്. ‘ചോര ചരിത്രത്തിന്റെ ചക്രം തിരിക്കാനായി ഒഴിച്ചുകൊടുക്കേണ്ട ലൂബ്രിക്കേന്റാ’ ണെന്നവിശ്വാസത്തെ എങ്ങനെ ക്രിസ്ത്യാനിറ്റിക്ക് നിരാകരിക്കാനാകുമെന്ന് ലേഖകന് ആകുന്നത്ര ഉച്ചത്തില് ഈ ലേഖനത്തിലൂടെ ചോദിക്കുന്നുണ്ട്. ഒരു കരണത്തടിക്കുമ്പോള് കുലീനതയോടെ മറുകരണം കാണിച്ചുകൊടുക്കണമെന്നും, വാള് ഉറയിലിടുക വാളെടുക്കുന്നവന് വാളാലെന്നും പഠിപ്പിച്ച ഗുരുവാക്യം ഉള്‍ക്കൊള്ളുന്നവര്‍ക്ക് അങ്ങിനെ കൊല്ലാനും ചാകാനും കഴിയില്ലല്ലൊ. നല്ല നാളേയ്ക്കുവേണ്ടിയാണ് നിങ്ങള് ചോരകൊടുക്കേണ്ടതെന്ന ചിന്തയ്ക്ക് യാതൊരു പ്രസക്തിയുമില്ല. കൊല്ലപ്പെടുന്നവനില്ലാത്ത സുന്ദരലോകം ആര്‍ക്കുവേണ്ടിയാണെന്ന് രാഷ്ട്രീയ-മത വൈരം മൂത്ത് കൊല്ലാനും ചാകാനും നടക്കുന്നവന് ഓര്‍മ്മിക്കണമെന്ന് ഈ വന്ദ്യഗുരുവചനം ആവശ്യപ്പെടുന്നു.\nനമ്മുടെ മാതൃഭാഷ എത്ര സുന്ദരമാണ് എന്ന് തിരിച്ചറിയുന്ന അപൂര്‍വ്വ സന്ദര്‍ഭങ്ങളിലൊന്നാണ് ‘ഓര്‍ഡിനറി’യുടെ വായനാനുഭവം. ചില പദങ്ങളുടെ യോജനയിലൂടെ ലഭിക്കുന്ന പരമാനന്ദം അനുഭവിക്കണമെങ്കില് പ്രിയ വായനക്കാരാ, ഈ പുസ്തകം ഒന്നു വായിക്കുക തന്നെ വേണം. എം.ടി.യുടെ മഞ്ഞ് ഒരു സംഗീതമാണെന്ന് പറയാറുണ്ട്. ബോബിയച്ചന്റെ ഭാഷയ്ക്ക് സംഗീതമുണ്ട് ശക്തിയുണ്ട്. അതിന് ഏതു ഹൃദയത്തിലേക്കും തുളച്ചുകയറാനുള്ള പെനിട്രേറ്റിംഗ് പവറുണ്ട്. ഈ ഗ്രന്ഥത്തിന് അവതാരികയെഴുതിയ സുഭാഷ് ചന്ദ്രന് പറഞ്ഞതുപോലെ ”നമ്മുടെ സാഹിത്യത്തിലെ ഹൃദയസ്പര്‍ശിയായ വരികള് എഴുതപ്പെട്ടിരിക്കുന്നത് സര്‍ഗ്ഗാത്മക സാഹിത്യത്തിലല്ല ഈ അച്ചന്റെ പുസ്തകത്തിലാണ്” അതെ ഒരു ധ്യാനഗുരുവിന് സ്രഷ്ടാവ് നല്‍കിയ വരദാനത്തിന്റെ സുഗന്ധമാണ് ഈ പുസ്തത്താളുകളില് നിന്ന് ഒരാസ്വാദകന് നിരന്തരം അനുഭവിക്കുന്നത്.\nഓര്‍ഡിനറി പുസ്തകനിരൂപണം കേള്‍ക്കാനായി ക്യു.ആര്. കോഡ് സ്‌കാന് ചെയ്യുക\nbobby jose kattikatnew bookordinary


onam greetings പൊങ്ങച്ചത്തിന്റെ ജമന്തിപ്പൂക്കള്\nസമൃദ്ധിയുടെ ഓര്‍മ്മകളില് ഓണക്കാലം\nMonday 23rd August 2010 11:34am\nഇല്ലല്ലോ കാക്കപ്പൂ തൊണ്ടിപ്പൂവും\nഉള്ളതു തമിഴക മന്തന് ജമന്തിപ്പൂ\nത്തതുകൊണ്ട് പൂക്കളം തീര്‍ക്കും നമ്മള്\nപിള്ളേര്‍ക്ക് പൂവിളി വേണ്ടവേണ്ട\nആഘോഷങ്ങളുടെ ആത്മാവ് സൂക്ഷിപ്പുകാരായിരുന്ന മലയാളികളില് നിന്ന് ഓണാഘോഷത്തിന്റെ മഹത്വങ്ങളൊക്കെ എന്നോ കൈമോശം വന്നിരിക്കുന്നു. ഓണപ്പൂക്കള് മാത്രമല്ല നമുക്ക് നഷ്ടമായത്. അവയുടെ പരിശുദ്ധിയും ഒരു മഹോത്സവത്തിന്റെ പൈതൃകവുമാണ്. ഇന്ന് ഓണം പൊങ്ങച്ചത്തിന്റെ ഉത്സവമാണ്.\nവീട്ടുമുറ്റത്തും തൊടിയിലും പൂത്തുലഞ്ഞ് നിന്നിരുന്ന പ്രകൃതിയുടെ സൗഭാഗ്യങ്ങളായ തുമ്പപ്പൂവും കൊങ്ങിണിപ്പൂവും ചെമ്പകപ്പൂവും പേരില്ലാപ്പൂക്കളും ഉപേക്ഷിച്ച നമ്മള് ആയിരങ്ങള് നല്‍കിയാണ് കമ്പോളത്തില് നിന്നും പൂക്കള് വാങ്ങുന്നത്. അതു കൊണ്ടാണ് കൃത്രിമത്വങ്ങളുടെ പൂക്കളം തീര്‍ക്കുന്നത്. ഏറ്റവും ചെലവ് കൂടിയ പൂക്കളം എങ്ങനെ തീര്‍ക്കാമെന്നതിനാണ് മത്സരിച്ച് കൊണ്ടിരിക്കുന്നത്. ആഘോഷങ്ങളിലും നിഴല് വിരിക്കുന്നത് ഇത്തരം ആര്‍ഭാടകാഴ്ചകള് തന്നെ.\nമൂന്ന് വര്‍ഷം മുമ്പ് കൊയിലാണ്ടിയിലെ കോളജ് വിദ്യാര്‍ഥികള് പതിനാല് മണിക്കൂര് ചെലവഴിച്ച് തീര്‍ത്ത പൂക്കളത്തില് ഒരു ക്വിന്റല് പൂക്കളാണ് ഉപയോഗിച്ചത്. ഇതിനായി പൊടിച്ച് കളഞ്ഞതോ അമ്പതിനായിരം രൂപയും. വിദ്യാര്‍ഥികള്‍ക്ക് പോലും പൊങ്ങച്ചം അഭിമാനത്തിന്റെ സിംമ്പലായി തീര്‍ന്നിരിക്കുന്നു. ഒരു പത്ര കോളത്തില് ഇടംനേടി നിര്‍വൃതി അടയാന് അവരൊഴുക്കിക്കളഞ്ഞത് അരലക്ഷം രൂപയാണത്രെ. പോയവര്‍ഷങ്ങളിലും ഇതിന്റെ ആവര്‍ത്തനങ്ങള് കണ്ടു. ഇത്തവണയും കാണുന്നു അതിനേക്കാള് ഭീകരമായ കാഴ്ചകള്.\nകോഴിക്കോട് ജില്ലാ ഭരണകൂടത്തിന്റെ നേതൃത്വത്തില് സ്വപ്ന നഗരിയില് വിരിയിച്ച ഒരുമയുടെ സ്‌നേഹപ്പൂക്കളത്തിന് പതിനഞ്ച് ടണ്‍പൂക്കളമാണ് ചെലവഴിച്ചത്. 1500 കിലോ പൂക്കള്. നാല് വര്‍ഷംമുമ്പ് ഒരുക്വിന്റല് പൂക്കള്‍ക്ക് അന്‍പതിനായിരം രൂപയായിരുന്നു വില. ഇന്നത് ഇരട്ടിയായിട്ടുണ്ടാകണം. ഇത്തവണ 12 ലോഡ് പൂക്കള്‍ക്ക് 6.7 ലക്ഷംരൂപയെ ആയൊള്ളൂ എന്നാണ് അധികൃതര് നല്‍കുന്ന കണക്ക്. ഇത് പൂക്കള്‍ക്കു മാത്രം കൊടുക്കേണ്ട വില. ഇതോടൊപ്പം നാലുവേദികളില് ആടാനും പാടാനും പ്രമുഖരുടെ നിരയെ നിരത്താനും വന്ന ചെലവ് വേറെ. മനുഷ്യപ്രയത്‌നത്തിന്റെ വില അതിലുമേറെ. കുറഞ്ഞത് പത്തുലക്ഷം രൂപയെങ്കിലും ആകടലില് ഒഴുകിപ്പരന്നിരിക്കും.\nചെട്ടി, ജമന്തി, മുല്ല, കോഴിപ്പൂവ്, വാടാര്‍മല്ലി, അരളി, ഡാലിയ തുടങ്ങി ഏഴുതരം പൂക്കളാണ് ഈ ഗിന്നസ്പൂക്കളത്തിനായി വാരിവിതറിയത്. നാനൂറ് കള്ളികള്, ആയിരത്തി അഞ്ഞൂറോളം ആളുകള്, 128 മിനുറ്റ്‌കൊണ്ട് ലോകത്തിലെ ഏറ്റവും വലിയ പൂക്കളം വിടര്‍ന്നു. ഇനി എന്നും സാഹോദര്യവും മതേതരത്വവും കോഴിക്കോടന് വാനില് ഉയര്‍ന്ന് പറക്കും. സാമൂതിരിയുടെ നാട്ടില് വീണ്ടും മാവേലി ഭരണത്തിന്റെ നിയമാവലികള് പ്രാവര്‍ത്തികമാവും. മതമൈത്രിയെ തകര്‍ത്തെറിയാന് ശ്രമിക്കുന്നവര്‍ക്ക് മുന്നറിയിപ്പാണെത്രെ പൊന്നും വിലകൊടുത്ത് വിടര്‍ത്തിയ ഈ സൗഹൃദക്കൂട്ടായ്മയുടെ പൂക്കളം.\nഒരു പത്തു കോടിയുടെ പൂക്കള് കൂടി അയല് സംസ്ഥാനത്തുനിന്ന് വരുത്തിയിരുന്നുവെങ്കില് ലോകാവസാനംവരെ ആര്‍ക്കും തകര്‍ക്കാന് പറ്റാത്ത പൂക്കളവും ഒരുക്കാമായിരുന്നു\nമഹത്തരമായ ലക്ഷ്യങ്ങള്. ഒരിക്കലും പൂവണിയാത്ത സ്വപ്നങ്ങള്. ഈ സാങ്കല്‍പ്പിക സ്വപ്നം സാക്ഷാല്‍ക്കരിക്കാന് ഇത്രയും ലക്ഷങ്ങളുടെ ധൂര്‍ത്ത് വേണമായിരുന്നോ…? സാധാരണക്കാരന്റെ നികുതിപ്പണത്തില് നിന്നു തന്നെ ചോര്‍ത്തിക്കളയണമായിരുന്നോ ആ ലക്ഷങ്ങള്… ഈ ഭീമന്‍പ്പൂക്കളംകൊണ്ട് സാധാരണക്കാരന് എന്തുനേട്ടമുണ്ടായി. ഭരണകൂടത്തിനോ നാടിനോ ഉണ്ടായോ…? ഈ ചോദ്യത്തിന് ആരാണ് ഉത്തരം തരിക..?\nലോകത്തിലെ ഏറ്റവും വലിയ പൂക്കളമൊരുക്കിയതിന്റെ ക്രഡിറ്റ് ഇനി കോഴിക്കോടിന് സ്വന്തമെന്ന് പറയുമ്പോള് നമ്മള് വിചാരിക്കുക അമേരിക്കയുടേയോ അന്റാര്‍ട്ടിക്കയുടേയോ ബ്രിട്ടന്റേയോ ജപ്പാന്റേയോ റിക്കാര്‍ഡ് തകര്‍ത്തു എന്നാവും. ലോകത്ത് മലയാളികള്‍ക്ക് മാത്രമല്ലെ ഓണാഘോഷമൊള്ളൂ. മറ്റാരെങ്കിലും അങ്ങനെയൊരു ശ്രമത്തിന് മുതിരുമോ….? ഒരാഴ്ചമുമ്പ് മാത്രം തൃശൂരില് ലുലു കണ്‍വെന്‍ഷന് സെന്ററില് തീര്‍ത്ത പൂക്കളത്തിന്റെ റിക്കാര്‍ഡ് മാത്രമാണിത് ഭേദിച്ചത്. കുത്തകകളെയൊക്കെ മത്സരിച്ച് തോല്‍പ്പിച്ച് വേണോ ഇവിടെ സാഹോദര്യം വിരിയിക്കാന്..?\nതൃശൂരില് ഏതാണ്ട് 12 ടണ് പൂക്കള് ഉപയോഗിച്ച് 14,400 ചതുരശ്രമീറ്റര് വിസ്തൃതിയിലുള്ള പൂക്കളമാണ് ഒരുക്കിയിരുന്നത്. അയല് സംസ്ഥാനങ്ങളില് നിന്നും വരുത്തുന്ന പൂക്കള് കൊണ്ടാണ് കേരളത്തില് മഹാമഹം നടത്തുന്നത്. ആവശ്യമായ പൂക്കള് ഇവിടെ ഉത്പാദിപ്പിക്കുന്നതിനെക്കുറിച്ചൊന്നും അധികാരികള്‍ക്ക് മിണ്ടാട്ടമില്ല. സ്വയം പര്യാപ്തതയുടെ സമൃദ്ധിയില് നിന്ന്് ഒരുമയുടെ ഓണമുണ്ടായിരുന്നു ഈ മേള ഒരുക്കിയിരുന്നതെങ്കില് എത്രനന്നായിരുന്നു. എന്നാല് അവര് അങ്ങനെയൊരുസ്വപ്നം പോലും കാണുന്നില്ല.\nഒരു പത്തു കോടിയുടെ പൂക്കള് കൂടി അയല് സംസ്ഥാനത്തുനിന്ന് വരുത്തിയിരുന്നുവെങ്കില് ലോകാവസാനംവരെ ആര്‍ക്കും തകര്‍ക്കാന് പറ്റാത്ത പൂക്കളവും ഒരുക്കാമായിരുന്നു. കോഴിക്കോട് അങ്ങാടിയെ മുഴുവന് പൂക്കള്‍കൊണ്ട് അഭിഷേകം ചെയ്യാമായിരുന്നു. മാനവമൈത്രിയുടെ ഈ പൂക്കളത്തെ അങ്ങനെ അഭിമാനപുരസരം ലോകത്തിനുമുമ്പില് സമര്‍പ്പിക്കാമായിരുന്നു.\nഇതുവരെ പൂക്കളും പച്ചക്കറിയുമൊക്കെയേ നമ്മള് വിലകൊടുത്തു വാങ്ങിയിരുന്നുള്ളു. സമൃദ്ധമായ സദ്യ ഒരുങ്ങിയിരുന്നത് സ്വന്തം ഊട്ടുപുരയില് നിന്നു തന്നെയായിരുന്നു. അമ്മയും അമ്മൂമ്മയും സഹോദരിമാരും ഒത്തുചേര്‍ന്ന് സൗഹൃദത്തിന്റെ രുചിയിലും ഐക്യത്തിന്റെ ചേരുവയിലും തയ്യാറാക്കുന്ന ഈ വിഭവങ്ങള്‍ക്ക് അമ്മിഞ്ഞ പാലിന്റെ മധുരമായിരുന്നു. മാതൃത്വത്തിന്റെ സ്‌നേഹമായിരുന്നു. അവയില് ഒരിക്കലും അനുഭവിച്ചിട്ടില്ലാത്ത, എത്ര വളര്‍ന്നാലും നാവിന്‍തുമ്പ് മറക്കാത്ത രുചി ഭേദങ്ങളുടെ നന്മകളായിരുന്നു.\nഎന്നാല് ഇന്നോ ഉത്രാടദിന സദ്യയും തിരുവോണ സദ്യയും വിരലമര്‍ത്തുമ്പോഴേക്ക് വീട്ടു പടിക്കലെത്തുന്നു. അതുവരെ ചാനല് ഓണാഘോഷങ്ങള് കണ്ട് രസിക്കാം. അന്യമായ ഓണക്കളികളും ഊഞ്ഞാലാട്ടവും മറന്ന് വിശ്വ സുന്ദരിമാരുടെ അഭിമുഖങ്ങളിലും മിമിക്രിക്കാരുടെ കോപ്രായങ്ങളിലും മതിമറന്ന് ചിരിക്കാം.\nഅടുക്കളയില് തീ പുകക്കേണ്ട, സദ്യ ഒരുക്കാന് തത്രപെടേണ്ട, പായസവും അടപ്രഥമനും പാലടയും എല്ലാം നമ്മുടെ വീട്ടു വാതില്‍ക്കലെത്തിക്കാന് കാറ്ററിംഗ് ഏജന്‍സികളും ഹോട്ടലുകളും ഓണ്‍ലൈന് സംവിധാനമൊരുക്കിയാണ് മത്സരിക്കുന്നത്. അറുപത് രൂപ മുതല് 600രൂപ വരെയേ ഒരാള്‍ക്ക് ചെലവ് വരൂ. നേരത്തെ ബുക്ക് ചെയ്താല് മാത്രം മതി. സംസ്ഥാനത്ത് തിരുവനന്തപുരം, എറണാകുളം കോഴിക്കോട് തുടങ്ങിയ നഗരങ്ങളില് പ്രത്യക്ഷപ്പെട്ട ഇത്തരം സേവനങ്ങള് ഗ്രാമങ്ങളിലേക്ക് കൂടി പടര്‍ന്നിരിക്കുന്നു.\nഒരു മഹത്തായ പാരമ്പര്യത്തേയും ചരിത്രത്തേയും പരിഹസിക്കുകയല്ലെ ഇതിലൂടെയെല്ലാം മലയാളികള് ചെയ്യുന്നത്? അല്ലെങ്കില് അതിന്റെ മഹത്വത്തെ വിസ്മരിക്കുകയാണ്. എല്ലാ ഉത്സവങ്ങള്‍ക്ക് പിന്നിലും സുദീര്‍ഘമായ ചരിത്രമോ ഐതിഹ്യമോ കാണും. മലയാളിയുടെ ദേശീയോത്സവമായ ഓണത്തിനുമുണ്ട് ഏറെ ഐതിഹ്യങ്ങള്. അത് സമൃദ്ധിയുടെ യുഗത്തില് കേരളം ഭരിച്ചിരുന്ന മഹാബലിയെ വാമനാവതാരം പൂണ്ട വിഷ്ണു പാതാളത്തിലേക്കു ചവിട്ടിത്താഴ്ത്തിയ ഐതിഹ്യത്തില് മാത്രം ഒതുങ്ങുന്നില്ല.\nകൃഷി ജീവിതത്തിന്റെ ഭാഗം തന്നെയായിരുന്നുവെന്ന് കരുതിപ്പോന്നിരുന്ന ഒരു ജനസമൂഹത്തിന്റെ കൊയ്ത്തുത്സവം കൂടിയാണ് ഓണം. ഓണത്തെപ്പറ്റിയുള്ള പരാമര്‍ശങ്ങള് പ്രാചീന സാഹിത്യത്തില് വരെ വിവരിക്കുന്നുണ്ട്.\nമഴമാറി തെളിഞ്ഞ ശ്രാവണമാസത്തില് (ചിങ്ങം) മധുരയില് ഓണം ആഘോഷിക്കുന്നതിനെപ്പറ്റി മങ്കുടി മരുതനാരുടെ മധുരൈകാഞ്ചി എന്ന സംഘകാല തമിഴ്കൃതിയില് വിവരിക്കുന്നതായി എ ശ്രീധരമേനോന് തന്റെ കേരള സംസ്‌കാരം എന്നകൃതിയില് പരാമര്‍ശിക്കുന്നുണ്ട്. കുലശേഖര ചക്രവര്‍ത്തിമാരുടെ കാലത്ത് (എ ഡി 800-1112)രാജകീയാഡംബരങ്ങളോടെ തൃക്കാക്കരയില് ഓണമാഘോഷിച്ചിരുന്നു. ഇരുപത്തെട്ട് ദിവസം നീളുന്ന ഈ ആഘോഷത്തെപ്പറ്റി വിവരങ്ങള് ലഭിച്ചിട്ടുണ്ട്. 18ാംദശകത്തില് ഈസ്റ്റ് ഇന്ത്യയിലുള്ള സഞ്ചാരം എന്നകൃതിയില് ബര്‍ത്തലോമിയോ കേരളത്തിലെ ഓണാഘോഷത്തെപ്പറ്റി വിവരിക്കുന്നു. എന്നാല് 1961ലാണ് കേരള സര്‍ക്കാര് ഓണം ദേശീയോത്സവമെന്ന നിലയില് കൊണ്ടാടാന് തുടങ്ങിയത്.\nഅവന്റെ പോക്കറ്റും രാജ്യത്തിന്റെ ഖജനാവും ചോര്‍ന്ന് കൊണ്ടേയിരിക്കുകയാണ്. അതാരും കാണുന്നില്ല.\nആഘോഷം അത്തം നാളിലാണ് തുടങ്ങുക. കൊച്ചിയില് രാജഭരണം നില നിന്നപ്പോള് അത്തച്ഛമയാഘോഷത്തോടെ ഓണം കൊണ്ടാടിയിരുന്നു. ഇപ്പോഴത് സര്‍ക്കാറിന്റെ ആഭിമുഖ്യത്തില് തന്നെയാണ് ആഘോഷിക്കുന്നത്.\nഓണവിശേഷ ദിനങ്ങള് ഉത്രാടം, തിരുവോണം എന്നിവയാണ്. അന്ന്കൂട്ടുകുടുംബങ്ങളെല്ലാം ഒത്തുകൂടുന്നു. പരസ്പരം സ്‌നേഹം പങ്കുവെക്കുന്നു.സമ്മാനങ്ങള് കൈമാറുന്നു. കുടുംബകാരണവര് ഇളയവര്‍ക്കും വീട്ടുജോലിക്കാര്‍ക്കും പാട്ടക്കാര്‍ക്കും ഓണക്കോടി സമ്മാനിക്കുന്നു. പാട്ടക്കാര് ജന്മിമാര്‍ക്ക് മലക്കറികളും വാഴക്കുലകളും മറ്റും കാഴ്ചവെക്കുന്നു. ഇതൊക്കെയായിരുന്നു പോയകാലത്തെ ഓണാഘോഷങ്ങളുടെ രീതി. ജന്മിത്തം അവസാനിച്ചതോടെ ഈ ഓണക്കാഴ്ചാ സമ്പ്രദായം നിലച്ചു.\nഎന്നാല് അന്നോ ശേഷമോ ഓണം ആര്‍ഭാടത്തിന്റേയും ധൂര്‍ത്തിന്റേയും കെട്ടിചമക്കലുകളായിരുന്നില്ല. ഒരു സുവര്‍ണകാലത്തെ അനുസ്മരിപ്പിക്കുന്ന ഈ ചടങ്ങ് വിപുലമാകുമ്പോള് തന്നെ തീര്‍ച്ചയായും അതിന്റെ പാരമ്പര്യത്തേയും ഐതിഹ്യത്തെയും കാത്ത് സൂക്ഷിക്കേണ്ടതുണ്ട്. അത് തിരിച്ചറിയേണ്ടതുമുണ്ട്. ആത്മാര്‍ഥമായും ഉള്ളറിഞ്ഞും ആഘോഷിക്കപ്പെടുമ്പോഴേ ഉത്സവമായാലും ആരാധനയായാലും അത് അര്‍ഥവത്താകുന്നുള്ളു. എന്നാല് ഇന്ന് ആഘോഷങ്ങളെത്തെന്നെ വിലക്കെടുക്കാനാകുന്നതുകൊണ്ട് നമ്മളില് പലരും അഭിനയിച്ച് തീര്‍ക്കുകയാണ്.\nഓണം മദ്യരാജാക്കന്മാര്‍ക്ക് വയറ് വീര്‍പ്പിക്കാനുള്ള അസുലഭ ദിനങ്ങളായിത്തീര്‍ന്നിരിക്കുന്നു. വ്യാജമദ്യ ലോബികള്‍ക്ക് തടിച്ച് കൊടുക്കാനുള്ളതാണ്. യുവതലമുറക്ക് മദ്യപ്പുഴകളില് മുങ്ങിത്താഴാനുള്ളതാണ്. പച്ചക്കറി വിപണിയിലൂടെയും പഴ വിപണിയിലൂടെയും പൂവിപണിയിലൂടെയും അയല് സംസ്ഥാനങ്ങള്‍ക്ക് സമൃദ്ധി വാരാനുള്ളതാണ്.\nആര്‍ഭാടത്തിന്റെയും പൊങ്ങച്ചത്തിന്റെയും പേടകങ്ങളിലിരുന്ന് മലയാളിക്ക് മറ്റുള്ളവരെ ഊട്ടാനല്ലേ അറിയൂ. അവന്റെ പോക്കറ്റും രാജ്യത്തിന്റെ ഖജനാവും ചോര്‍ന്ന് കൊണ്ടേയിരിക്കുകയാണ്. അതാരും കാണുന്നില്ല.\nഒരു ഓണത്തിനും സാംസ്‌കാരികമായോ സാമ്പത്തികമായോ സാമൂഹികമായോ അവനെ ഉയര്‍ത്തുവാന് കഴിയുന്നില്ല. കാലം പറയുന്ന കഥകളിലെല്ലാം മൂല്യ ശോഷണത്തിന്റെ മടിശ്ശീല പൊക്കിപ്പിടിക്കാനെ മലയാളിക്കാവുന്നുള്ളു. ഇത് എന്നാണ് നമ്മള് സ്വയം തിരിച്ചറിയുക? എന്നാണ് ഇതില് നിന്നുമൊരു പിന്തിരിഞ്ഞ് നടത്തമുണ്ടാവുക?\n(ലേഖകന്റെ ഇമെയില് വിലാസം:hamzaalungal07@gmail.com, മൊബൈല് നമ്പര്: 09946570745)


ആരാധക മനസ്സില് കോളിളക്കം സൃഷ്ടിച്ച 'ജയന്'\nNov 25, 2020, 01:57 am IST\nNov 16, 2020, 09:21 pm IST\nമലയാള സിനിമ ചരിത്രത്തില് തന്നെ തന്റേതായ ശൈലി കൊണ്ട് വ്യക്തിമുദ്ര പതിപ്പിച്ച അനശ്വരനായ നടനാണ് ജയന്. ഈ അതുല്യ പ്രതിഭ മലയാള സിനിമയോട് വിട പറഞ്ഞിട്ട് നാല്‍പത് വര്‍ഷം പൂര്‍ത്തിയായെങ്കിലും മലയാളി പ്രേക്ഷക മനസ്സില് ഇന്നും മായാത്ത വിസ്മയമായി ജയന് എന്ന നടന് ജീവിക്കുന്നു.\n1974-ല് പുറത്തിറങ്ങിയ ശാപമോക്ഷം എന്ന ചിത്രത്തിലൂടെയാണ് ജയന് സിനിമയില് അരങ്ങേറ്റം കുറിക്കുന്നത്. ചെറിയ വേഷങ്ങളിലൂടെ അഭിനയ രംഗത്ത് ചുവടുവെച്ചു തുടങ്ങിയ താരം പിന്നീട് വില്ലന് വേഷങ്ങളിലും അവിടെ നിന്ന് നായക പദവിയിലേക്കും ഉയര്‍ന്നു. അദ്ദേഹത്തിന്റെ ശരീര ഭാഷയും ശബ്ദവും തുടങ്ങി എല്ലാം തന്നെ മറ്റുള്ളവരില് നിന്നും താരത്തെ വ്യത്യസ്തനാക്കുകയും ചെയ്തു. ഹരിഹരന് സംവിധാനം ചെയ്ത ശരപഞ്ജരം എന്ന ചിത്രത്തിലൂടെയാണ് അദ്ദേഹത്തിന് ഒരു നായക പരിവേഷം ലഭിച്ചത്.\nശരപഞ്ജരത്തിലെ ജയന് ഇന്നും ആരാധക മനസ്സുകളില് നിറഞ്ഞു നില്‍ക്കുന്നു. ഐവി ശശി സംവിധാനം ചെയ്ത അങ്ങാടി എന്ന ചിത്രവും കളക്ഷന് റെക്കോര്‍ഡുകള് തകര്‍ത്തു മുന്നേറിയ ഒരു ചിത്രമായിരുന്നു. സാധാരണക്കാരനായ ഒരു ചുമട്ടുതൊഴിലാളിയുടെ വേഷത്തിലെത്തിയ ജയന്റെ ഇംഗ്ലീഷിലുള്ള കിടിലന് ഡയലോഗുകള് ഇന്നത്തെ തലമുറ പോലും ഏറ്റെടുത്തു കഴിഞ്ഞു.\nകൊല്ലം ജില്ലയില് തേവള്ളി എന്ന സ്ഥലത്ത് സത്രം മാധവന്‍പിള്ളയുടേയും ഓലയില് ഭാരതിയമ്മയുടേയും മൂത്ത മകനായി 1939 ജൂലൈ 25 നാണ് ജയന് എന്ന കൃഷ്ണന് നായരുടെ ജനനം. ചെറുപ്പത്തില് തന്നെ കലാകായിക രംഗത്തും പഠനത്തിലും ഒരുപോലെ മിടുക്കനായിരുന്ന ജയന് സ്‌കൂളില് നിന്നും ബെസ്റ്റ് കേഡറ്റായി തിരഞ്ഞെടുക്കപ്പെടുകയും അതുവഴി നേവിയിലേയ്ക്ക് നേരിട്ട് പ്രവേശിക്കുകയും ചെയ്തു. തുടര്‍ന്ന് പതിനഞ്ച് വര്‍ഷം ഇന്ത്യന് നേവിയില് സേവനമനുഷ്ടിച്ചു.\nതുടര്‍ന്നാണ് സിനിമ രംഗത്തേക്കുള്ള കടന്നു വരവ്. വ്യത്യസ്തങ്ങളായ നിരവധി കഥാപാത്രങ്ങളിലൂടെ മലയാളികളുടെ മനം കവര്‍ന്ന ജയന് അഭിനയിച്ച ചിത്രങ്ങള് എല്ലാം തന്നെ സൂപ്പര് ഹിറ്റുകളായിരുന്നു. കുറച്ചു വര്‍ഷങ്ങള് മാത്രം സിനിമ രംഗത്ത് സജീവമായിരുന്ന താരം പൂട്ടാത്ത പൂട്ടുകള് എന്ന തമിഴ് ചിത്രം ഉള്‍പ്പെടെ നൂറ്റിപതിനാറ് ചിത്രങ്ങളില് അഭിനയിച്ചു. സിനിമയിലെ ഏതു രംഗവും വളരെ ധൈര്യത്തോടു കൂടി ചെയ്യുന്ന നടനായിരുന്ന ജയന് കോളിളക്കം എന്ന സിനിമയുടെ ചിത്രീകരണത്തിനിടയില് 1980 നവംബര് 16-ന് ഹെലികോപ്റ്റര് അപകടത്തിലാണ് സിനിമാ ലോകത്തോട് വിടപറഞ്ഞത്. സിനിമ ലോകത്തും ആരാധകര്‍ക്കിടയിലും ഒരു പോലെ നടുക്കം സൃഷ്ടിച്ച വിയോഗമായിരുന്നു അത്.


പൃഥ്വിരാജ് ഇനി ബോളിവുഡിന്*റെ സ്വന്തം*\nThread: പൃഥ്വിരാജ് ഇനി ബോളിവുഡിന്*റെ സ്വന്തം*\n05-22-2013, 06:06 AM #1\nആര്യന്* എന്ന പൊലീസ് ഉദ്യോഗസ്ഥന്* ഹിന്ദി സിനിമാലോകത്ത് ചര്*ച്ചാവിഷയമായിരിക്കുന്നു. ഹിന്ദിയിലെ പ്രമുഖരായ താരങ്ങളേക്കാള്* പക്വതയോടെ, തന്**മയത്വത്തോടെ ആ പൊലീസ് കഥാപാത്രത്തെ അവതരിപ്പിച്ചിരിക്കുന്നത് മലയാളത്തിന്*റെ ബിഗ്സ്റ്റാര്* പൃഥ്വിരാജ് ആണ്. ‘ഔറംഗസേബ്’ എന്ന സിനിമയില്* പേരിനൊരു നായകന്* വേറെയുണ്ടെങ്കിലും യഥാര്*ത്ഥ നായകന്* പൃഥ്വി തന്നെ. പൃഥ്വിയുടെ നറേഷനിലാണ് കഥ മുന്നോട്ട് നീങ്ങുന്നതും.\nബോക്സോഫീസില്* വലിയ പ്രകടനം കാഴ്ചവയ്ക്കാന്* ഔറംഗസേബിന് കഴിയുന്നില്ലെങ്കിലും പൃഥ്വിയുടെ കഥാപാത്രം ശ്രദ്ധിക്കപ്പെട്ടു. ഇതോടെ വലിയ ഓഫറുകളാണ് ബോളിവുഡില്* പൃഥ്വിയെ തേടിയെത്തുന്നത്. ലഭിക്കുന്ന തിരക്കഥകള്* വളരെ ശ്രദ്ധയോടെ വായിക്കുകയാണ് പൃഥ്വി ഇപ്പോള്*.\nഫറാ ഖാന്* സംവിധാനം ചെയ്യുന്ന ‘ഹാപ്പി ന്യൂ ഇയര്*’ ആണ് പൃഥ്വി ഇനി അഭിനയിക്കുന്ന ഹിന്ദിച്ചിത്രം. ഷാരുഖ് ഖാന്*, അഭിഷേക് ബച്ചന്* എന്നിവരും ഈ സിനിമയില്* പൃഥ്വിക്കൊപ്പം ഉണ്ടാകും. “പല കാരണങ്ങള്* കൊണ്ട് ആ സിനിമയുടെ ഷെഡ്യൂളുകള്* ഇതുവരെയും തീരുമാനമായിട്ടില്ല” - പൃഥ്വിരാജ് പറഞ്ഞു.\nജീത്തു ജോസഫ് സംവിധാനം ചെയ്യുന്ന ‘മെമ്മറീസ്’, അനില്* സി മേനോന്* സംവിധാനം ചെയ്യുന്ന ‘ലണ്ടന്* ബ്രിഡ്ജ്’ എന്നിവയാണ് പൃഥ്വിയുടെ പുതിയ മലയാളം സിനിമകള്*.\nKeywords:Prithviraj,Bollywood,Memmeries,Anil C Menon,London Bridge,Jithu Joseph,Happy new year,Abhishek Bachchan,Sharukh Khan,malayalam film news\nabhishek bachchan, anil c menon, bollywood, happy new year, jithu joseph, london bridge, malayalam film news, memmeries, prithviraj, sharukh khan


വാര്‍ത്താ ചാനല് : വിദേശ മൂലധനം 26 ശതമാനം മതി | Foreign investment in TV channels capped to 26 pc - Malayalam Oneindia\nവാര്‍ത്താ ചാനല് : വിദേശ മൂലധനം 26 ശതമാനം മതി\nദില്ലി: വാര്‍ത്താ ചാനലുകളില് 26 ശതമാനം വരെയേ വിദേശ മുലധനമാകാവൂ എന്ന് കേന്ദ്ര സര്‍ക്കാര്. അതില് കൂടുതല് വിദേശമൂലധനമുള്ള വാര്‍ത്താ ചാനലുകള്‍ക്ക് ഇന്ത്യയില് നിന്ന് അപ്ലിങ്ക് ചെയ്യാന് അനുമതി നല്കില്ല.\nഇതോടെ സ്റാര് ടി വി ഏപ്രില് ഒന്നിന് തുടങ്ങാന് ഉദ്ദേശിയ്ക്കുന്ന വാര്‍ത്താ ചാനലിന്റെ കാര്യം അനിശ്ചിതത്വത്തിലായി.\nഇപ്പോള് 26 ശതമാനത്തില് കൂടുതല് വിദേശ നിക്ഷേപമുളള വാര്‍ത്താ ചാനലുകളോട് ആ ഓഹരികള് ഒരുവര്‍ഷത്തിനുള്ളില് സ്വദേശികള്‍ക്ക് വില്‍ക്കാനും സര്‍ക്കാര് ആവശ്യപ്പെട്ടിട്ടുണ്ട്. സീ ടി വിയുടെ വാര്‍ത്താ ചാനലിനാണ് 26 ശതമാനത്തില് കൂടുതല് വിദേശ നിക്ഷേപം ഉള്ളത്.\nമാര്‍ച്ച് 18 ചൊവാഴ്ച ചേര്‍ന്ന കേന്ദ്ര മന്ത്രിസഭായോഗമാണ് ഈ തീരുമാനം എടുത്തത്. മന്ത്രിസഭാ യോഗത്തിന് ശേഷം പാര്‍ലമെന്ററി കാര്യ മന്ത്രി സുഷമാ സ്വരാജാണ് ഇക്കാര്യം അറിയിച്ചത്.\nവിനോദ പരിപാടികള് മാത്രം കാണിയ്ക്കുന്ന ചാനലുകള്‍ക്ക് പൂര്‍ണ്ണ വിദേശ നിക്ഷേപവും ആകാം. പക്ഷേ ഈ വിനോദ ചാനല് വാര്‍ത്താ പരിപാടികള് കാണിയ്ക്കുന്നുണ്ടെങ്കില് അതില് 26 ശതമാനം വിദേശ നിക്ഷേപമേ പാടുള്ളു. നേരിട്ടുള്ള വിദേശ നിക്ഷേപം, വിദേശ ധനകാര്യ സ്ഥാപനങ്ങളുടെ നിക്ഷേപം, വിദേശ കമ്പനികളില് നിന്നുള്ള വായ്പ, വിദേശ ഇന്ത്യാക്കാരുടെ നിക്ഷേപം ഇവയെല്ലാം വിദേശ നിക്ഷേപമായി കണക്കാക്കുമെന്ന് സര്‍ക്കാര് വ്യക്തമാക്കിയിട്ടുണ്ട്.\nപൂര്‍ണ്ണമായും വിദേശ ഉടമസ്ഥതയിലുള്ള സ്റാര് ടി വി യാണ് സ്വന്തം വാര്‍ത്താ ചാനല് അപ്ലിങ്ക് ചെയ്യാന് അനുമതിയ്ക്കായി അപേക്ഷ നല്‍കിയിരുന്നത്. ഇതിന് പിന്നാലേ ബിബിസി യും സിഎന്‍ബിസി യും ചാനല് അപ്ലിങ്ക് ചെയ്യാന് അനുമതി ആവശ്യപ്പെട്ടിരുന്നു.\nസ്റാര് ടിവിയ്ക്ക് അപ്ലിങ്ക് അനുമതിയ്ക്കായി ഇനി പുതിയ അപേക്ഷ സമര്‍പ്പിയ്ക്കേണ്ടിവരും. ഏപ്രില് ഒന്നിന് തന്നെ അവരുടെ ചാനല് തുടങ്ങാന് കഴിയുമോയെന്നത് നിശ്ചയമില്ലാത്ത കാര്യമാണ്. അല്ലെങ്കില് അപ് ലിങ്ക് ചെയ്യാന് അനുമതിയുള്ള ഇന്ത്യന് കമ്പനിയുമായി കരാറുണ്ടാക്കി അവരുടെ പേരില് അപ്ലിങ്ക് ചെയ്യണം. ഇപ്പോള് സ്റാര് ചെയ്യുന്നത് ഇങ്ങനെയാണ്. പ്രണോയ് റോയ്യുടെ ന്യൂ ദില്ലി ടെലിവിഷനാണ് ഇപ്പോള് സ്റാറിന് വേണ്ടി പരിപാടികള് അപ്ലിങ്ക് ചെയ്യുന്നത്. ഇവരുമായുള്ള സ്റാറിന്റെ കരാര് 2003 മാര്‍ച്ച് 31 ന് അവസാനിയ്ക്കുകയാണ്. അതുകൊണ്ടാണ് അവര് പുതിയ അപ്ലിങ്കിംഗ് ലൈസന്‍സിനായി കേന്ദ്രസര്‍ക്കാരിനെ സമീപിച്ചത്.


ബിഗ് ടിക്കറ്റിലൂടെ 30 കോടി സ്വന്തമാക്കാം; രണ്ട് കോടി രൂപയുടെ രണ്ടാം സമ്മാനം, ബിഎംഡബ്ല്യൂ കാര് - Media Vision News\nബിഗ് ടിക്കറ്റിലൂടെ 30 കോടി സ്വന്തമാക്കാം; രണ്ട് കോടി രൂപയുടെ രണ്ടാം സമ്മാനം, ബിഎംഡബ്ല്യൂ കാര്\nഅബുദാബി: മലയാളികള് ഉള്‍പ്പെടെ നിരവധി പേരുടെ ജീവിതം മാറ്റി മറിച്ച അബുദാബി ബിഗ് ടിക്കറ്റിന്റെ ഫന്റാസ്റ്റിക് 15 മില്യന് നറുക്കെടുപ്പ് വീണ്ടുമെത്തുന്നു. വന് തുകയുടെ ആറ് സമ്മാനങ്ങളാണ് ഒക്‌ടോബര് മാസത്തിലെ ബിഗ് ടിക്കറ്റ് സീരീസ് 233ലൂടെ ലഭിക്കുക.\nഒന്നാം സമ്മാനവിജയിയെ കാത്തിരിക്കുന്നത് 1.5 കോടി ദിര്‍ഹം(30 കോടി ഇന്ത്യന് രൂപ)ആണ്. രണ്ടാം സമ്മാനം നേടുന്ന ഭാഗ്യശാലിക്ക് 10 ലക്ഷം ദിര്‍ഹവും(രണ്ടു കോടി ഇന്ത്യന് രൂപ) മറ്റ് നാലുപേര്‍ക്ക് വന്‍തുകയുടെ ക്യാഷ് പ്രൈസുകളും സമ്മാനമായി ലഭിക്കുന്നു. ഇതിന് പുറമെ ബിഗ് ടിക്കറ്റിന്റെ ഡ്രീം കാര് പ്രൊമോഷനില് വിജയിക്കുന്നയാള്‍ക്ക് ബിഎംഡബ്ല്യൂ 420ഐ കാറും നേടാനുള്ള അവസരമുണ്ട്.\nനികുതി ഉള്‍പ്പെടെ 500 ദിര്‍ഹമാണ് ഒരു ബിഗ് ടിക്കറ്റിന്റെ വില. രണ്ട് ടിക്കറ്റുകള് ഒരുമിച്ച് വാങ്ങിയാല് മൂന്നാമതൊരു ടിക്കറ്റ് സൗജന്യമായി ലഭിക്കും. ഇത്തവണ ബിഗ് ടിക്കറ്റിന്റെ ഡ്രീം കാര് ടിക്കറ്റുകള്‍ക്കും ബൈ2+1 പ്രൊമോഷന് ലഭ്യമാണ്. ബിഗ് ടിക്കറ്റ് ഡ്രീം കാര് നറുക്കെടുപ്പിലേക്കുള്ള ടിക്കറ്റിന് നികുതി ഉള്‍പ്പെടെ 150 ദിര്‍ഹമാണ് നിരക്ക്. അബുദാബി അന്താരാഷ്‍ട്ര വിമാനത്താവളത്തിലും അല്‍ഐന് വിമാനത്താവളത്തിലുമുള്ള ബിഗ് ടിക്കറ്റ് സ്റ്റോറുകള് വഴിയോ അല്ലെങ്കില് www.bigticket.ae എന്ന വെബ്‍സൈറ്റ് വഴി ഓണ്‍ലൈനായോ ടിക്കറ്റുകള് സ്വന്തമാക്കാം. ഈ മാസത്തെ ബിഗ് ടിക്കറ്റ് നറുക്കെടുപ്പില് പങ്കെടുക്കുന്നത് വഴി ചിലപ്പോള് കോടീശ്വരനാവാനുള്ള നിങ്ങളുടെ അവസരമായിരിക്കും തെളിയുക.\nPrevious articleബന്ധുനിയമനത്തില് ജലീലിന് തിരിച്ചടി, ഹരജി പരിഗണിച്ചില്ല; ലോകായുക്ത കണ്ടെത്തല് ശരിയെന്നും സുപ്രിം കോടതി\nNext articleപാലാ സെന്റ് തോമസ് കോളജില് വിദ്യാര്‍ഥിനിയെ സഹപാഠി കഴുത്തറുത്തു കൊലപ്പെടുത്തി


തുലാഭാരത്തിനിടെ ത്രാസ് പൊട്ടിവീണ് തരൂരിന് പരിക്ക് :: Janmabhumi Daily\nപോലീസ് വലയം ഭേദിച്ച് എ.ബി.വി.പി പ്രവര്‍ത്തകര്; കേരള യൂണിവേഴ്സിറ്റി വൈസ് ചാന്‍സിലറുടെ വീട് ഉപരോധിച്ചു | രമ്യാ ഹരിദാസിന് ഇന്നോവ വാങ്ങാന് ഗുണ്ടാ പണപ്പിരിവ്; ആയിരംരൂപയുടെ കൂപ്പണുമായി കോണ്‍ഗ്രസുകാര് വീടുകള് കയറി ഇറങ്ങുന്നു; രണ്ടു ലക്ഷം അലവന്‍സ് വാങ്ങുന്നവര്‍ക്കായി പിരിവെന്തിനെന്ന് പ്രവര്‍ത്തകര് | തൃശൂരില് ഇന്ന് താരസംഗമം; ജന്മഭൂമി ലജന്‍ഡ്‌സ് ഓഫ് കേരള അവാര്‍ഡ് വൈകീട്ട്6മണിക്ക് | സിപിഎം യോഗത്തിന് ഷംസീര് എത്തിയത് സി.ഒ.ടി നസീറിനെ വധിക്കാന് ഗൂഢാലോചന നടത്തിയ ഇന്നോവ കാറില്; എം.എല്.എ കറങ്ങുന്നത് പിണറായി പോലീസ് 'കണ്ടെത്താത്ത' വാഹനത്തില് |\nMonday 15 April 2019 1:21 pm IST\nതിരുവനന്തപുരം: തെരഞ്ഞെടുപ്പ് പ്രചാരണത്തിനിടെ ക്ഷേത്രത്തില് തുലാഭാരം നടത്തിയ ശശിതരൂരിനു പരുക്ക്. തമ്പാാനൂര് ഗാന്ധാരി അമ്മന് കോവിലില് തുലാഭാരം നടത്തുന്നതിടയിലായിരുന്നു അപകടം.\nത്രാസ് പൊട്ടിവീണു തലയ്ക്കു നല്ല മുറിവ് സംഭവിച്ചു. ജനറല് ആശുപത്രിയില് എത്തിച്ച തരൂരിന്റെ തലയില് ആറു തയ്യലുണ്ട്.\nഅതേസമയം തരൂരിന് പരിക്കേല്‍ക്കാന് ഇടയായത് ക്ഷേത്ര അധികൃതരുടെ നിര്‍ദ്ദേശങ്ങള് പ്രവര്‍ത്തകര് അവഗണിച്ചതിനെ തുടര്‍ന്നെന്ന് റിപ്പോര്‍ട്ട്.\nപഞ്ചസാര കൊണ്ടായിരുന്നു ശശി തരൂര് തുലാഭാരം. പറഞ്ഞത് അനുസരിയ്ക്കാതെ പ്രവര്‍ത്തകര് ആവശ്യത്തിലധികം പഞ്ചസാര തുലാഭാരത്തട്ടില് എടുത്തുവച്ചെന്ന് ക്ഷേത്രം സെക്രട്ടറി ആര്.പി. നായര് മാധ്യമങ്ങളോട് പറഞ്ഞു. കൂടാതെ പ്രവര്‍ത്തകര് ചങ്ങലയില് പിടിച്ചു തൂങ്ങുകയും ചെയ്തു. ഇതിനിടെ ഭാരം താങ്ങാന് വച്ചിരുന്ന സ്റ്റൂള് ആരോ എടുത്തുമാറ്റിയെന്നും ക്ഷേത്രം സെക്രട്ടറി പറഞ്ഞു. പെട്ടെന്ന് ഭാരം വന്നപ്പോള് ചങ്ങലയുടെ കൊളുത്ത് നിവര്‍ന്ന് ത്രാസ് പൊട്ടുകയായിരുന്നെന്നും അദ്ദേഹം കൂട്ടിച്ചേര്‍ത്തു.\nകൊടിക്കുന്നിലിന് തൊഴില്, തരൂരിന് മാനവവിഭവശേഷി\nപോലീസ് വലയം ഭേദിച്ച് എ.ബി.വി.പി പ്രവര്‍ത്തകര്; കേരള യൂണിവേഴ്സിറ്റി വൈസ് ചാന്‍സിലറുടെ വീട് ഉപരോധിച്ചു\nതൃശൂരില് ഇന്ന് താരസംഗമം; ജന്മഭൂമി ലജന്‍ഡ്‌സ് ഓഫ് കേരള അവാര്‍ഡ് വൈകീട്ട്6മണിക്ക്\nസിപിഎം യോഗത്തിന് ഷംസീര് എത്തിയത് സി.ഒ.ടി നസീറിനെ വധിക്കാന് ഗൂഢാലോചന നടത്തിയ ഇന്നോവ കാറില്; എം.എല്.എ കറങ്ങുന്നത് പിണറായി പോലീസ് 'കണ്ടെത്താത്ത' വാഹനത്തില്


പ്രളയ പുനർനിർമാണം: രാമോജി ഫിലിം സിറ്റിയുടെ 121 വീട് കൈമാറി | local news | Madhyamam\nHomechevron_rightNewschevron_rightLocal Newschevron_rightAlappuzhachevron_rightപ്രളയ പുനർനിർമാണം: ...\ndate_range 10 Feb 2020 4:32 AM GMT\nപ്രളയ പുനർനിർമാണം: രാമോജി ഫിലിം സിറ്റിയുടെ 121 വീട് കൈമാറി\nവീടും സ്ഥലവും ഇല്ലാത്തവർക്ക് ഓരോ ജില്ലയിലും ഭവനസമുച്ചയം -മുഖ്യമന്ത്രി\nആലപ്പുഴ: ലൈഫ് ഭവനപദ്ധതിയുടെ അടുത്തഘട്ടമായി സ്വന്തമായി വീടോ ഭൂമിയോ ഇല്ലാത്തവർ ക്ക് ഓരോ ജില്ലയിലും ഒരു ഭവനസമുച്ചയമെങ്കിലും സർക്കാർ നിർമിക്കുമെന്ന് മുഖ്യമന്ത്ര ി പിണറായി വിജയൻ. ഇതിന് വിവിധ വകുപ്പുകളുടെ കൈവശമുള്ള ഭൂമി ഏറ്റെടുത്താണ് സ്ഥലം കണ്ടെത്തുക. ഇത് സാധ്യമായില്ലെങ്കിൽ മറ്റ് മാർഗങ്ങൾ തേടുമെന്നും മുഖ്യമന്ത്രി പറഞ്ഞു. പ്രളയാനന്തര പുനർ നിർമാണഭാഗമായി മുഖ്യമന്ത്രിയുടെ അഭ്യർഥനപ്രകാരം ഹൈദരാബാദിലെ രാമോജി ഫിലിം സിറ്റി, പ്രളയ ദുരന്തബാധിതർക്ക് കുടുംബശ്രീ ഭവനനിർമാണ യൂനിറ്റുകൾ വഴി നിർമിച്ചുനൽകിയ 121 ഭവനത്തിെൻറ താക്കോൽദാനം നിർവഹിക്കുകയായിരുന്നു മുഖ്യമന്ത്രി. ഏഴ് കോടി ചെലവഴിച്ചാണ് രാമോജി ഫിലിം സിറ്റി വീട് നിർമാണം പൂർത്തിയാക്കിയത്. പാവപ്പെട്ടവർക്ക് കേവലം വീട് മാത്രമല്ല, തൊഴിൽ, പ്രായമായവർക്കും രോഗികൾക്കും പരിചരണം തുടങ്ങിയവയെല്ലാം ലഭ്യമാക്കാനാണ് സർക്കാർ ഉദ്ദേശിക്കുന്നത്.\nസർക്കാർ കുടുംബശ്രീയെ ശാക്തീകരിച്ചു. നിർമാണമേഖലയിലെ തൊഴിൽ പുരുഷന്മാരുടെ കുത്തകയായിരുന്നത് മാറ്റി വനിതകൾക്കും അവസരം ഒരുക്കാൻ കുടുംബശ്രീക്ക് കഴിഞ്ഞു. 415 വനിതകൾക്കാണ് കെട്ടിട നിർമാണത്തിൽ കുടുംബശ്രീ ആലപ്പുഴയിൽ പരിശീലനം നൽകിയത്. ഇവർ ഇപ്പോൾതന്നെ 14 ലൈഫ് ഭവനവും നല്ലരീതിയിൽ പൂർത്തീകരിച്ചു. വീടുകൾ നമുക്ക് നിർമിച്ചുനൽകിയ രാമോജി ഫിലിം സിറ്റി ഉടമകളെ അഭിനന്ദിച്ച മുഖ്യമന്ത്രി തുടർന്നും സഹകരണം അഭ്യർഥിച്ചു. ധാരണപത്രം പ്രകാരം 116 വീടാണ് നിർമിക്കേണ്ടിയിരുന്നത്. മിച്ചം തുക കണ്ടെത്തി 121 വീട് പൂർത്തീകരിക്കാൻ കഴിഞ്ഞു. ലൈഫ് പദ്ധതി വഴി രണ്ടുലക്ഷം വീടാണ് പൂർത്തിയാക്കിവരുന്നതെന്നും മുഖ്യമന്ത്രി പറഞ്ഞു. രാമോജി ഫിലിം സിറ്റിയുടെ പ്രതിനിധി ചെറുകുരി കിരണിനെ മുഖ്യമന്ത്രി ഉപഹാരം നൽകി ആദരിച്ചു. വീട് നിർമാണം വേഗത്തിലാക്കി എട്ട് മാസത്തിനകം പദ്ധതി പൂർത്തീകരിക്കുന്നതിന് നേതൃത്വം നൽകിയ മുൻ സബ്കലക്ടർ വി.ആർ. കൃഷ്ണ തേജക്കുള്ള ഉപഹാരവും മുഖ്യമന്ത്രി നൽകി. ധനമന്ത്രി ഡോ. ടി.എം. തോമസ് ഐസക് അധ്യക്ഷത വഹിച്ചു.\nഎല്ലാ പഞ്ചായത്തിലും കുടുംബശ്രീയുടെ കെട്ടിട നിർമാണ യൂനിറ്റ് തുടങ്ങുമെന്ന് അദ്ദേഹം പറഞ്ഞു. വനിതകളുടെ നിർമാണ ഗ്രൂപ്പുകൾക്കുള്ള അനുമോദനവും ഇൻസെൻറിവ് വിതരണവും മന്ത്രി ജി. സുധാകരൻ നിർവഹിച്ചു. പദ്ധതി നിർവഹണം നടത്തിയ ടീം അംഗങ്ങൾക്കുള്ള സർട്ടിഫിക്കറ്റ് വിതരണം ഭക്ഷ്യ സിവിൽസപ്ലൈസ് മന്ത്രി പി. തിലോത്തമൻ നിർവഹിച്ചു. എ.എം. ആരിഫ് എം.പി, രാമോജി ഗ്രൂപ്പിെൻറ മാർഗദർശി ചിട്ടി ഫണ്ട് എം.ഡി ശൈലജ കിരൺ, ജില്ല പഞ്ചായത്ത് പ്രസിഡൻറ് ജി. വേണുഗോപാൽ, കുടുംബശ്രീ ഡയറക്ടർ ആശ വർഗീസ്, കുടുംബശ്രീ ഗവേണിങ് ബോഡി അംഗം സി.എസ്. സുജാത, ആര്യാട് ബ്ലോക്ക് പഞ്ചായത്ത് പ്രസിഡൻറ് ഷീന സനൽകുമാർ, ജില്ല മിഷൻ കോഓഡിനേറ്റർ ജെ. പ്രശാന്ത് ബാബു, കയർ കോർപറേഷൻ മുൻ ചെയർമാൻ ആർ. നാസർ, വിവിധ പഞ്ചായത്ത് പ്രസിഡൻറുമാർ, രാഷ്ട്രീയ പാർട്ടി പ്രതിനിധികൾ തുടങ്ങിയവർ പങ്കെടുത്തു.


Poco M3: പോക്കോ എം3 സ്മാർട്ട്ഫോണിന്റെ സവിശേഷതകൾ വെളിപ്പെടുത്തി ടീസർ പുറത്തിറങ്ങി | Poco M3 Will Be Launched With Snapdragon 662 Chipset - Malayalam Gizbot\n3 hrs ago അമാസ്ഫിറ്റ് ജിടിആർ 2ഇ, ജിടിഎസ് 2ഇ സ്മാർട്ട് വാച്ചുകൾ ഇന്ത്യൻ വിപണിയിലെത്തി; വിലയും സവിശേഷതകളും\n5 hrs ago ഷവോമി റെഡ്‌മി കെ 40 ഫെബ്രുവരിയിൽ അവതരിപ്പിക്കും: സവിശേഷതകൾ\n6 hrs ago ഇലക്ട്രോണിക്സ് ആക്‌സസറികൾക്ക് ഡിസ്‌കൗണ്ടുകളുമായി ഫ്ലിപ്പ്കാർട്ട് ബിഗ് ഷോപ്പിംഗ് ഡേയ്‌സ് സെയിൽ\n6 hrs ago ഓപ്പോ റെനോ5പ്രോ 5ജി സ്മാർട്ട്ഫോൺ ഇന്ത്യൻ വിപണിയിൽ അവതരിപ്പിച്ചു\nNews ഏഴ് രാഷ്ട്രങ്ങൾക്ക് ഇന്ത്യയുടെ സൌജന്യ കൊവിഡ് വാക്സിൻ: ആഴ്ചകൾക്കുള്ളിൽ കയറ്റുമതിയ്ക്ക് നീക്കം\n| Published: Monday, November 23, 2020, 15:17 [IST]\nസ്മാർട്ട്ഫോൺ പ്രേമികൾ ഏറെ പ്രതീക്ഷയോടെ കാത്തിരിക്കുന്ന സ്മാർട്ട്‌ഫോണുകളിൽ ഒന്നാണ് പോക്കോ എം 3. ഈ ഡിവൈസ് നാളെ (നവംബർ 24) യൂറോപ്യൻ വിപണിയിൽ അവതരിപ്പിക്കും. ലോഞ്ചിന് മുന്നോടിയായി ഈ ഡിവൈസിന്റെ ചില സവിശേഷതകൾ ടീസറിലൂടെ കമ്പനി പുറത്ത് വിട്ടു. നേരത്തെ തന്നെ ഡിവൈസുമായി ബന്ധപ്പെട്ട നിരവധി ലീക്ക് റിപ്പോർട്ടുകൾ പുറത്ത് വന്നിരുന്നു. ഇതുവരെയുള്ള ഡിവൈസുമായി ബന്ധപ്പെട്ട ലീക്ക് റിപ്പോർട്ടുകൾക്കും ഊഹങ്ങൾക്കും അവസാനിമിട്ടുകൊണ്ടാണ് കമ്പനി ടീസർ പുറത്തിറക്കിയിരിക്കുന്നത്.\nപോക്കോ എം3: ടീസർ\nഡിസ്പ്ലേ, പ്രോസസർ, ബാറ്ററി തുടങ്ങിയ പ്രധാനപ്പെട്ട സവിശേഷതകൾ വെളിപ്പെടുത്തിയാണ് പോക്കോ എം3യുടെ ടീസർ പുറത്തിറക്കിയിരിക്കുന്നത്. ഈ ഡിവൈസ്4ജിബി റാമുമായി ജോടിയാക്കിയ സ്നാപ്ഡ്രാഗൺ 662 ചിപ്‌സെറ്റിന്റെ കരുത്തിലായിരിക്കും പ്രവർത്തിക്കുക എന്ന കാര്യം ടീസർ സ്ഥിരീകരിക്കുന്നു. ഡിവൈസിന്റെ സ്റ്റോറേജുമായി ബന്ധപ്പെട്ട വിവരങ്ങൾ ഇപ്പോഴും വ്യക്തമല്ല. ഫോണിന്റെ വിലയെ കുറിച്ചുള്ള വിവരങ്ങളും ഇതുവരെ കമ്പനി പുറത്ത് വിട്ടിട്ടില്ല.\nകൂടുതൽ വായിക്കുക: ഓപ്പോ എ33 സ്മാർട്ട്‌ഫോണിന്റെ വില കുറച്ചു: പുതിയ വിലയും ഓഫറുകളും\nപോക്കോ എം3 സ്മാർട്ട്ഫോണിന്റെ ഡിസൈൻ വിവരങ്ങളും പുതിയ ടീസറിലൂടെ കമ്പനി പുറത്ത് വിട്ടിട്ടുണ്ട്. പോക്കോ എം3യിൽ 6.53 ഇഞ്ച് എഫ്എച്ച്ഡി ഡിസ്‌പ്ലേയാണ് കമ്പനി നൽകിയിട്ടിുള്ളത്. ഈ ഡിസ്പ്ലെയിൽ സെൽഫി ക്യാമറയ്ക്കായി വാട്ടർ ഡ്രോപ്പ് നോച്ചും ഉണ്ടായിരിക്കും. ടെക്സ്ചർഡ് റിയർ പാനലും പോക്കോ ബ്രാൻഡിംഗും ഉൾപ്പെടുന്ന ഡിവൈസിന്റെ പിന്നിലെ ഡിസൈൻ മറ്റ് പോക്കോ സ്മാർട്ട്ഫോണുകൾക്ക് സമാനമാണ്.\nപോക്കോ ഔദ്യോഗികമായി പുറത്ത് വിട്ട ടീസർ പോസ്റ്റർ ഡിവൈസിന്റെ പിന്നിലെ ക്യാമറകളും പോക്കോ ബ്രാൻഡിംഗും കാണിക്കുന്നു. ഒരു പ്രത്യേക ചതുരാകൃതിയിലാണ് പിന്നിലെ ക്യാമറ മൊഡ്യൂൾ നൽകിയിട്ടുള്ളത്. ഈ സ്മാർട്ട്ഫോണിന്റെ ക്യമറ സവിശേഷതകൾ പരിശോധിച്ചാൽ, ഡിവൈസിൽ 48 എംപി പ്രൈമറി ക്യാമറകൾ അടങ്ങുന്ന ട്രിപ്പിൾ ക്യാമറ സെറ്റപ്പാണ് ഉള്ളത്. ഈ ക്യാമറ സെറ്റപ്പിലെ മറ്റ് ക്യാമറകൾ ഏതൊക്കെയാണ് എന്ന കാര്യത്തിൽ ഇതുവരെ വ്യക്തത വന്നിട്ടില്ല.\nകൂടുതൽ വായിക്കുക: അതിശയിപ്പിക്കുന്ന സവിശേഷതകളുമായി റിയൽമി എക്സ്7സീരിസ് സ്മാർട്ട്ഫോണുകൾ അടുത്ത വർഷം ഇന്ത്യയിലെത്തും\nപോക്കോ എം3 സ്മാർട്ട്ഫോണിലെ സെൽഫി ക്യാമറയും ഏതെന്ന് വ്യക്തമാക്കിയിട്ടില്ല. പിൻ ക്യാമറ പാനലിൽ എൽഇഡി ഫ്ലാഷും കമ്പനി നൽകിയിട്ടുണ്ട്. 18W ഫാസ്റ്റ് ചാർജിങ് സപ്പോർട്ടുള്ള 6,000 mAh ബാറ്ററിയും പോക്കോ എം3യിൽ ഉണ്ടായിരിക്കും. എംഐയുഐ 12, പോക്കോ ലോഞ്ചർ എന്നിവയ്ക്കൊപ്പം ആൻഡ്രോയിഡ് 10ലായിരിക്കും ഈ ഡിവൈസ് പ്രവർത്തിക്കുക. പോക്കോ എം3 സ്മാർട്ട്ഫോൺ പുറത്തിറങ്ങുക കറുപ്പ്, മഞ്ഞ, നീല എന്നീ മൂന്ന് കളർ ഓപ്ഷനുകളിലായിരിക്കുമെന്ന് ടീസർ പോസ്റ്റർ വെളിപ്പെടുത്തുന്നു.\nപോക്കോ എം3: ലോഞ്ച്\nപ്രീമിയം മിഡ് റേഞ്ച് സ്മാർട്ട്‌ഫോണുകൾ പുറത്തിറക്കി ജനപ്രീതി നേടിയ ബ്രാൻഡാണ് പോക്കോ. കമ്പനിയുടെ പുതിയ പോക്കോ എം3 സ്മാർട്ട്ഫോൺ 20,000 രൂപയിൽ താഴെയുള്ള വിലയിലായിരിക്കും പുറത്തിറങ്ങുക. ഡിവൈസിന്റെ വില ഏത്രയായിരിക്കും എന്ന കാര്യത്തെ കുറിച്ച് ഇതുവരെ റിപ്പോർട്ടുകളൊന്നും പുറത്ത് വന്നിട്ടില്ല. ഡിവൈസിന്റെ ഇന്ത്യയുൾപ്പെടെയുള്ള വിപണികളിലെ ലോഞ്ച് എപ്പോഴായിരിക്കുമെന്നും വ്യക്തമല്ല. ഡിവൈസ് വൈകാതെ ഏഷ്യയിൽ എത്തുമെന്ന് ഉറപ്പാണ്. മലേഷ്യയിലെ സിരിം സർട്ടിഫിക്കേഷനിൽ ഈ ഡിവൈസ് കണ്ടെത്തിയിരുന്നു.\nകൂടുതൽ വായിക്കുക: സാംസങ് ഗാലക്സി ഇസെഡ് ഫോൾഡ്3അടുത്ത ജൂണിൽ വിപണിയിലെത്തും, നോട്ട് സീരീസ് നിർത്തലാക്കുന്നു\nപോക്കോയുടെ ലാപ്ടോപ്പുകൾ വൈകാതെ ഇന്ത്യൻ വിപണിയിലെത്തും; പ്രതീക്ഷിക്കുന്ന സവിശേഷതകൾ\nപോക്കോ സ്മാർട്ട്‌ഫോണുകൾക്ക് ഓഫറുകളും ഡിസ്കൗണ്ടുകളും ലഭ്യമാക്കി ഫ്ലിപ്കാർട്ട് പോക്കോ ഡെയ്‌സ് സെയിൽ 2020\nഫ്‌ളിപ്പ്കാർട്ട് പോക്കോ ഡെയ്‌സ് സെയിലിൽ പോക്കോ സ്മാർട്ട്‌ഫോണുകൾക്ക് വൻ വിലകിഴിവ്\nമൂന്ന് പിൻക്യാമറകളും 6000 എംഎഎച്ച് ബാറ്ററിയുമായി പോക്കോ എം3 അവതരിപ്പിച്ചു\nAhead of the launch of the Poco M3, the company has released some of the features of this device inateaser.\nStory first published: Monday, November 23, 2020, 15:17 [IST]